
Paveutis e paveonis, dunge, 
pes mesadis dal Strolic e dal 
Lunari, spieladis tal svaleta- 
ment e tes curnis dal lor am- 
bient cun jarbis, ruis, frascjam 
e altris besteutis intant che a 
pandin la maravee di colòrs e 
di formis. “Une vore che in efiet 
e d poditt “meti lis alis" juste 
cul sflandor des. pituris. dal 
prof. Alessandra Sensi- 
doni (Universität di 

Udin), die pa al a 

zontat un ristret sien- 
tific par ognidune, las- 
sant invia H discors in fur- 
lan al president Manlio “Mi- 
chelutti. 










Bon pro, alore, ati mès de 
bielece! 





In cuviartine: 

Inachis lo L. - Vanessa lo o Pavone maggiore 

Daprüf des cisis in flòr, di viarte e d'istat, ve compari cun ma- 
raveose vieste une pavee simpri contente di podé monturasi 
ancje cui disens des plumis dal pavon. 

Vanesse, insumis. 


Quando durante una passeggiata, anche nei parchi cittadini, ci 
Capita di passare in prossimità di siepi fiorite, in primavera co- 
me in estate, questa splendida farfalla si mostra in tutto il suo 
splendore. Le macchie a forma di grandi occhi spalancati ri- 
cordano i disegni delle piume del pavone. 


Tal denant di cheste pagjine: 

Issoria latonia L. - Piccola madreperla o Latonia 

Un "lamp" mingulin ch'al svuale marcoland sigúr jenfri il boscam, 
ch'al va a fermasi su lis rosis (e lis sòs ruis a vivin su lis violis) de 
plane, ch'al palese il meracul dai colórs insedáts tes alutis. 
Ce perle di pavee! 

Le dimensioni sono ridotte, di tre o quattro centimetri, ma la 
Latonia ha il battito rapido dei forti volatori, sicura nelle acro- 
bazie necessarie per raggiungere in: mille peripezie tra rami 
tronchi e foglie, le incantevoli radure dei boschi. Al sole, da 
maggio a settembre, questa farfalla incanta chi ha la pazienza 
di avvicinarla quando è posata sui fiori, mostrando il miracolo 
delle sue macchie di madreperla incastonate nell'arancione 
“pardato"' di nere macchie vellutate. | bruchi vivono sulle vio- 
le, quei timidi fiori di primavera, inquilini di un sottobosco vi- 
brante di vita. 

2001 


de vignude di Crist 


IL 2001 AL RISPUINT: 

— al 6714 dal Circul Julian: 

— al 2754 de fondazion di Rome: 

— al 5761 dai Ebreos: 

— al 1422 (par nò, 1379) dai Maometans: 
— al 2182 de fondazion di Aquilee; 

— al 924 dal Stàt patriarcjál furlan; 

— al 55 de Republiche taliane. 


FIESTIS VARIABILIS: 

— la Cinise (28 di fevrár); 

— Pasche (15 di avril); 

La Sense (27 di maj); 

— lis Pentecostis (3 di jugn): 

— la Santissime Trinitát (10 di maj): 
— il Corpus Domini (17 di jugn). 


FIESTIS DI PRECET: 

— dutis lis doméniis: 

— il prin dal an; 

— la Pifanie (6 di genàr); 

— la Madone di avost (15 di avost): 
Fieste dai Sants (1 di novembar); 

— la Madone di dicembar (8 di dicembar); 
— Nadal (25 di dicembar). 


FIESTIS NAZIONALS: 
— la Liberazion (25 di avril); 
— la Fieste dal Lavór (1 di maj). 


MEMOREANT 


A strolegá pulit pal tierg milenari no vann plui di poe la man sa- 
vinte di Andreina Ciceri, 

Ma dal sigúr nus compagne a pro il pinsir di significa, cu la me- 
morie e su l'ande dal so non, la fidance di buine sorte pes zornadis 
de int furlane. E cussì: 


Aurî ae risultive des fevelis, 
Nudrî la conte dal vivi, 

Dispendiá la voe di cognossi, 
Ricercjá la fonde des costumancis, 
Entrá tes commissuris dal cródi, 

I mpiá il pavér des memoriis, 
Notà la traine de nestre filusumie: 
Amór di Friiil! 


Chel amôr ch'o vin scompartit adilunc e cho procurin di saborá 
par dutis lis stagjons de Filologjiche. 


MANLIO MICHELUTTI 





PREAMBUL 


Grazidt, inculurit, infloreát, libar tant che il svol 
di une pavèe: cussi al è il Strolic pal 2001, plen di 
sperance pal vué e pal doman. E al po’ voglà indaúr, 
par saludà cun simpatie i siei vons. Il plui antîc al fo 
il Pronostich Curios sore l’ Ann Bisestil 1728, dut in 
rime, scrit di Zuan Batiste Morealj. Al finive cun 
chestis peraulis (ed. Ricci 1988): 


Cun tinte di smirald e d’azur fin 

par dipinzut il cil in ‘stis zornadis, 

e al ultim dì dall ann son pur tiradis 

che a un bon principi serf chest felis fin. 


Gran chiosse che chaiù zoie mortal 

Di chel ben che l'hom guste con dilett, 
che labil si dispiart dall uman pett!, 

né la memorie a preservale val. 


Ancje il Strolic pal 2001 al vil sperà, cun ducj i 
letórs, che il cil al sedi simpri biel e piturát di vert e 


di celest, cul cùr viart al Mont e cu la memorie ple- 
ne di ideis, di ricuarts, di esperiencis, dentri e für di 
cjase. 

Il prin Strolic de Societàt Filologjiche Furlane, 
firmát di Bindo Chiurlo, al puarte la date dal 1920. 
Un an par me lontanon: nancje mé mari e jere nas- 
sude e la none e jere siorine! Cumò o sin riváts al 
2001, ma il nestri librut propit nol mostre di vé 
slungját il pas daspó dai 80. Tant che un frut inamo- 
rát e rás di fidance, al cjale l'avigni, il 2002, il 2003, 
il 2004 ... fintremai — salacór — al 2999, al 3000, al 
3001, là che la lenghe ‘e sarà il CYBERfurlan, l'IN- 
FOfurlan, il WAPfurlan o il POSTfurlan: par intant, 
il Strolic al à poját un pit sigür tal gnüf milenari, 
mostrant une muse ancjemo zovine, frescje, vivarose, 
biele inculuride. 

I colórs, in efiets, no j mancjin: a son chei des pa- 
veis, des flórs, des jarbutis che insiorin lis sós pagji- 
nis e chés dal Lunari, a son chei dai cuadris di Gji- 
na Roma o produsiits a Cjasarse pal 25n de muart di 
Pier Paolo Pasolini. 

E no j mancjin nancje lis peraulis e lis lenghis par 
discori, par fevelá, par strolegá o par pred: chest an 
il Strolic al à vât voe di proponi l'aspiet plurilengál 











dal nestri Friül e di displatási furlan-furlan, furlan- 
sloven, furlan-venit, furlan-todesc, de Cjargne a 
Pordenon, di Resie a Puarteruár, di Sauris a Mania, 
di Tamau a Maran, di Gurize a Lusèvare. Cetante fa- 
die vino fat par fà ricognossi il furlan al Parlament 
Talian!, podevino desmenteà i cunfradis di altre len- 
ghe propit in cjase nestre? 

Il Friùl al è il cúr e il spielt de Europe ancje ta 
chestis robis: tiaris e popui di incuintris e di cunvi- 
vencis, di marilenghis e di etniis, di culturis e di co- 
munitáts. 

Il nestri librut al fás cont che il rispiet par dutis lis 
lenghis e dutis lis culturis al sedi un sogjét de liber- 
tat. 


PIER CARLO BEGOTTI 


Riverote (Pn), ai 21 di utubar dal 2000 
(Memorie di Sante Ursule Martare e des 11 mil Vergjinis) 





IL STROLUE PAL 2001 





Papilio machaon L. - Macaone 

Papilio: valadi pavee par latin. Ché batiade cul non di Macaon 
(fi dal miedi Esculapio) e à cjatát cuartîr in dute l'Europe. Lis sòs 
ruis si nudrissin di jarbis in plante, tanche la carote e il fenoli sal- 
vadiis. 

Si pués intopále a plene viarte e tal cür dal istát, cuanch'e svo- 
lete - di regjine - cun ande di pachée e di nobiltát! 


E la farfalla per eccellenza: diffusa in tutta Europa, oggi non è 
piu molto comune perché facilmente vittima dell'inquinamento 
e dei trattamenti chimici (esagerati) di un tipo di agricoltura sen- 
za rispetto destinata, speriamo, a cambiare rotta. Frequenta i 
luoghi incolti dove ricerca le piante che nutrono le sue larve 
(bruchi), erbe della famiglia delle Ombrellifere, come la carota 
selvatica e il finocchio selvatico. S'incontra dalla tarda prima- 
vera e vola con fare solenne e regale per tutti i mesi estivi: per 
questo si associa nei nostri ricordi al clima caldo ed assolato 
delle campagne, in un panorama di pianure silenziose o di col- 
line degradanti vero il mare. 

Genar 


Prin dal An 

S. Basili il Grant D 
S. Gjenoefe Vergjine 

S. Ermis Martar 

5. Melie Martare 

Pifanie di nestri Signòr 
BATISIM DI JESÙ 

5. Severin Vescul 

5. Julian Ospedalir e 
S. Aldo Rimit 

o. Paulin di Aquilee 

5. Modest Martar 

S. llari Vescul 

B. DURI DI PORDENON 

S. Maur Abat 

5. Marcel | Pape 

5. Antoni dal desert 

5. Prische Martare 

5. llari Vescul 

Ss. Bastian e Fabian Martars 
S. GNÉS VERGJINE 

S. Vincenz Diacun 

S. Merenziane Vergjine 

S. Francesc di Sales Vescul e 
Conversion di S. Pauli 

Ss. Tito e Timoteu Martars 

S. Anzule Merici Muinie 

S. TOMÁS DI ACUIN PREDI 


fa 


29 L S. Costant Vescul 
30 M S. Martine Vergjine 
31 M S. 'Zuan Bosco Predi 











IL NOUF MILENI 


Se cualchi debulut in matematica, sturnit di riferi- 
mins televisifs, al ves enciamò di disivi che il nouf mi- 
leni al è rivat doma il prin di zenar dal 2001, provàit a 
domandaighi se lui, il di ch'al è nassut, al veva belza fi- 
nit l'an di vita. O se invessi al veva doma 1/365 di an, 
ch a voul disi O ains, O mèis e 1 di. Al viveva di sigur il 
so prin ân di vita, ma “prin” al è un numar ordinal ch'al 
va da 0 fin a 1 (cu l'esclusion da l’estremo superiour, 
parsé che cuant ch al sofla ta la prima ciandela al taca a 
vivi il secont an e cussì via). Si viodarà duncia che dal 
99 al 100 un al vif (si spera) il centesin an di vita ma 
apena ch'a “scata” il 100 al taca a vivi ta un altri secul, 
e a nol à bisugna ch a scati il 101! E cussì pal mileni. 

Un altri discors al è chel storic, posto che il prin a 
contà l Era cristiana al fo tal IV secul un tal frari Dio- 
nigi il Piciul, ch al sbalià di 6-8 àins, tant che la nassita 
di Crist a vigni tal 6 o 7 o forsi 8 avant Crist! Trancuii 
duncia, za ‘tal 2000 i erin di sigur Gol tiars mileni! 


(Furlan di San Vit dal Tiliment) BEPI MARIUZ 

UN BIEL 2000 


Dopo tancj stroleghets e previsions di ogni fate, al è 
rivát il 2000, un an, infin, come duc) cheialtris. 

Inveci par me e pe mé famèe, il 2000 al è començât 
unevore ben: ai 8 di zenár al è rivàt Federico, un fago- 
tut di nuie che, paraltri, si è fat subìt cognossi cul fà 
gambià tantis robutis a cjase nestre. 

A jerin tancj agns ch'o spietavi companie, no dome 
par zuiá parceche, par dî la veretát, o jeri stufe di sei la 
plui picule in famèe. 

D'imprin, o scugni pandilu, varès volút ch e fos riva- 
de une sür, ma cumò o soi tant contente istès parceche 
Federico al è bielissim, tant vivarós e cun doi voi neris 
come il cjarbon. 

Confrontant lis fotografiis di cuant ch'o jeri pigule e 
cjalantlu, si viót propit ch'al è gno fradi. 

O soi sigure ch'o larin d'acordo parceche za cumò, di 
nancje tré mes, al mi cognos e cuant che i feveli mi rit 
e a so mát al cir di rispuindimi. 

Jo a starès oris a cjalálu cuant che, dopo vé tetàt, al si 
distire (anche un madrac prin di tornà a indurmidisi. 

E no pues fà di mancul di pensà: 

“Ce meracul bel e grant ch'e je la nassite di un 
frut!”. 


VALENTINA PAPAIS 





Tresemanis 


Oms tra di lôr ta l'ostarie a fevelin dai lôr fis plui grancj, 
dal mistîr ch'a fasevin, des lór cualitáts, di ce ch'a cjapin al 
més. Ognun plen di braure al sglonfe dal fi lis virtüts e il 
mensil. Nome Bepo Ceon al tàs pur vint ancje lui un fi 
dispatussát. E co j disin: "E tu Bepo, di to fi chel grant, ditu 
nie, ce fasial ce uadagnial?" Lui ur rispuint: “Gno fi si 
contente, al cjape su ce che j capite sot man. 


ALAN BRUSINI 

REGAI 


AI càpite a ducj di dové fà un regál, in ocasion des 
fiestis oben par ricognossince o dimostrazion di afiet 
ma, par ben intenzionáts che si sedi, decidi su ce com- 
prà al è simpri un fastidi. Si pense: cui sa se o indu- 
vini il so gust? Miòr alc di util o une robe di biele fi- 
gure? 

E dopo di vé tant pensât, e cualchi volte tant spindüt, 
si riscje di ricevi un "grazie" che nol sa di content. 

A proposit di regái mi sovèn di un ricevût co o jeri 
zovenute e che no mi à puartàt gjonde. Mio pari, d'a- 
cordo cun gnagne Fede, al pensà di fami un vistidut di 
sede crude come presint, in ocasion dal onomastic. 

Al rivà a cjase trionfant cul regàl ben sistemát intu- 
ne grande scjatule. Apene viodút, o fasèi un oh! di sor- 
prese, ma un “grazie” un pòc flap parvie che a colp 
chel vistit no mi à plasùt. Mancul ancjemò cuanche lu 
ai misurát: un model für di mode. E lui, püar papà cui 
sa ce tant ch'al veve pensát e disturbát la gnagne par fá- 
mi contente! AI si sarà ben inacuart dal mio disgust. 

Mi vigni un dolór di cür profont. In ché gnot no po- 
devi cjapà sium. Un pinsir mi tormentave: ma parce no 

puedio fàmal plasé sul serio chest vistidut di sede, ri- 
camát cu la sede color di rose e fat cun tant afièt”? 


LUCIA SCOZIERO 


Butinle in ridi... 


Si cjàtin doi amis, e un al à la muse fassade. “Ce ti èsal 
sucedút?” 

“Al e di un póc di timp che la gnot no rivi a cjapà sium. E 
alore, par imbroiá il timp, o cjapi sú il telefono e o fás des 
telefonadis a cas, disint: “Indovina chi sono!". 

"E alore?”. 

“Un al à induvinát”. 


GIGI MESTRONI 

LÀ DI VICO NADAL 


E jere une ostarie, tal vieri Cjavurià, là che si leve a 
cjoli ogni cuál robe: dal tai a la gusiele, dal bacalà a la 
cjarte di bol; infat, là si cjatave la sopresse plui buine, 
l'astic pes mudandis, il sòl, la varechine, il fil-fort, ca- 
ramelis e ancje i sigars toscans, i lapis, un cuadér, e al- 
tris mil catans. 

Il local al jere logát sun doi plans, un tal bas cu la 
Duarte di jentrade e là ch al jere il banc dai coloniali e 
une taule taronde là che si fermavin chei ch a vevin no- 
me di gjoldisi un tai in premure o sgambià la peraule 
cun Vico Nadal ch al jere il paron, un altri plui adalt di 
cuatri o cinc scjalins, là che si cjatavin chei umign, da- 
spò di messe grande, a fà la partide di tresiet o di chel 
zùc improibit ch`e jere la more. 

Vie pe setemane, pocje int inta ché stanzie, par vie 
che la plui part dal pais e jere a vore tai cjamps e di se- 
re, strache, no veve trope voe di fotis, paraltri al jere 
simpri cualchidun ch'al podeve permetisi di vignî, dal 
daspò di misdi a fò une partidute, e Vico al faseve vu- 
lintîr il cuart; si capis, vè, che ogni cuál volte che la 
campanele cu la suste, picjade adalt de puarte di jentra- 








de, e dave la s6 gherbe sglinghinade, il pùar Vico al scu- 
gnive lassá di zuià e presentási al banc a viodi dal client. 

A jerin anadis, chés, che si veve di tigni cont di ogni 
pigul aventór, magari ancje di un canai che cualchi grant 
che nol olsave, al veve mandat a cjoli un sòl “Popolár” 
o magari un "Milit" ch al costave nome un carantan. 

Stant cussì lis robis, lis partidis di cjartis di Vico e dai 
siei compagns a jerin dutis puntinadis di interuzions e 
di corsutis, sù e 10 pe scjale, de salute al banc. 

Plui indenant, subit daspò de vuere, a rivarin, cui me- 
ricans, ancje i “cingoms” e une di, Vitorio Tolés ch'al 
jere un che j plaseve di menà pal boro la int, si sentà in- 
tun cjanton de placute, là che de ostarie no podevin vio- 
dilu e si mete a clamá dongje la canaute che spietave, 
zuiant, ch'e rivás l'ore di jentrá in glesie a dutrine. 

Vitorio al saveve che a di ché ore Vico al jere daùr a 
fà la partide cun altris tre di lòr e alore al scomenca a dà 
für minüts a la canaute, cul pat ch'a lessin, un ogni mi- 
nòt, a cjolsi un “cingom”. 

Ai fruts no ur pare vere e a tacarin a jentra, a un mi- 
nût l'un dal altri, a fà che minime spese, obleant cussì, 
il nestri Vico a moli lis cjartis ogni cuál trat e a là sù e 
ju pe scjale par contentà ché sorte di clients. 

Daspò di un cuart d'ore il puar om al veve za fat cuin- 
dis corsutis e i siei compagns a jerin stufáts di ché gjile. 


2] 


In chel al torne a sunà il campanel, Vico al va jù e al 
viôt ancjemo un canai cui bécs in man par un “cingom”; 
alore al brinche-sù il boc cun dutis lis gomis mericanis, 
al spalanche la puarte e lu sgaravente su la place ber- 
lant: Cjoit, i vuestris maludîts “cingoms” e no stait a vi- 
eni plui a rompi i c...... 7 

Un altre volte, un par di amis i mandarin un fals re- 
presentant di vin e chest al scomencà a proferij i siei 
prodots, ma Vico nol voleve savént. 

“Jo no cjol chei vinats ch'o vendeis vualtris! E je du- 
te robe faturade che no à nancje mai viodüt la uve! Chi 
di me, nome robe gjenuine opúr dal gno vignál!” 

Il discors al lè indenant inmó par un poc e il repre- 
sentant, viodint che nol rivave a convincilu al provà cu 
la ultime cjarte che j restave: 

"Ch'al provi, siór Vico, ch'al cerci nome un got dal 
gno vin, no par compràmal, ma nome par dimi s'al è 
bon o nò”. 

Vico, malvulintir, al tirà dongje une tace e j butà den- 
tri un got di chel vin che il representant j proferive; lu na- 
sà, lu pacjà un fregul e daspò, fasint la muse disgustade: 

"Po, isal vin di vigni a vendimi a mi, chest chi?! No 
si vergognial a lá atór cun cheste sbicje?". 

" Veramentri, siór Vico, chel ch'al à cerçât lui cumo, 
al è dal so, che m'al an dát i siei amis di fájal prová!”. 


ba 
ka 














Us lassi nome inmagjinà cemút ch al è restát Vico. 
Chei a jerin 1 agns des sagris dai polecs, des Madonis 
missionariis, dai grancj zuiadórs di more, dai radis Fre- 
scht ch'a zuiavin di balon, di Marino Colò ch al leve a 
tirà di box, di Sandri e di Provino e di Timo che insie- 
mit cul Stagnin a indalegravin l'ostarie cu lis lòr cjanta- 
dis; chei a jerin i agns dal passat che nò o varin simpri 
inniment cun lancár fin ch o sarin in chest mont. 

A podaran puartanus vie lis usancis e muda il pais, 
ma i ricuarts, malafenò che no podaran cjoinussai! A la 
plui putane a podaran metiur une tasse a di chei che ju 
an, ma jo o sol chi a dius che le paiarai vulintir tratant- 
si di no lassà là in dismentie il vieri Cjavurià. 


ROBERTO ONGARO 


BARBA BORTUL DI MANIÀ 


Al si izegnava a fà encja da cjaleàr, barba Bortul; par 
sè, par chei di famea ma encja par la parentela pi slargja- 
da. 

Una dì, al è rivát uvi di lui, sio nevout Carli c'un par di 
scarponats stravecjus ch'al veva burit four tun cjanton dal 
sio solàr (Carli al veva sempri puartàt tai peis, dalminis, da 
canai in sù, e ades al era ormai stuf e neri). Chei scarpons 
a ju veva puartàts da la Gjermania sio nonu Toni, dopo 
ch'a ju veva dopráts a fà il teracér, cuissà par cetantis stag- 
jons, e a vevin ormai pierdüt ogni canotàt. A mantignevin 
incjamo il crustulìn cjapàt, a sun di supà la pacjarìna di ci- 
ment, dilunc i agns di vòra. 

Barba Bortul, apena ch’a j à cjapàts in man, a j à sbor- 
fáts, a j à smicjáts par sot e par parsóra par devant e par 
devour e po al à sentensiát: 

“Jòt, mo, nevout. Jo, scjù scarpons, i podares tornáju a 
fatiju deventà comi nouf; ma i cugnares cambiaighi i 
tacs, li siòlis, li toméris, li lenghètis e encja li spighè- 
tis... Alora, i crót ch'a ti convien cuntinuà a tignî dacont 
li dalminis...!”. 

Furlan di Manià ALDO TOME' 











LA POLENTE 


Se nol fos stàt par Colombo che, cence savélu, al scu- 
vierzè l’ Americhe, cumò no sarès culi a fevelà de po- 
lente. Nissun al varès dit che, jenfri tantis robis preseo- 
sis cjatadis la ju, une plante che invecit di flòrs e faseve 
panolis e sarès tant famose. 

In principi magari no savevin neancje ce fà di jé, e mi 
plasares propit savé cui ch al fo il prin a capi che, ma- 
sanant la blave, si podeve vé la farine e po la polente, 
par fáj un monument... 

Une robe però e jè sigure: une volte capit il truc, la 
polente si cjapà subite dut l'onór che j spietave, e cui sa 
ce tancj di lôr ch a varán pensât: 

— Eh, Colombo... Chel, ve ch'al jere un om! 

Un tic a la volte, vadi parceche si podeve meti a colt 
ancje la mont e la culine, la plante ch'e dave la panole 
e cjapà pit plui che altri te Italie dal Nord, cussi cumó o 
savés parceche Nò di cassù o sin cognossúts par “Po- 
lentons”. Ma intant, cun ché panole, un grum di int e à 
podût gjavási la fan. 

'O savés ben cemiit ch'a van lis robis: prime une cu- 
mierie ca, podopo un cjamput là, nol passa tant timp che 





ancje in Cjargne la panole e deventà regjine. No si cja- 
tave país, cassù, che nol fos coronát di cjamps di pano- 
lis. E s'o volés savé cemát che la int lis tignive da cont, 
mi baste contá ché di Florean di Vás. 

Florean al veve ancje lui il so cjamp di panolis, tirát- 
su cun fadie. Ma propit tal moment che la blave e stave 
par maduri, eco che il Tac al vignive di gnot a passisi tal 
so cjamp! Nol saveve cemiit salvasi, il biát om, e si con- 
seà cun so copari Pieri Bastian. 

— Lis ástu provadis dutis? — j domanà Pieri. 

— Po-si! O ài parfin brusát scarpis e pecjots, par fà 
brut odór... 

— E alore — lu conseá Pieri, che j veve vignude "ne 
vóe mate di menálu pal nòs — sastu ce che tu as di fà? 
Met un pàl tal miec dal cjamp, tu j picjis parsore un 
campanel. Po tu peis un spali al banducel e tu lu tiris fin 
te cjamare tó. Vie pe gnot, baste che tu tiris il spali ogni 
tant e il rumór al fasarà scjampà il Tac... 

Florean, par jessi plui sigtir, invecit dal campanel al 
meté un sampogn di vacje, e la prime gnot si alsà dut il 
Borc da Val crodint ch'al ves cjapát füc un stali... 


DINO PERESSON 





VESPERBILD 


Nol jere plui frut ma no inmò fantat finit. Al jere sòl 
al mont. I restave pòc di vivi. Fin chealtre di al jere dut 
un cori, un saltà, un ridi par nie, un mateà legri sence 
padin; mai un vai nancje se a jerin doi dis che nol mang- 
jave o se 1 vevin petit. 

Vué dome doi voi, che i vevin mangjade dute la mu- 
se, si movevin di un continuo spaurits. 

Une fantacine, sù par jü de sò ete, che e faseve il nu- 
viziât par passá muinie-infermiere, lu veve cjapát a cür, 
si sà, ogni ete si sete. 

Duc) i moments libars dal so lavòr, ju passave cun 
lui. I fevelave planchin, i lavave cun mil delicatecis la 
muse scjarnide e lis mans ritiradis a sgrif; lu imbocona- 
ve cun fruconuts di pan inbombáts tal té che lui nol ri- 
vave a gloti dibessòl, 1 cjarinave il carneli trasparent di 
venis scunidis. Tal stanzon, ch al travanave parie dolòr, 
duc) viodeve, capive e taseve. Soreducj la muinie-capo- 
sale, une femenute antigone, cun doi voglins colòr cini- 
se distudade, insedáts insot tune muse grispade tanche 
une sespe d'unviár, e veve capit prin e prime di chel la- 
vorona für dai ordins. 


La ualmave rivà di corse prin de ore juste e là drete 
filade tal cjantonut dal frutat; la sere si ritardave plui 
che podeve parmis di chel stramag. 

La viele la controlave sence fasi capi o viodi e no 1 
diseve nuie; jé e saveve jessi sür cun chei che no vevin 
mai vit sûrs e mari cun ducj chei sence mari: cun duc] 
juste e, dal câs, cun duc) severe; forsit si speglave, tor- 
nade zovine, che e confuartave maláts pai ultims pes 
stradis e pes casopis di chel pais forest. 

Sence mutîf e veve gjaváts ae frutate i lavórs plui 
luncs e noiós e i faseve plui daspes moto di là planc. 

Ma, sul là a mont di une zornade plui cjalde che mai, 
la viele la viòt rivà di sburide cui voi neris spalancáts: 

“Madre che vegni a viodi di lui, par plasé, al tire flat 
a stocs e mi cjale fis sence rispuindimi!”. 

“I atu fate la punture?”. 

EE 

“I atu dadis lis gotis pal respir?”. 

"ASI. 

"Alore mole dut chel che tu stevis fasint, và sentiti sul 
so stramac e tenlu imbrazzat a strent, tu viodaras che 1 
passe dut”. 

A sere fate, prin di ritiràsi, la viele e va a viodi di chei 
doi. 

Ju cjate jé indurmidide cu la schene poiade daprûf il 














már; ancje lui indurmidit, ma par simpri, cul cjàf poiát 
sul sen de muiniute e une man, no plui a sgrif, blancje 
lungje e nete, aviart polsade sul so grin. 

Ducjedoi a fasevin bocje da ridi. 

Ancje a suor Taresie, biel che binidive chés dòs ani- 
mis dal cil, prin di dismovi la só novizie, si splanarin 
tun soriso lis grispis de muse dolce e dolorose. 


PAULI CERNO 










Filastrocche de Maran 


Barba, 

me ga mandò me barba 

a cio’ el fero de barba, 

ch el ga de fasse la barba 

e a di’ che me fe la barba, 

dopo ve pagherà me barba. 
Questo leva suso, 
questo impissa el fogo, 
questo cusina el vovo, 
questo lo magna 
e el picinin el va 
a contaghe ala mama. 


MARIA TERESA CORSO 


IL SIGNOUR E LA MUGULA 


Jo soi cressuda, fin a vot agns, cun mé agna Maria a 
Gris. Jet a era una femena da glesia e de mont, fuarta, 
par fùr e par drente; a na si è mai sposada, e à passàt du- 
ta la s6 vita a curà i vecjus e i canais de famea. 

Dus i dis, timp pirmitint, a me menava sù pa la mont, 
saltant su li crodis come na cjara e jo faseve fadia a stai- 
ghi davorie. Uvì imparave a conossi radîs, bachis, erbis: 
l'uva pagugna, il pancavin, lis bisatelis “... chista a fer- 
ma il sanc, chista a fa passà la fievra, chestis no sta toc- 
jalis, i son velenosis”. 

Un unvier, versu Nadal stufa dal solit presep cu lis fe- 
dis cu lis gjambis sempre pi rotis che gno nonu al me 
incolava dus i agns, e la baita cul tet de sflauris cui ca- 
rai, me sai mituda in mint che a valeve l'arbul de Nadal. 
Cussi ai dit a mé agna "zin a tole che muguluta ch'a ven 
vidüt sul troi ch'al mena da Soraplana” “a nal è sul no- 
stre, a na se pol, e po, nina, il presep al rapresenta il Si- 
gnour”. Ma jo insisteve ch'a voleve propriu la mugula o 
nuia. 

L'ài mituda in crous pa setemanis fin ch'a jet a me à 
dit “bon, ti me às fat colà il cour, zaren a tole chè mu- 

gula”. Il dì da la vizilia, una volta na si preparava li ro- 
bis de Nadal un meis prima come ades. a me dis: “man- 
zia svelta a misdi ch'a zin sù a tola”. Gno nonu al era 
tal curtif che al vardava par aria “ca na ve vegne in ment 
da zi pa la mont, voi a è una sornada foscha” “no, nonu, 
zin doma uchi al pra dai Rodars, par tole un poc de mu- 
scle pal presep" e cul sac e un manarin, via de corsa, 
cun mé agna ch'a borbotava ch'a dise li busiis al é pic- 
jà. La strada a era lungja, su pa la Plera e po versu li 
Crodis de Pic. Cjaten do feminis de Malnis ch'a i vi- 
gneva jü cul cos cui lens: "Ah, benedetis da Diu, dulà 
ziu a sti oris, su pa la mont?" E nos sù cu la lenga de 
four. Rivadis sul post mé agna a se met a taià la mugu- 
la, ma, in chel mentri sintin da li vous di omis che a i vi- 
gneva sù pal troi. "Svelta nina, meten la mugula tal sac 
e cjapen pal bosc sinó i ne vet. Me par che al à da esse 
un troi, pi in sù, che al se zonta cun chistu”. 

Dopo un poc che a se cjaminava pal bosc al è rivát de 
colp un gran caligu: cussi nal veve mai vidut, pareva de 
esse drete na nula. "Agna spètame, na vet pi nuia”. Ser- 
ciave de tacáme a li so cotulis ma sbateve tai arbui. A 
me vigniva ta la ment ch'a gno nonu a me contava dal 
louf e jo stu louf al me pareva ch'al vignis four ogni 
moment. *Nina, a dis mé agna, a na se pol cjaminà ta- 
cadis tal bosc e pa no pierdese aven da stà visinis cu la 

vous, jo dis li litaniis da la Madona e tu ti mi rispuns, 
ma rispunt pulit, no come ch’a ti fòs tu, una si e tre no!”. 
Cussi jé a taca li litaniis. Na soi mai stada cussi atenta a 
li virtus da la Madona coma in ché volta. Ogni tant ta- 
seve, la bocja suta, e mé agna a tonava “rispunt!” e jo 
tornave a “oraproea”. A se zirava in sù e in jù, cul sac 
ch'al cjapava drente tai arbui. Nuia, na erean pi bunis da 
ejatá il troi. Intant al era vignù scúr. Cuant ch'a se fine- 
va li litaniis a se tacava de nout Sta situazion a durava 
da un biel toc de timp cuant ca mé agna a dis: “Tas, a 
me par da sinti aga ch'a cor” “à da esse la Selina” “alo- 
ra zin in jü versu l'aga". Il bosc al era scuase a stra- 
plomp. Soi colada tanti de ché voltis! L'aga a era sem- 
pre pi visina e, dut ta un moment al è finì il bosc e cul 
bosc la nula de caligu... Denant avean Fara; la mont a 
pareva saltada four dal orizont par vigni incuntra a nos, 
una enormetàt negra. “A è Fara!”. Erean vignudis four 
su la strada vecja ch'a menava a Barcis. “Basta cjaminà 
sul flanc da l’aga e tornan a cjasa". Se cjaminada, cu li 
gjambis sgrafadis dai spins e la rasa da li mugulis su li 
mans e sui cjavei, cun l'aria freida del strentoi de la Se- 
lina ch'a inglagava ados i vistis bagnàs de sudour. L'or- 
loi dal cjampanil al bateva li undis, cuant che sen riva- 
dis visin a cjasa. Gno nonu al era denant al porton. La 
bareta ch'al partava sempre sul cjaf, a la tigneva in man, 





duta freada a fuarsa da strensela. Come che a sen stadis 
drente al porton, 10 un patafon su la mossela a mé agna. 
"Ma..." à tacà a dise jet. "Tas, ancja se te as de bot 50 
agns, soi sempre cjo pare”. Mé agna à sbassát il cjaf e 
cidina a è zuda in cusina a impià il fouc ch al era studat 
da oris. Jo veve una fan da muri, ma par ché sera ai cu- 
enüt contentàme dal sprofum da la mugula. A gno 
nonu, sentà visin da la stuà, je trimava la bocja e li 
mans. Jo ài mitùt la mugula ta un podin sbusat che ve- 
ve cjatà tal ort e ai tacá a metighi su li robutis ch'e ve- 
ve tignüt pa vistila: claputs inviluçâts ta cjartis arsenta- 
dis stiradis cu la ongula, tucuts de bombás par fà la neif 
e mandarins e carubulis che a i me era rivadis ta un par 
ch'a me veva mandát una mé agna che a steva a Paler- 
mo. Il di dopo, Nadal, me soi levada prest e soi restada 
a bocja vierta cuant che ài vidüt sot l'arbul il solit pre- 
sep “ma parce il presep, na venu l'arbul stu an?" “Tas 
lengata", à dit mé agna; “Vostu mete de banda il Si- 
gnour pa na mugula?" 


(Variant di Montereál) RAFFAELLA TRASANNA 

L'OSTARIE DI UNE VOLTE 


O soi nassude e cressude intune ostarie par vincj agns 
e o ai ancjemo vif il ricuart di chei timps: mi visi duc] 1 
nons e 1 sorenons dai aventórs, venastai barbe Tite vuarp, 
barbe Checo muradór, barbe Gigi sdrujo, barbe Santo 
purcitàr, e vie vie dilunc cun tancj altris. La creance che 
nus insegnavin in chei timps e jere di clamà duc) barbis, 
tant al è vér che fintremai che o soi deventade grandute 
o ai crodüt che a fossin státs miei barbis pardabon. 

L'ostarie e veve tré picui mezáts, in ognidun une bar- 
conete, cuatri taulis e tantis cjadreis. Sui mùrs 1 calan- 
daris, il crucifis, il cuadri dal Duce e dal Re; tai cjantons 
lis spudarolis. Suntune parét e jere picjade une tabele cu 
la scrite seguitive: “La persona civile non sputa in terra 
e non bestemmia R.D.L. nr. 36". Dal sigür cheste lec no 
J pocave ai zuiadórs di more, parcè che te foghe dal zúc 
ur sbrissave instes cualchi madone in ca e in là. 

Il plenon dai aventórs al jere dome la domenie, co a 
rivavin i zovins e i viei dal dulintor, mudáts ae buine di 
Diu, stant che tabars, permeabii e ombrenis no indi ve- 
vin scuasi nissun e raris a jerin ancje lis bicicletis, figu- 
ràsi po lis machinis. 

SI sentavin ator de taule ordenant un cuartut in spie- 
te dai amis par fà la partide. Tra une vincude e une piar- 
dude a spesseavin a manda ju pal glotidór dòs sclesis di 
formadi, une tacute di vin e podopo, ingrispant il car- 
neli, a davin une buine nasade di tabac, e vie dilunc fin 
a sere tarde. 

Lis feminis a cJase a pinsiravin, cualchidune plui 
sfolmenade si invulucave tal fazoleton parvie de criure 
e zuculant e jentrave te ostarie, e lave dongje dal so om 
e dute intosseade j diseve: “Anin, Tunin, se no la tó ce- 
ne la mangje il gjat”. 

Plui di un al cjapave su une buine cjoche e si scugni- 
ve puartàlu a cjase, ma come che si sa autos no indi je- 
rin. Inalore un dai miei fradis za te matine al parecjave 
il cjaruc al meteve parsore une cuviartute, cuntune altre 
al faseve un cussin a la buine e lu tignive za biel pront 
in spiete dal nauli de sere. 

Plui di une volte pe strade s`indurmidivin, alore e de- 
ventave une fadione strucjáju denant de lór puarte. 

La femine di dentri e sintive il ciulà des rovedulis dal 
cjar, dibot e vierzeve la puarte in frese vosonant: “Buti- 
lu tal ledan chel purcit di cjoc!” e lui tra la cjoche, il 
sium e la vee, cuntune vós carulade dal vin al barbota- 
ve: "Brute strie, sestu ancjemò vive?". 

Un groput di zovins disocupàts ma plens di sét a be- 

vevin in credince, e cuant che lis strichis daür de puar- 
te dulà che gno pari al notave 1 cuartuts cul zes a de- 
ventavin masse lungjis, lór a vevin cür di daj cu la spa- 
le une scanceladute, ma l'ustir babio ur diseve: “Fur- 
bacjons, véso parât jù de puarte e notàt su la gjachete 
par visasi miòr di paià?”. No jere tristerie, ma dome 
grande arsure de gose. 

Zovins di vué, o vés di dut, motos, autos, barcjis, 
areoplanos, vistîts par dutis li ocasions, tacuins come 
armonichis, plens di bécs, telefonins che us sglinghi- 
gnin tes sachetis, morosis di podé gambiális a ogni pit 
alzat. Ma ce valial dut chest, se la grande strade sflan- 
dorose, che us incee, us ferme par simpri? No jerial 
miòr in chei timps che a tornavin a cjase sans e salfs, 
magari cul cjarug e cul unic pericul des sgrifis de femi- 
ne? Ise miòr la miserie o la bondance? Il timp passàt o 
il progres di cumò? Pensait! 


ALME MAREGA 











AMOR LONTAN 


Dopo tancj dis di propagande, plui comerciài che re- 
ligjòs, si festegje Sant Valantin. Lui al è il protetòr dai 
inamorats pal fat che, fra lis tantis robis, al veve ancje 
la capacitát di fâi fà la pòs ai moros che si erin piticáts, 
e Lui cu la pazience ju faseve resonà e tornà insieme. Di 
chel che si pò lei su di Lui, si capis ch al ere ancje une 
persone une vore romantiche, pal fat che a duc] i nuvics 
ch al maridave ur regalave un biel garoful profumát. 

Sant Valantin al à vivüt tal 3° secul dopo Crist e vué 
ch o sin rivats intal 2000 al ven ancjemò ricuardat; nol 
sarà dome parceche al cumierc 1 à cunvignáüt di tiralu in 
bal pal so tornecont? Si lei, apont, ch'al ere bráf a risol- 
vi problemis sentimentài e par chel tantis cubiutis in di- 
ficoltàt ogni an il 14 di fevrár (ch al sares vué ch'o stoi 
scrivint) a van in Umbrie là ch'a son custudits un pócs 
dai siei vues, a preáLu par vé di Lui jutori e fuarce par 
là indenant te strade imberdeade de vite. 

Vué si festegje l'amór scambiantsi chel che il cu- 
mierc al propon, ma par chei ch'a an fiducie in Sant Va- 
lantin a festegjin cun Lui l'amór spirituál. 

A son tantis lis manieris di volé ben, oltri a ché ch'e 

pò sei tra la cubie ch'e vif insieme, al è l'amór tra gje- 
nitòrs e fis, tra vérs amis, o l'amòr leát a un ricuart de 
vite lontane e mai dismenteát che nancje la vecjae e ri- 
ve a scancela. 

La letare partide di tant lontan lu conferme, e je rive- 
de a destinazion ancje se l’indiric nol ere completát; a 
erin passáts cuarante agns e la fantate no si visave plui 
il non de provincie di lui, ma no si è migo scoragjade, 
lu à sostituît cun “Teor del Nord Italia”. 

A ché fantate, ormai none, i ven nostalgjie dal passàt 
e e ül cjatàsi cun chei zovins emigrants par ricuardà in- 
sieme chel timp lontan ma mai scancelát. Cun tante vo- 
lontàt e un pocje di furtune e rive a cjatànt un pòcs e dat 
l'apontament si cjatin a fà fieste e a ricuardà il passat. 
Tal trop, però, e mancje une persone, juste chè che par 
jé e devi sei stade pluitost impuartante senò cemût si 
spieghino chés fotografiis di lui e jé insieme e lui e jé e 
altris fatis za cuarante agns e rivadis a “Teor del Nord 
Italia” insieme a chés di dopo. 

Cjalant chés fotografiis, bisughe di la veretát, jê sei 
di none che di fantate e je une persone ninine. 

Te buste, insieme a la letare e a lis fotografiis, e met 
ancje une buste cuntun bol e indirig, e ùl sei sigure che 
i rispuindi, e úl savé alc di lui, jé di sè i à scrit dut. 

Tantis voltis cuant che si cjatavin tes riunions di fa- 











mee, lui mi contave dal timp ch al veve passât come 
emigrant in Australie e jo sintintlu cjacará cun tante no- 
stalgjie i disevi: “Tu sés in pension parce no tu vas a fà- 
ti un viazut fin là”. 

Chist al fòs capî che nissun dai doi al veve dismen- 
teat chel timp lontan. 

La zornade no je des plui legris, lui alèpartit prin dal 
timp e chel di ch'e rive la letare al è propit l'aniversari 
de sò partence. La femine prin di vierzile la zire, la vol- 
te par viodi di dula che rive, i ven un grop in gole, no 
di gjelosie ma di comozion, mi dis: “Parcè no ise riva- 
de prime?". 

No stin spietá di di o di manda un “ti vuei ben”, o “no 
ti ài dismenteát” cuant che ormai o sin là di là. 


ANITA SALVADOR 








Parnassius apollo L., Parnassius phoebus L. - Apollo e Febo 


A son lis paveis paronis dai prats de mont, là che al slüs il vert 
de pasture, svolant sence presse ma braurosis di brincasi une 
flòr di tabachine o di gjardonel tes sflandorosis matinis di jugn 
e luj. Par cui che al ül ben ai monts, il Pamassius (Apollo) al fi- 
gure di simbul des nestris montagnis, sicu chel cetant innome- 
nat des Stelutis Alpinis. 


Sono le farfalle dei prati alpini, regine dei pascoli verde smeral- 
do delle praterie di montagna. Volano lentamente, senza fretta, 
facendosi ammirare mentre si contendono un fiore giallo di Ar- 
nica o di cardo, nelle luminose mattinate estive di giugno e lu- 
glio per i pendii di pascoli fioriti. Queste farfalle, diffuse sulle Al- 
pi e nelle zone montane dei Pirenei, sono abbastanza rare. Per 
questo sono protette da leggi europee e sembra quasi che ne 
siano consapevoli: infatti si concedono, dischiudendo lenta- 
mente le ali variopinte, dopo essersi posate sulle dita di chi ha 
la pazienza e l'umiltà di entrare negli ambienti naturali in punta 
di piedi. Per chi ama la montagna, l'Apollo è un simbolo alpino 
altrettanto tipico e famoso delle Stelle Alpine. 

Cercli di Lune 


Cercli di Lune 

che braurós 

tu ti spielis 

ta l'aghe dal ritl 

a traviers la lûs blancje 
dai tiei flevui. 


Cercli di Lune 

che tu scuindis tal to grin 

siums improibits, 

di sperancis mai padinadis 

che a la fin si disfantin 

cuanche a jevát la zornade s'impie. 


Cercli di Lune 

dolce passion 

di un aurát striament, 

dal cür, 

ch'al brame, 

ce che nol pó jessi bramát. 


RENZO BALZAN 


Carnevál 


Dies irae, dies illa, 
carnevál `l è par finile 

in ogni lüc e in ogni vile. 
Martars in pont a miezegnot 
lui fasarà il fagot, 

restaràn po 'mál contents 
chei curiós tant ferbents 
che sui fiestins stavin atents. 
Martars duncje nus e pete 
chel siór viodát tant vulintîr 
dal sunadór e dal ustír. 

Al à dit ancje il plevan: 
cause il bal si fas bacan: 

ce dial lassât ai balarins? 
L à stracát ben i gjambins 
e svuedát i sachetins - 

e a chés cuatri gjovanotis 
la lassât lis cjalcis rotis 
ch'a van ben di fá pecotis; 
cence morós a restaràn. 

Jo puarine disperade, 





cui miei fruts tant lambicade, 
i eri deventade biele beade 
che cun lui vei il mio dafà 
pal so vizi di bali 

vei dì e gnot di tontonà. 
Plui di cualchi maridade 

a son stadis compensadis 
dal marit cu lis legnadis 

e ancje plui di cualchidune 
e à lassát i fruts te scune 
che a vàin cjalant la lune. 


LORETTA ZUCCOLO 





Butinle in ridi... 


Martars gras intone pardut; ce in mascare, ce no. Miarcus, 
a cjapà la cinise, cuatri gjats. E je cuistion di Fede: tal 
Carnavál a cródin ducj. 


GIGI MESTRONI 

TAL GORC 1960 


Al è amór ancje chel chi 


Une sere dal més di Lui fasint une cjaminade ju pal 
gorc, al stave vignint dongje un bon temporàl, ce nol è 
devi fermámi a sinti sot un barcon, omp e femine di 
tanc] ains maridáts, che si cridavin di sante reson, ma 
cun grande alterazion. 

A1 capit dai lór discors ch'e jerin doi za plomps ta lór 
etat. 

A maludivin in che di che si erin compagnáts. 

A sinti jo un vér principi no pos disi il mutif, essint 
jo pene rivát, paceche propri a mè paré erin ben infer- 
vorats. 

Tant'lè vêr chestis peraulis il marit `l oreve di. 

E ben fuart lis diseve, e jo frut stavi a sinti. 

Mart: Maledete ché zornade 
Maledet chel Astat 
Che sposade brute vacje 
Jo ti ai, par vé tant mal. 
Maledete ché zornade 
E magari la stagjion. 

Femine: 
Marit: 


Femine: 


Marit: 


Femine: 


Femine: 


Sares 10 la furtunade se no ti ves brut cjocheton. 
Va in malore tu e tô mâri 

Dio la copi là ch'e je 

Podeve dâmi nome chê disgraziade, di menâti 
cjase mê. 

O soi jo stade une mate 

A vignî ta chiste cjasate 

Par cjata une brute madonate 

e un marît cjocheton 

e sifatis bramazions. 

Jo cjocheton 

La tristerie che tu às 

No tu sés mai contente 

Di vé dut ce che ti plas 

Tu mi disis che o ai tristerie 

Dulà isal chist parcè 

Tire fùr une palanche e no beviu duc 
Ju astu paráts dongje cence di me? 
Maledete ce coragjo 

Cul sedi simpri ramenade 

Bune sòl di rumiále 

Cjatantle simpri preparade 

Ben tu ti vegni un colp brut animal 
Che ti peti pardabon 


Fintremai che tu dedis un ton. 

Mart: 


Femine: 


Marit: 


Femine: 


Femine: 


Marit 

Da sinca che mi soi acuart 
Che tu âs un cür pelôs 

Valà planchin ve brute troe 
Senò, dongje son ancje tôs. 
Si capis ve ancje dâmi 

Po no sajo brut animâl 
Dopo che ben ti imboconi 
Ogni di dut preparât. 

Ancje muse di lamentàti 
Isal pront il miò mangjà 
Chist ladric su la taule isal forsi di cuinca? 
5 al e vêr che mi rameni 
che no fis nuie dutaldì 
Fasital tu, ve li fàs, 

Se tu ás voe di cuincálu 

Va a cjolti vueli e asèt. 
Ancje là a tu mi mandis 

A fami ridi dal pais 

Cjape i bés e va di corse 
Prin ch al siari là di Misson. 
A no voi no (businant) 

Se tu spetis ch'e ledi, 

Tu stàs fresc di là a durmî cence cene. 
Jo di fan pa tò tristerie 

Là a durmi cence cená, 








Cuatri sberlis a svolarin pinf punt 
E disore o sintivi a sdramacà. 


Lui la peste di continuo 

Jé si met fuart a ciulà, 

E di für il timp al è plomp N \ 
Scomengant a sglavinà, \ à 
Jo viudint che cence ombrene à 

Mi sares benon bagnát, + 
Passantmi cussi la voe A 
Di stà sot chel biel barcon, : 
Ju ai lassâts che si cuestionin 

a lôr müt e a lôr plasê, 

Scjampant dut di corse 


Come un fulmin cjase mê. 
FRANCO TALIAN 








San Valentin 


San Valentin: 

la fieste di ducj i cretins 
ch'a crodin de sei amàts 
invezit a son státs freáts. 


VIVIANA TOSOLINI 
(10 agns) 
L'Amór al è... 
scjafoá la voe di scjafoále se ti Fas rabiá. 
DONATELLA STOCCO 

La neif 


La neif, 

lì nulis 

ch’a còlin dal siel 
coma ussiei pissui 
dal nit, 

o coma coriandui tiràs 
dai frus contens. 
La neit, 

parinta da la ploia, 
da la tampiesta 

ma no bagnada, 

no fuarta. 

La neif, 

delicát amour 


dai frus. 


(Furlan di San Zuan di Ciasarsa) CHRISTIAN COSTANTINI 
(V Elementàr) 

San Valantin 


Si sparnice te criure di fevràr 
Avongulis un cjant d'amór. 
Nas in tal cár, clipüte, 


Voe di cjapá a bracecuel il mond. 
Ancje la int mai cognossude. 

La int di atri colór. 

Ancje il fradi plui pùar e malát. 
Nàs jenfrivie 

Tante pâs di puartá là che no "nd è. 
Intór intór chel cjant d'amór 





Nus conte inmó l’eterne flabe dal volési ben 





ENZO DRIUSSI 





Tu mi disevis biele 


Tu mi disevis biele 

e rindint tu mi cjalavis 
cussi convint tu eris 
che jo crodevi vere. 


O sin ‘ne robe sole, 
tu mormoravis spes, 
e jo cemiit podio 

vivi spacade a mie? 


Vorès che tu mi vessis 

tradide, maltratade, 

ufindude e trascurade: 

ce facil ch'al sares dismenteàti! 


AGATA DEANA 

Fede 


Par chei ch'a cródin 

il cil nol è tant lontan. 
Cuatri pas tra i capricis 
da niulis e tu sés rivát. 


E rit la nocenze dal mont 
e lis pieris 

a cjantin amór 

e lûs da lis stelis. 


Pai dubiòs: 

spietà ce che nol ven, 
bruntulà sul “guviàr lari” 

e sbregàsi 

in barafusis tra scuilibráts, 
pensà tremant a la muart 
daspò lis delusiòns da vite, 
senze vé in tal cur 

il soléf da speranze 

e un flòr cuntun pèl di profum. 


BRUNO NOBILE 





17 di fevrar dal 1600: 
libero delibero... 


...fu condotto in Campo d' Fiori 
e qui spogliato nudo et legato 
a un palo fu brusciato vivo... 


...Sparagnà la vita 

par robà l’anima, 
induràsi fer e ret 

pai “invisibili”... 

par duciu' chei 

ch’a vevin viit tuarts 

ch'a no vevin vit redensio 
ch'a vevin viit crucius 
prin di lui 

par vé professát 
l'anima-mundi... 

par vé professát 

la vita anima 

in ducius j' marimonts... 
...Sinti senprit pi clàr 

un deto-promessa 

mai sfantát in pinsucaris camarelis: 

- LIBERO DELIBERO - 

venastài | 

- JO CONPERTI IN PLENA LIBERTAT...! 
... morir martire et volontieri 

et che se ne sarebbe la sua anima 

ascesa con quel fummo a l’anima mundi... 


(Furlan di San Vit dal Tiliment) RENATO CIEOL 


La frase 


Ciartis discussions a somein a ché famose tra un catolic e 
un protestant, andulà che il protestant al è doventàt catolic e 
il catolic protestant. 


SOREN KIERKAGAARD 

Varlaicht 


Is sghbalbl sghloft in sain eistlan, 
dar monaschain locht in himbl. 
Varlaicht is bintar odar longast, 
varlaicht is haintan odar moarn. 
Varlaicht lai hiazan 

honi varschtonan 

bi schian as iis is leim. 


Forsi 


La sisile duarm tal so niu, / la lune a rit tal cil. / Forsi al 
è inviern o primevere, / forsi al è vuei o doman. / Forsi 
nome cumò / i ai capit / ce tant biele ca è la vite. 


(Tischlbong - Timau - Tamau) LAURA VAN GANZ 

Zahre 


Baile as nou bosser lafet in pechlan 
baile as nou bòlkhn lafnt ime himbl 
baile as nou pamen boksnt im bolde 
barber oban pfechtn af di. 
Zahre maina hame, / Zahre mai lont. 
Baile as nou vólkh ist ime lonte 
baile as nou meintce tuenzi ervinen 
unt as de reidnt insra sproche 
barber oban pfechtn af di. 
Zahre maina hame, / Zahre mai lont. 
Br-on ana kurche mitte za petan 
br-on ana gomande as tuetis rigierin 
der Gottan Heare otins gearn 
der hailige Sualt bartins helfn. 
Zahre maina hame, / Zahre mai lont. 
Bie as der schnea kentins za suechan 
bie as de stukhn tuent oban plien 
unt ola de jor varnaien de belt 
du varnaiedi unt plie ime gemiete. 
Zahre maina hame, / Zahre mai lont. 
(Dialet di Sauris) TIZIANO MINIGHER 

Sauris 


Fin ch' e corarà aghe tai riui 
e HHI traviarsaran il cîl 
Fin ch' a cressaran plantis tal bosc 
i nestris pinsirs a saran simpri par te. 
Sauris cjase mé, / Sauris gno pais. 
Fin ch’e sarà int inte valade 
Fin che si daran dongje 
e a fevelaran la nestre lenghe 
ti pensarìn simpri. 
Sauris cjase mé, / Sauris gno pais. 
O vin une glesie par pred 
un Comun che nus guviarne. 
Il Signòr nus viil ben 
San 'Sualt nus judara. 
Sauris cjase mé, / Sauris gno país. 
Come la néf e ven a cjatànus 
come i cjamps a fasin simpri flórs 
si che ogni an la nature e torne a nassi 
torne nas ancje tu e floris te anime. 
Sauris cjase mé, / Sauris gno pats. 
TIZIANO MINIGHER 

Mi visi... 


“Ch'o jeri frut mi visi...” 

mi capite ogni tant di contà ai fis. 

A saltin für, alore, 

dal timp passát, sgarfant inte memorie, 
simpatichis figuris di une storie 

che ormai il “benstá” di vué al à scancelát. 
« O viót, cussi, la joibe di matine, 
(triciclo, plere, gome e damigjane) 
puntuál a passá l'om de varechine; 
e berghelà ogni tant la “marcanzie” 
megafono fasint cu la só plere... 
Istès cul so triciclo, il pecotar 
vosant vignive su dilunc la strade: 

« Vues, pecots, piels di cunin!» 

E il “tuttofare” gita-ombrendr 

a bici stramudade tune farie, 

cul l'incuinut, la muele e l'aghe sore 
e sistemade tun cjanton da l’arie - 
fuarfis a ucà e curtis; 

e nó canais torvie 

il sglipignà par viodi des faliscjis!... 





La femenute, inmò, de Val Celine 
scarpets, cjalcis di lane - 

l’idee mi dave propit de befane: 
pleade come un venc, cjamade a plen 
sot de cosse cu lis sedons di len!... 

D 'istát, dopomisdi, il gjelatár, 

e l'omenut dai petorái l’unviàr;...» 
Ma al è dibant contà, che no capissin 
un mont che nol é plui, che nol é il lór. 


La zoventiit di vué, si, ti rispiete: 

ti scolte, salacor 

Po a van a fási un zîr 

cu la scufe e la musiche in sachete! 


LUIGI MESTRONI 

Il gno borc 


Mi plis il borc 
cuanche le sere 

e spant le prime gnot 
sore lis cjasis. 

Mi plàs cirî 

Un barlùm di lùs 
datir barcons 
lontans, 

e induvinà 

il cjalt d’une famee 
cjalant il fum 

ch'al cres 

sore i camins. 

In chei moments 
ores fermáti, timp, 
e véti ami: 

no dome lari 

di agns 

e di zornadis 
bielis. 


GIANNINO ANGELI 





Vita 


Tu ás robát la gionde ai agn 
al flum il so cjant, 

al vint lis sò cjarecis. 

Vite, avare e gjenerose 
dulà astu platát 

i colòrs de mé zoventút, 

lis liendis dai agnui 

i sgrisui, lis bramis? 

Tal satiil dai pinsîrs 

si scuindin ziics, 

corsis sui práts 

la tó, la mé ligrie. 

Tornimi par une di 

la contentece di frute, 

i siumps di pueme, 

lis sperancis di femine 

no sta lassá 

che il parfum dai ricuarts 
si pierdi tal foran dal timp. 


GIACOMINA DE MICHELI 
Premio Faustini Piacenza 

Anthocharis cardamine L. - Aurora o Pieride della cardamine 


E jè dabòn aurore di viarte une tal paveute, posto ch'e com- 
paris di avril cuanche i butui dai morars a son ben sglonfs. E 
intant che i anemui a svèin il bosc, jé e sbisie (il mascjo cun dòs 
taculis sore des alis, la mascje dute di blanc) jenfri la floride. Co 
a son in polse tignint lis alis sieradis, adimplen verdulinis, si 
stente a olmális. 


E una delle farfalle messaggere della primavera perché com- 
pare precocemente in aprile, nelle praterie di fondovalle, nelle 
radure ai limiti dei boschi ancora spogli ma già con le gemme 
degli alberi rigonfie. Mentre gli anemoni, figli della brezza e del 
primo sole, animano il sottobosco tappezzato dalle foglie ca- 
dute, l'Aurora danza e vibra tra i fiori bianchi dell'alliara, pianta 
nutrice dei bruchi, come la cardamine dei prati, da cui prende 
il nome latino. Il maschio presenta due macchie arancione sul- 
le ali anteriori, mentre la femmina risulta completamente bian- 
ca. Ma in entrambi i sessi, il lato inferiore delle ali mostra una 
colorazione mimetica verdastra per cui, quando queste farfalle 
sono posate ad ali chiuse, è molto difficile vederle. 














1 J S. Albin Vescul 
2 V $. Cuint 
3 S S. Cunegonde Imperadore 3 
+ 4 D l' DI CORESIME 
5 L S. Andrian Martar 
6 M S. Rose di Viterbo Muinie 
7 M Ss.Perpetue e Felicite Martaris 
8 J S.'Zuan di Diu Predi 
9 V S. Francescje Romane © 
10 S S. Simplici Pape 
+ 11 D il DI CORESIME 
12 L B. Luis Orione Predi 
13 M S. Cristine Martare 
14 M S. Matilde Regjine . 
15 J $. Luise di Marillac 
16 V Ss.llari e Tazian Martars € 
17 S S. Patrizi Vescul 
* 18 D Ill‘ DI CORESIME 
19 L S. Josef 
20 M S. Sandre Vergjine 
21 M S. Benedet Abat 
22 J S.Benvignüt Veseul 
23 V S. Turibi Vescul 
24 S S. Romul Martar 
+ 25 D IV* DI CORESIME X 
26 L S. Manuél Martar 
27 M S. Guste Vergjine 
28 M S. Sist Ill Pape 
29 J S. Secont Martar 
30 V S. Medeu 
31 S S. Beniamin Martar 











VISITE GUIDADE A MUEC 


O stin corint ta la statál ch'e puarte a Muec. La zor- 
nade e à un pòc di fumate. A colp si presente denant 
scuasi une visiòn. Il grop da la glesie, munistir e torion 
di Muec, al salte für cun dute la so imponence. 

L'umiditàt, svaporant, e fòs compari il panoram tant 
ch'al fos invulucát da lis nulis e al dà une dimension ce- 
lestial. Si rimpinin sù pe strade fintremai ch o rivin a 
Muec Alt. Riváts ch 0 sin insomp, si zontin a la companie 
di corsiscj e cun tune guide bravone, o visitin chei lücs. 

Butant il voli par ogni cjanton, il panoram che si po' 
gjoldi al è di chei che ti fòs concjà il flat; podopo unide 
a la religjositàt dal puest si respire une sensazion di pàs 
e trancuilitàt dentrivie. 

La guide e je stade par vér competente e dopo visita- 
dis ancje lis presons dal torion e la biblioteche, planc 
plancut o sin láts jù a Muec Bas. 

La gjite si è concludude cuntune bondante mangjati- 
ve. Ancje se für al ploveve, li dentri e jere tante ligrie, 
magari ancje judade di cualchi tai di vin bon! 


ANELINA COLUSSI 

INT A LA BUINE 


Al contave gno nono che une di, agn indaúr, Milio 
Dalmenár al à volùt là a Triest, ch'al veve nome che sin- 
tit a nomenà ma nol jere mai stát e po ancje par viodi il 
mar almancul une volte prime di muri, al diseva Milio, 
ancje s'al jere stàt cualchi volte di frut a Barbane, ma il 
már di Triest, ustu meti?, al jere pi grant, pi larc a con- 
tavin chei ch'a jerin státs. Cussi une binore al à cjapát il 
trenteun e al è lât in stazion e vie lui cul treno, decís. 

Sicheduncje, `e sere, cuanch'al è tornàt, ducj für in 
tal borc a spietàlu par domandáj cemát a Triest, cemit 
ca cemáüt là. Lui, parant indaür il cjapiel cun doi déts, al 
à tacát a contà chest e chest'altri ma plui di dut lu veve 
culpit il fat — stant ch'al veve viodüt tantis personis vi- 
studis di fieste e cu la golarine — di jessi rivàt propri 
cuanche le int e vignive für di messe. 

Si viót dabon che Milio Dalmenár al veve di jessi dis- 
sendent di chel basavon, contave simpri il nono, che co 
di zòvin al jere tornát di Mafalcon al veve dit: Grant 
Idiu o soi stàt sin a Mafalcon e anciemò plui avant al je- 
re mont! 

Furlan di Caprive BEPI DI DIANA 

LA LEGRE SVEARINE 


Une contute par scomencá ben la zornade 


Di chei che par lór sorte a son cumò a plui di mieze 
strade su par ché rive ch'e je la vite umane, cui no s'im- 
pensial dal savOr antic des gulizions scletis di une vol- 
te? Dal gust un póc fumát dai bars di polente in muel tal 
lat sclipît, o chel dal zuf sbrovant e color d'aur? 

A binore, tal passat, la fan e jere penze, e si parave jü 
la bocjade a la svelte, cence slichignaments. La sdru- 
marie dai fruts no faseve tantis nainis come cumò, e e 
disvuedave la scugjele di crep intun bati di cee; anzit, 
s'e ves podût, e varès lecát ancje la part dal pari che, di 
bon contadin furlan, daspò di jessi stàt a puarta il lat e 
di vé resentat il il gosolàr cuntun bussul di sgnape inte 
ostarie, pal plui al rivave dongje che nol viodeve nanc- 
je par la slisse e si sentave in bande dal spolér a crustà 
cence redenzie polente rustide e tis cu lis fricis. 

E cui no si visie dai viei, ch'a pacjavin cun lis gingi- 
vis sdenteadis une binute di pan vecjo dismuelát tal 
sbrudiot di vuardin e scjaldât te cogume sgrumbulade” 
La mari, invezit, si indolcive la bocje bevint, simpri di 
presse che il ce fà al jere tant, une scugjelute di cafè bon 
fat tal calderin, inventant cussi, e tant timp prime, la 

mode dal “mangia e bevi”. In tantis cjasis no mancjave, 
par solit, nancje la agne vedrane, e la sò mangjative di 
binore e jere simpri un pòc special: un tif sbatüt cul zu- 
car e cuntun scliput di marsale; robe di lusso, s’intint, 
ma indispensabil par parà jù il dituart, vecjo di cen- 
t'agns, che i veve fat un biel soldát plantantle dibessole 
daspò di véle lusingade. 

Timp passât, e je vere... Cum, nol è plui cussi: cul 
benstà la strassarie e parone par ogni famee e la fan no 
cuince nissun plat. Cumò, plui che mangjá si sgarfe, si 
pastrosse, si cerce, si slapagne... E lis maris, vué, no an 
il pensir di cemáüt fà a jemplá la panse ai fis, ma a de- 
ventin matis parcè che no san ce pari dongje par D 
mangja chei frutins, capriziós e viziáts, che, soredut a 
binore apene sveáts, no an nissun apetit. 

Nol è di strani, alore, che in cualchi cjase si spindi 
tant, si strassi di plui, e cualchi viag ancje si barufi fra 
om e femine propit par vie de gulizion, stant che la ma- 
ri e je simpri dolce e pinsirose, e il pari invezit al cròt 
plui a un bon scufiot che no a taficj figots. 

Ve’ ce ch'al pues sucedi, orepresint e devant dì, intu- 
ne cualsisei famee furlane. 

“Bepo, viòt che il frut nol à mangjàt nuie ancje ir di 
binore! No sai plui a ce sant avodámi par che nol ledi a 
scuele cul stomi crot. Al è cussì patît, e tant blancut di 

muse, ch al samee un pecot lavât! Ce ao mai di fà?". 

“Mandilu a vore, Marie, cussì al mude color e lis sòs 
gramulis si metarán a pacassá dibessolis!”. 

“Po si capis, un póc plui adore, biát bambin!”. 

“Jo, a la só etat...”. 

“Tu tu sés di un altre ete! Scherzistu? No viodistu 
ch'al è delicât tanche un sparc di montagne? E si ch'o 
ai tentát di dut par fài vierzi la bocje: il tè cui biscotuts, 
il budin, la creme frede, lis pastutis cun la marmelade... 
ma si è ingomeàt di dut! O ai provát a cuei un "toast", 
ch'al e plen di caloriis, ma no i va jà. Ancje il sugo di 
norance i fasarès pro, stant ch al à simpri chel sclip di 
bronchitute, ma mi a dit che no 1 plas. Cun dutis chès 
vitaminis! Vué i podarès, magari, preparài un ovesut 
sun la pansete... ma il colesterolo?". 

“Parcè, si puedial mangjá ancje chel?". 

“Tas, ti prei Bepo, che no tu resonis”. 

“Jo no resonarai, ma chi no sin in Americhe, o sin in 
Friùl! Monde monadis! In cjase mé si vif sclet come une 
volte e se al frut no i poche il lat, ch al fas plui ben di 
dut, ch'al cori, che un poc di dizun nol à mai copát nis- 
sun!”. 

“E vorès ancje ché! Alè lunc e sec ch al par un ra- 
clic 
"Ma plui tant ben! Metilu intal ort a tigni sù 1 pomo- 

doros, cussì di ché strade al fas di gulizion cun robe bui- 
ne e gjenuine: une gjambute di selino, doi cisarons...”. 

“Tu ses propit cjastron! Ma sástu ch'o ài sintüt a di 
che cumò a son a vendi ancje i flocs di vene, di forment 
e di sorc?", 

"E ce vino tirât sù, un cjaval? Prove alore a dät un pu- 
gnut di fen o di stran, cussì ancje si sparagne un franc!” 

"Puare mai me ch'o ai maridát un caup! Vivistu pro- 
pit su la lune? E po, parce si varessie di tigni cont vué 
che si campe inte bondance? Za che tu fevelis di spara- 
gnà, doman o voi in coperative e o compri, par provà 
ancje ché, lis fetis biscotadis ch'e dis la television, e, 
dongje, un biel bossolot di mil!”. 

"Parce no metistu lis ás su la terace? Tu varessis il 
mangjá pront cence scugni là fûr!”, 

"Oh sacrabolt, cumó tu mi ás jemplade pardabon! 
Dutcas... tu mi äs dat une buine idee! Nol sarès nuie di 
mal a dà a ché creature un spel di ‘pappa reale””. 

“Parcè no la cere? Di plui natural di ché! E invezit di 
spindi in speziarie, tu vás in glesie che il muini, par di- 
bant, ti da une grampe di mocui di cjandele. A son un 
pôc grivis di mastiá, ma a durin tant e no si disfin subit”, 

"Ce ao di fà di te? No tu capissis un dret! E in ogni 
cás tu pararessi bon dome a tasé, tu che tu fasaressis di 
gulizion cul clinto e cul bacò!”. 











“O crót! Chel al è sanc, atri che brudiots e biscotins, 
paputis e merendins!”. 

“Vonde! Cumo o svei il frut e i domandi a lui ce ch'al 
vill vé”. 

Il frut al rive in cusine, ancjemò indurmidit e sbarlu- 
fit. La mari lu cjale cun tant pensir. 

“Stele di mame, ce ao di preparati di bon vué di bi- 
nore?”. 

E il frut: 

“Mi par ch'o mangjarés vulintir picjis di piergul cul 
zucar...”. 

A chest pont, un porconon di Bepo al fas sdrondenà 
dute la cjase... 

Ce tancj damps ch'e à fat la passuderie! 


FRANCA MAINARDIS 








FLÒRS DI ACASSIA 


Ah, flórs di acassia che jemplàis l'ajer di profum, 
vualtris mi ricuardàis cuan' co levi tal bosc dal gno país. 
In ta ché volta o eri pitinin come un cuninùt che`l core- 
va daür lis pavèis crodint ché fossin rosis cu lis alis. In 
ta ché volta o eri golòs come un agnelùt che`l crustava 
lis fueutis verdis e rossis dal pan e vin. In ta ché volta o 
eri come un gjatùt che si rimpinava sul cjariesàr a sgar- 
fà 1 uvùs dentri il nît. 

Podopo o soi cressüt, o soi doventàt un canajùt, e o ai 
capit ce tant important ch" al era il nas. In ta ché volta o 
eri come un becùt che'] spizzava il music tal passá di 
una cjavruta. In ta ché volta o eri come un manzút che 
leva a passòn daúr des agnis pitòst che des súrs. In ta 
ché volta o eri come un mussút che'l veva dismitát di 
rumà lis fueis, par gustà lis flòrs. E si capis. A erin flòrs 
di acassia, dolzis e masulitis e profumavin di mîl. 


(Furlan di Orsarie) OTELLO SILVESTRI 

LA GNECE DI FICHTE 


E jere todescje, si clamave Annelise, ma viodùt che e 
veve maridat un talianot, in famee la clamavin Liliana. 

Il so om al jere un preseát avocat, une vorone cordial 
e simpatic, ch'al veve un studi in centro a Udin. Jé e in- 
segnave tes scuelis superiórs de citàt la sò marilenghe. 

Une volte nus veve contát che cul so om si jerin co- 
enossúts a Urbin, là che ducjedoi a studiavin ta ché in- 
nomenade Universitat. 

A vevin formát une cubie propit ben assortide: tant jé 
e jere serie, tant lui al jere mataran. 

Un'altre volte nus veve confidát che jé e jere gnece o 
prognece dai famòs filosofos todescs Fichte, pari e fi, 
vivüts tra Siet e Votcent. A son centenars 1 zovins fur- 
lans che a an cjapat confidence cu la lenghe di Goethe 
midiant di cheste brave protessore. 

E jo o ài vit la furtune di jessi un di chei. 

No students la stimavin e la rispietavin unevore, mas- 
sime pe só grande capacitàt di insegnament e pe sò im- 
parzialitàt di judizi ancje se, jessint tant severe e esig- 
jente, cuant che si vicinave la só ore di lezion o stevin 
simpri cul cùr in man. 

La sintivin rivà ancjemò di lontan parvie dai soi pas 
pesants e marziai ch'a rimbombavin tal vieri paviment 
di len dal coridór de scuele. 

Alore te stanzie al plombave un silenzi insolit e in- 
natural che si sarès podût sinti svolà une mosche, Co e 
vierzeve il regjistri a nó nus vignive ogni pêl un pan. 

Dopo vélu cjalát a dilunc cun vós ferme e pronunzie 
dure e clamave i nons di chei puarets ch'a vevin di sei 
interogáts: ma nissun si moveve dal so puest. 

O stimi jo, a fuarce di stratigni il flòt, tai bancs a je- 
rin restáts dome une ventine di cadavars che no si sa- 
ressin mots nancje cun tun "streng befehl”! 

Mi soi sovignüt che une volte nus veve insegnát une 
filastrocje che in Gjarmanie e ven contade ai frutins par 
che a impàrin a contà dal un al dis. 

Mi è plasude l'idee e o ài pensát di prová a voltále 
par furlan. Vele ca, te version origjnál e te traduzion: 


eins, zwei Polizei un, doi l'oroloi 
drei, vier Offizier tre cuatri il grati 
fuenf, sechs cinc sis vecjis striis 
sieben, acht gute Nacht siet, vot buine gnot 


neun, zehn auf Wiedersehen náúf, dis ducj für dai pits. 


MARIO TOSOLINI 

LA VAL DAL JUDRI 


Un flun ch al ricéf dal cil le aghe, che San Francesc 
al à laudát come "utile et humele e preziosa e casta”, e 
la spartis cun gjenerositát ai boscs e ai cjamps ch al tra- 
viarse, al po sei consideràt un vér regál di Dio. 

Tal al è par nó Furlans di soreli jevát 11 Judri, un flun 
ch'al plate come un tesaur lis sós venis risultivis in tu- 
ne zone impraticabil, si viarz un troi stret tra rocis cla- 
ris e verdis boschetis e dopo vé lenzüt il Cuei e une part 
de planure furlane par 55 kilometros, al va a muri te Tór 
a sud di Romans. 

Josef Caprin tal so libri "Pianure friulane", stampát a 
Triest tal 1892, cussi nus al presente: “Il Judri, parten- 
do dalla piccola conca del Corada, striscia incerto, but- 
tandosi a dritta e a manca come un anguilla, chiuso da 
una doppia serraglia di pruni e di acacie spinose, si 
spartisce talvolta in due tre fili, si acqueta formando dei 
torbidi abbeverato1; scorre silenzioso finché unitosi a 
due torrentacci si getta con essi nell’ Isonzo, che si al- 
lunga e si torce per menarli al mare”. L'autór triestin, 
nassùt tal 1843 e muart te sò zitàt tal 1904, al à ben in- 
tivàt cualchi aspiet dal flun, ma no à savüt meti in risalt 

ancje la só bielezze e ché dal paesaz che lu circonde. 
Soredut cuanche al scór su la piere vive, ch al à incidüt 
e lustrát par secui, e al riflet l'azür dal cil, 1 nui blancs, 
i rais dal soreli tra il fueamp dai poi e des agazzis, al 
parferis une grande varietàt di colors: turchin, blanc in- 
darintát, 'zàl cun rifles d'aur, vert cun mil sfumaduris, 
che il moviment de aghe al misture e al svarie come in 
tun caleidoscop magic. 

Ogni tant un scravuaz nus vise che dal alt di un rapàr 
une cascade cjantarine e puarte gnove linfe di un riulut 
vizin al cors di aghe plui grant: chist ch'al alimentave 
ancje lis rostis di mulins vieris oramai in ruvine, come 
ch'a testemonein tocs di muelis a pel di aghe, al sca- 
valcje il dislivel dal teren cun tune cascade unevore plui 
grande. `L è biel viodi cheste masse d'aghe che colant 
a fás sbrum il spieli sotstant cu la danze di tantis, tan- 
tis colonutis d'arint ch'a slusin tal soreli. Cheste sem- 
plice cascade nostrane, ch'e movimente il pacific cors 
dal flun e lu Tas fluri di mil rifles e cjantà un cuintrec- 
jant di tanc’ suns, no pò lassà indiferent cui ch'al à la 
furtune di assisti a chel spetacul di mari nature. 

Plui in bas l’aghe e je di une grande trasparenze: si 
viodin tanc' pès ch'a svuizzin lizérs ta chel element 
rampid fin sul fonz di rocis o di gleriis. Il flun adatant- 
si a la nature dal teren al ven jù a zig zag traviars un pai- 

saz di cjamps di blave e di culinis fassadis di vignài sui 
flancs cun paisuts, vilis e cjscjei sul zuc. In cheste val 
fin cumò pòc cognussude, si puedin amirà almancul tre 
o cuatri biei lücs rinfuarzáts, ch'a son stats “nids di an- 
tics falcuz”: chet di Albane, di Rutars, di Trus e di Brez- 
zan. La religjositát de int e je testemoneade da diviarsis 
glesiis fabricadis tal cors dai secui, ch'a presentin, pür 
te lôr semplicitàt, un ciart intares ancje pal studi de art 
minór furlane e slovene. Al sarès dificil descrivilis du- 
tis, contentinsi di cità dome chés di S. Josef a Dolegne, 
di S. "Zorz, di S. Laurins e di S. Roc a Brezzan e di S. 
Scjefin a Insic. Lis vendemis e la ricolte des panolis in 
autun, ch'a premiin la fadie dai contadins, a son ancje 
un vér regàl dal flun. In primevere 1 arzins dal Judri e lis 
clevis dolzis des culinis a son cuviarts di violis, primu- 
lis e di cidivocs e pardut e je arie di fieste, invît a lis mi- 
rindis sui prats, al gustàts tes tratoriis che culi a si cja- 
tin pardut: atór o dentri tai cjscjei antics, ai cjantons des 
stradis o sul zuc dai cuei, 


ERALDO SGUBIN 

L'AMÓR DI CAMILLA 


Vualtris o pensarés, stant al argoment, che Camilla e 
sedi une biele fantate. Inveci nó! 

Camilla e je une montagne di pèl neri, doi vogluts 
dolcissims e un blicut di lenghe rosse che e mostre 
cuant che e je contente. 

Ma ancje Camilla e je inamorade, inamorade dal so 
paron. 

Di lui no si distache mai. Se lui al va tal ort, jè daúr, 
se al va a viodi des gjalinis, jè e devente mate di gjelo- 
sie; al va in país, jé si sinte dongje il porton e lì lu spie- 
te. Cuanche al torne i fás mil fiestis, i cor ator come une 
gjostre; i salte sù robis di ribaltálu, lu sbave tant ch'al 
scugne cori a cambiasi. 

Ma il so amór al e ben paiát. Lui ogni di al viót di jé: 
mangjà e bevi no mancjin mai, la nete, la petene (che 
nol è lavor di póc), la cjarece e ancje i cride, s'al ocor. 

Insome, si vuelin be... 

Ah! Cuasi mi dismenteavi: Camilla e je la nestre cji- 
ce, 


CLELIA CODARIN 

LA LIENDE DAL MIÒ PAÎS 


Lant ator par il país une di mé ave mi domande: “Sá- 
tu parceche il to pais si clame cussi?". 

“No” i rispuint jo “Parcè?”. 

E mé ave Lussie e comencà a contà “Agnorums in- 
daür al jere un taur grandon e blanc, fi dal lamp e dal 
ton. Al jere guardian da lis aghis, infat al jere lui ch al 
decideve se un flum o un lòt al veve di nassi o di muri. 
Il so compit al jere une vore impuartant par il sorevivi 
dal mont e par chel al jere prepotent cu la int. 


Intun picul pais, ta la basse di Sant Denél, e viveve 


une bielissime zovine che e veve l'impen di curà i no- 
glárs che a cressevin dut ator dal paisut. Ogni di ju ba- 
gnave e cuant che al jere il moment dal racuei e clama- 
ve duc) par judale; podopo a dividevin lis nolis e a fa- 
sevin une fiestone. E jere une fantate biele, zentil e de- 
dite al so lavór. 

Ma al fo un brut an di sut e ducj a jerin preocupàts 
par la mancjance di aghe, cussi a an comengát a preà il 
gjigant taur blanc par che ju judàs. Dopo une setemane 
il taur si presente e la int plene di gjonde 1 domande di 
fà nassi un riul par salvá i noglárs. 

“Ce mi deiso in cambio?" al domande il taur. 

“Domande ce che tu vuelis" i rispuint la int. 

“Poben, la fantate dai noglárs e deventarà la mé nu- 
vice!”. 

La int no saveve ce rispuindi, si dave di maravee, e 
nissun al voleve permeti une malepiés dal gjenar. E fo 
la zovine a rispuindi “Poben, ch al sedi”. 

Il riul al nassè, 1 noglárs a cressevin, ma la int e jere 
distes avilide par la puare fantate. Rivade la di da lis 
gnocis jé e jere tant biele e cussì avilide. Il taur viodint 
che no jere contente, imbilát al comencá a sdrondenà il 
cjaf a dret e a campe. Al crodeve che si fos pintude e 1 
voleve fà póre. Ma cul fà cussi la cope cuntun cuar. Il 
gjigant taur blanc viodint la zovine muarte, disperàt si 
bute tal riul e si innee. 

La mari dal taur e decidè di fà tornà a vivi la anime 
de zovine tai noglárs e il cors dal riul al sameà a un cuar. 

Ancjemo vué tal paisut, ch'al è ståt clamât “Nearét di 
Cuar" si podin viodi i noglárs cressi ator da lis aghis. 


GIULY CISILINO 

RICUARTS 


O soi jentrat in glesie a Claujan une dì ch al jere tant 
cjalt e scjafoiag, sburtàt de brame dai ricuarts. Mi soi 
subit cjatàt tune penombre cuiete e un aiar frescut mi in- 
vidave a là indenat. Cun pas lent e voli atent mi soi 
puartât viers l’altàr maiór, sul coro, intant che i ricuarts 
a lavin sburîts e si rondolavin tal gno curviel. 

Mi soi sintàt tal banc là che plui daspès mi fermavi di 
frut: tal puest dongje dal muini, ch al jere un om scua- 
sit simpri rabiòs e cuntune maniere particular di fà, par 
fánus stà cuiets. Nus faseve póre pal fat che cuant che si 
inrabiave nus dave ju pal cjaf cu la man sierade, mal il 
colp al rivave cul dèt di mec infür dal pugn. Co mi ca- 
pitave a mì, no rivavi a tratignî lis lagrimis parvie dal 
dolor ch o sintivi. 

Mi soi cjalát ator e sul mûr di face o ai viodût picjàt 
un cuadri grant, ch oa fat fature a capi parcè che e je 
rapresentade la sene dai tré Re Magjos denant dal Bam- 
bin. Mi vevin insegnât ch al jere nassüt intune grote, 
puar e plen di frèt, e invecit culi lu viodevi ben sestat 
cun Marie e Josef vistüts di scree e denant di une biele 
cjase. 





I fruts plui piçui a vevin di stà sul coro, tes bancjis; 
sui bancs ator dal már chei plui granduts e man man che 
si cresseve si passave su la puarte de sacristie e podopo, 
deventàts zovenots, insomp de glesie cui oms. Lis frutis 
si sentavin tes bancjis subit daúr de balustrade e lis fe- 
minis tai bancs. Une usance e obleave i fruts a jentrà e 
jessi, une volte finidis lis funzions, simpri pe sacristie, 
intant che i oms, lis feminis e lis frutis a lavin für pe 
puarte grande. Jo o jeri l'unic che nol rispietave la re- 
gule e o lavi jù pe glesie parvie cho scugnivi judà mé 
none che no rivave a fà i scjalins di bessole. I miei amîs 
mi remenavin simpri par chest fat. 

Parsore o ai viodút l'orghin e la orchestre e mi soi 
impensát di cuant che, za grandut, pre’ Dimetri mi man- 
dave cun altris fruts a zirá la rovedule dal folo par fálu 
suná. A] jere un mistir faturós parvie che l'aiar tal pal- 
mon al veve di jessi simpri bondant e cuant che la frece 
e jere masse basse bisugnave scanási par pompà. Tantis 
voltis l'organist al sunave il campanel cun prepotence 
parcè che il sun nol vignive fùr..Il més di mai al jere il 
periodo che o lavin plui vulintîr su la “orchestre” a fà 
chest servizi, parcè che nus vanzave timp ancje di zuià 
intant de predicje. 

Fà il zago e jere un’altre tape di fonde e plene di si- 
gnificat. Bisugnave savé fà tantis robis, in particulàr 

cuant ch'a colavin lis funzions impuartantis dal an. Par 
esempli se il plevan al veve di vierzi il tabernacul al ba- 
stave un scagnut, ma se invecit al veve di meti fir l'o- 
stensori alore j coventave il scagnut cun tré scjalins, che 
al jere di cjolilu daúr dal altàr. 

I gjespui o il cjant dal Passio o dal Missus a jerin in- 
vecit ceremoniis lungjis e stufadicis. Dante, Vitorio e 
Lindo a vevin l'incarghe uficiál di cjantórs. Il gregorian 
al vignive für come ch al podeve e pre Dimetri ognitant 
al tirave su i voi e salacor al diseve une preiere par scu- 
sási cul Signór par chest mát di cjantà. 

O soi jevát sü cul cür sglonf di nostalgjie e di ri- 
cuarts. Dentri di me une vós mi diseve ch'al sares biel 
sierá la mé vite te “mé” glesie, là che si cjate il scrign 
dai ricuarts dai miei agns sence pinsirs e plui plens di 
ejonde. 


ENZO FASANO 

VINARS SANT 


Al jere Vinars Sant, di sere, e la procession `e proce- 
deve lente pai borcs dal pais. 

Lis dòs bandis des stradis, là che si veve di passà, a 
jerin inluminadis cun miàrs di luminuts coloràts; furvie 
de procession e jere une pas e un cidinór cuasi inreai, la 
int e jere dute in corteo o a cjase a cuci daür dai barcons 
o des puartis in sfese. 

Gjdio, come ogni an, al puartave la cròs, cul Signòr 
cuviart cun tun fazzolet viole e al jere il prin de schirie, 
siet-vot metros denant dai prins fruts. 

A un cert pont al sinti un frut pizzul ch al vaive daür 
di un barcon, al prin plan di une cjase, e sò mari ch'e ci- 
rive di fálu tasé, ma cence risultât. 

Jé, paraltri, un póc par curiosetát e un póc par devo- 
zion no intindeve di spostási di lì. 

Gjdio al rivà a ret dal barcon:e cun dute la buine in- 
tenzion di fà tasé chel frut j alzà cuintri la crós e, scjas- 
santle, j disè: — Cjapilu boborosso! —. 


GINO DELLA MORA 

DOMENIE ULIVE 


Si conte che tal 1583 a Udin, in ocasion de fieste des 
“palmis”, e jere nassude une cuistiòn su chei ch a vevin 
il dirit di precedence tal cjapà il ram dal ulîf, parvie che 
il patriarcje aj tignive a compuartàsi secont lis costu- 
mancis di Rome, venastai, prin a vevin di cjapálu i sa- 
crats (il clero), e daspo i sorestants militàrs e pulitics. 

Par meti d'acuardi i doi trops, si veve cirüt di rivà a 
une compromission, valadi, che doi predis a dassin tal 
timp istes l'ulif aes dôs schiriis, ma il Patriarcje nol à 
vulit sinti reson, parvie che chel al jere compit so. 

Par vigni a cjaf de dispute il luctignint venit al à de- 
cidút di lá a cjapá l'ulif a S. Pieri Martar, e par fáju tor- 
ná in buinis e lá d'amór e d'acuardi, a son vuludis une- 
vore di buinis peraulis, e a son passáts ben 26 agns. 

A Udin si cjate scrits, che si dave l'ulif bielzà tal 
1439, invecit tai país si à scomencát plui tart, parvie che 
jere usance benedi ancje i ramacs verts di atris plantis. 

In cualchi cjase dal Friúl inmò orepresint e je costu- 
mance di tigni l'ulif come une relicuie, une robe sacrál, 
si lu brusave par tigni lontan i mai, si lu doprave par pa- 
rá vie il temporal, par paráj vie il trist voli a cualchidun, 

in timp di cavalîrs si lu brusave par che i cavalîrs no las- 
sin in cjalcine o in bigat, e s'a jerin “dûrs” di fà la gale- 
te si fasevin fuments par ch’a filassin, si lu doprave par 
fa fuments a une bestie s'e jere malade, parfin par gja- 
va l'inflamadure al luvri des vacjis. 

Ma si lu meteve ancje atòr dal bussul de aghe sante, 
te blancjarie, tai coredos des nuvicis, su lis dolçariis 
ch'a si fasevin a Pasche, e jere usance ancje a poià un 
ramacut tal calderin de aghe sante par benedî i muarts, 
si fasevin crosutis e si metevin come puartefurtune tai 
sachetins de gjachete, e a duravin di un an a di chel atri, 
cuanche si brusave chés fueis, al jere un bon segnal s'a 
si rigavin e si movevin un ticut. 

Ancje puare mé mari, chel di che mi soi maridat mi 
a benedit cun tun ramacut di ulif, e mi a fat bevi un fre- 
gul di aghe sante che tignive simpri intune butilie di 
biele pueste, no si sa mai, e diseve, ch'e ves vit di co- 
ventà par une benedizion o par un mal, o par rionzi tai 
bussui da l'aghe sante. 

Ma apene che o ai dat il prin glotàr, o ai spudát für 
dut, parvie che l'aghe e jere fraide patoche, e e veve un 
savór di üf clop, che par póc no tornavi für ancje i bu- 
diei prin di là a cjapà su la mé cros in glesie. 

A viodi chist fat mé mari si è metude a vai, pensant 
ch al jere un sacrilegjo a spudà l'aghe sante. 

In tai agns de mé pupilance, la vite si disglagnave 
cuiete simpri a bracet cu la religjon, e lis tradizions cri- 
stianis. 

Si usave benedi dut, l'aghe, il fùc, lis pomis, il sal, la 
cjase, i nemái te stale. Si invocave la benedizion dal Si- 
gnòr cuintri i mai, i fùcs, lis pestilencis, il sut, insumis, 
dut al jere sot la protezion de glesie, e ducj si stave sot 
di jé come 1 polecs sot de clocje. 


VITTORINO ZULIANI 





Scoltadis di Driùs 


Te ostarie, leint une riviste plene di petecs sui atòrs, cun 
pipinis in custum e senze: 

“Bielis porcariis. E la felicitàt? Jo 0 soi de idee che nol 
covente jessi siòrs e famòs par sei contents." 

E chel dongje: 

“Tu ás reson! Bastarès siórs." 

BACALA PRIN DI AVRIL 


Tal 1946, apena un an dopo la fin da seconda vuera 
mondial, a vignivin distribuits, da part da aministrazion 
inglesa e mericana, atraviars una associazion clamada 
UNRRA, gjeners di vestiari e mangjativa a la popola- 
zion dai pais da Venezia Giulia, ch'a formava in ché 
volta il “Teritori Liber”. 

Par rizevi vestiaris e mangjativa i abitants di diviars 
paîs dovevin là fin a Cormons, ch’al era il centro plui 
impuartant da zona. 

Cuant che a vignivin fatis chistis distribuzions, la int 
vigniva visada cun manifescj picjáts sui múrs da cjasis 
dai pais. 

Tal 1946 si era in plena lota politica par via che Tito 
al oreva fà só duta la regjon, e cualchidun, ancja dai ne- 
stris país, i tigniva man. 

Cussichè, spes e vulintîr, si viodevin i mùrs da cjasis 
taponats di manifescj, ora a prò da l’Italia, ora a prò da 
Jusoglavia, cun scritis di ogni gjener e colòr. 

Il prin di avril dal 1946, Mario, jevát coma al solit 
di matina a buinora, al viodè sui mûrs una cuantitát di 
manifescj cun pituràt parsora un biel pes e cun sota la 

scrita burlona: “LA VENEZIA GIULIA A TITO”. 

Lui, un anzianòt ca nol saveva ni lei ni scrivi, viodùts 
ducj chei manifescj cun chei biei pes pituràts parsora, al 
à pensàt che a fossin l’avîs par una distribuzion di pes a 
Cormons. 

Cun premura al si presenta alora su la puarta dal so 
ami Giovanin e, a duta vós, lu clama. 

Chist ancjamò miez indurmidit, al si fas sul barcon 
da cjamera e al domanda ze ch'al era suzedut. 

E Mario: - Jeva svelt, Giovanin, che a Cormons avué 
a distribuissin pes -. 

- Di ze pes a si tratie? - al s'informa Giovanin. 

- A crót ch'al sedi bacalà - al rispuindé convint Mario. 


(Furlan di Migèa) ALDO GALLAS 

Gonepteryx rhamni L. - Cedroncella o Cedronella 


Svareant un alc sul colòr dal limon (ma simpri cul blanc parso- 
re, la "femine"), cheste pavee — rivade ae seconde gjenerazion 
- e cir spés di là d'unviar a sotet des cjasis. Sveade dal clip de 
primevere, po dopo e va vulintir tal ambient ch'al è mantignüt 
in buine clime des aghis di risultive e dal vivòr des plantis. 


Il maschio di questa farfalla ha una colorazione giallo-limone, 
mentre la femmina si presenta con la pagina superiore delle ali 
di un bianco candido; sul lato inferiore il bianco ha una sfuma- 
tura straordinaria, tra il verde acqua pallido e il giallo chiarissi- 
mo, tanto da ricordare un riflesso “lunare”. Gli adulti della se- 
conda generazione svernano, cercando spesso riparo nei sot- 
totetti: è per questo che ai primi tepori primaverili le cedroncel- 
le si risvegliano e volano in cerca delle piante che nutriranno le 
larve della nuova generazione. È una farfalla che preferisce un 
clima temperato di pianura e predilige gli ambienti ricchi di ve- 
getazione e di ruscelli, quali ad esempio le risorgive. 

V* DI CORESIME 3 


S. Francesc di Paule Frari 

S. Ricart V. (Instit. Stát Patriarcjál) 

S. Doro Vescul 

S. Vincenz Ferrer Missionari 

5. Celestin | Pape 

S. 'Zuan B. de la Salle 

DOMENIE ULIVE e 
5. Marie di Cleofe 

S. Terenzi Martar 

S. Stanislau Vescul 

Joibe Sante 

Vinars Sant 

Sabide Sante 

PASCHE FLORIDE E 
Pascute 

S. Nicét Pape 

5. Galdin 

S. Eme di Gurk Vedue 

S. Adalgjise Vergjine 

5. Anselm di Aoste Vescul 
DOMENIE IN ALBIS 

B. Eline Valentinis & 
5. Ermini Vescul 

S. Marc Vangjelist 

(Fieste de Liberazion) 

S. Marcelin Pape 

S. Zite Vergjine 

S. Valerie Martare 

S. CATERINE DI SIENE 

Luna d'arint 


O luna d'arint, 
ch'a tu coris 

su lii stradis dal zil, 
come vela blancja 
tu agaris 

al blù cobalt 

dal firmament. 
astri zidin, 

ch'a tu spiis 

di lassù dai oms 
al ridi e ‘I vai, 

al é un incjant 
vioditi a nassi 
ridinta dal ronc. 
Jo ti cjali 
suspirant ogni di, 
biel che un sgrisul 
mi cór jú pal cuel. 
l ains son láts sù, 
una tassa 

tant alta che mai 





e, propi par chel, 
mi sint un fregul 
plui dongja di tè. 


ANNA BOMBIG 














Proverbi de Maran 


Un pare el mantien dieze fioi, 
10 fioi no mantien un pare. 


Chi che se li fa, 
se li governa (i fioi). 


Compare de anel, 
compare del primo putel. 


Ano bisesto, 
ano sensa sesto. 


Se la puta la vol compari, 
i cavi dela testa i ga de dioli. 


In casa granda diavolo grando, 
in casa picola diavolo picolo. 


Tante vespe d'istèe, 
tanto fredo st'inverno. 


Fia sola, 
mata e lova. 


MARIA TERESA CORSO 

A la ora tarda 


Cuant ch'a si dan dongia 
li" ombris da la sera 
'na bavasela... 

nissa li' vous 

e puarta il sun 

di peraulis lontanis, 
ditis al timp di jeir, 

a la Mama, 

ch'a veva viarzít il grin, 
par dá la vita, 

e la mari-tiara, 

ch'a si è spalancada 
par risevilu, 

ni ronza sot vous 
cona un svual di as: 
vven...nnnn...... 
VVen...hnnn...... e 
venn...nnnn...... 
€....Ai ONS..... 

st strenz il cour 

al bati dà l'ora tarda. 


(Furlan di San Vit dal Tiliment) ILÀRI DI BORTUL 

Frut di viarte 


Cjasál dal gno país 
cul Bròili e il zuc daúr, | 
e il morár grant, lis viz, 
e il Ronc e il cil difür... 


Cui sünial la puarte 
cul sivilot di scuarz? 
Soi jo, tornát di viarte 
cul vert in tal bearz... 


Tornát cui sups e i grís | 
di frut; par duc ' i cii 

ué al sune il gno país 
di glons e di sivi. | 


Cjamps di forment lusinz, 
ogni falzèt un lamp; 

la tiare crèe tai sfrins, 

e l'aghe `e je di ramp. 

(Di “Furlanis”) 


L'Amór alè... 


Dismòviti cul gjal, 
cjaliti tal riùz: 

al lûs dut il rival, 
musute di milüz... 


DINO VIRGILI 


ingropási in tun már di sintiments, traviarsá buferis e restá 


simpri a gale. 


L'amór nol è brüt di verzis...ma un grant mignestron ch ol à 


di dut. 


DONATELLA STOCCO 


Esaurimènt 


O vivin ducj in ta chist mont moderno 
cirint di no impegnási plui di tant, 
che conservási ben al è impuartànt 
par durà a lunc e vivi in eterno. 


Lavórs pesants ju din di fà a chei 
atris. 

S'al è di lambicási cul zurvièl... 

le miór lassà ché vore simpri a chél. 
No ise una cjatade secont vuatris? 


Nus secje cualchi volte ancje mangjá 
par viodi une partide di balon, 
e prepará le cene e jè ‘ne crós. 


Pensait ce dûr il nestri tribulá : 
o molin dut cun ché di stá benon 
e po si mür di esauriment nervós 


GIANNINO ANGELI 

Luna di viarta 


I noufs samenàs da la viarta 

a ricamin tiaris di grava; 

dopu la ploja ‘ta chistu sverdeá, 

cursit di vita e di muart, 

al sbrissa four il riflès da la luna 

che serena a pàr sunsurà: 

“Lassi a te tiara, mé sou' antiga e ciara, 
lajù ‘tal fons di chistu marimont, 
maraveous e cancarous, 

il pend da la vita”. 















1 


(Furlan di San Vît dal Tiliment) LEONIDA SEGATTI 











Scjampát dal nît 


Passarìn ch'a tu piùlis 
su ché ponte dal morár, 
no sta vé tante braüre 
par vé fat il to prin svual. 


Par intant ti ocor la mame 
che ti puarti di mangjà 
e, podopo, prin di sere, 
tu "nd ás tantis di impara: 


di paráti dal soreli, 

di no là ne chi, ne la, 

di no stà dongje de gjate 

e di no fáti cjapà; 

cîr di no dà confidenze 

a di chei plui grancj di te, 
ma stà atent ancje cul pàssar 


che ti par avudl a te; 


viòt di no bagnà la plume, 

di no là dongje dal fiic, 
par becá frucons e sépis 
no poiáti in ogni lüc. 


Tu tu às dome dós alutis, 
ténlis prontis par scjampá; 
cuant ch'e ocòr métije dute 
par podé 'cjase tornà. 


Ancje jò che ormai soi vecjo 
e ch'o soi plui grues di te, 
m'inacuarc ogni zornade 
che alc di gnüf ài di savé: 


se ài di viòdi, no ài di crodi, 
fà atenzion ce che ài di di, 
frecuentá la compagnie, 

ma fâ in mit di no sinti. 


Tu savéssis la fadie: 
ch'e covente par campá, 
par riva seren a sere 

e cujet cjase tornà! 


GIANNI BERGAGNA 








Uchi 


Sta uchi distiràt 

niit 

cun chesta aga glacia ch'a mi cor 
denta four dala piel 

i claps tarons dal font denta le cuestes 
e plan planc jessi flum, doventà aga, 
il vues ch'al si fâs clap 

e cori via 

tal nuia, jessi aga. 


PAOLO VENTI 

Cassù, tal alt 


Cassù, tal alt, 
Ch'a mi paro 
De socarío. 


Cassi, tal alt, 
i ten adaménts 
lu trói 

da bati. 


Cassi, tal alt, 
i stói cidin 
tal cidinùor 
des catedráls 


Cassi, tal alt, 
i tint l'orélo: 
e ï sint 

e i sài, 


Cassi, tal alt, 
i sint e i sài 

cetant ch'i vál: 
paltan, i sòt! 


Cassù, tal alt, 

mai mi sfilo 

l'ideo dal 

bandon, | 


dal smontà a val. 





(Furlan-cjargnel-riguladot) GUIDO CANDIDO | 
(Prin Premi al Concors internazionál 
“Il Molino” di Glaunic di Cjamin dal Tiliment dal 1997) 

AMÒR MATRIMONIAL FURLAN 


Dopo vincjecinc ains di matrimoni Menie, femine no 
tant di sest, no contente di vé tontonát par dut il timp di 
maridade, si sfoghe cun chest sonet salvadi cun ché di 
finile, cul so om, une volte par dutis: 


5e orés cognossi int un tipo tál 
che un franc sbusát nancje nol vál, 
cjalait chel om che parmis mi stà 
ce lunc e sec tanche un bacalà. 


Al mangje come un lóf, daspò al rute 
tanche un purcit tal cjót; par dile dute. 
A cene no us dis cetant si sglonfe 
cussi co al va a durmî parie al ronfe. 


J plás di stà dibant, piz di lavorà 
ma sintát saldo a bevi te ostarie 
o su e jú pai listons a spassizà. 


Jo culi in cjase stufe di spietà 
chel omenat salvadi, cence dî nie, 
la puarte inclostri e lui si rangjarà. 

Par rispueste il so om Toni, che propit un toni nol è, 
jessint stàt sito par duc] 1 vincjecinc ains, cumò al cjape 
coragjo e al si sbroche cun chest cuintri-sonet salvadi: 


Se orés cognossi int siore parone 
che simpri par so sfizi je e tontone, 
vés dome di là de piruchiere 

par sinti tabaid matine e sere. 


Po par vistisi ae mode di chest an, 
di Pari, ché di Rome o di Milan 

de sartore ogni di e va di corse 
svuedant il so tacuin e la mé borse. 


D'estetiste a justà parben la muse 
e alcatri che culì jo no puès pandi. 
A stropà cuachi rue o cualchi buse. 


Sot la plete po e cjate buine scuse. 
Je tant strache che no rive a dî mandi. 
Ma se tu j dîs: Ti vuei ben, reste confuse. 


(Udin, maj dal 2000) PIERI CRESSATTI 

Xe vignù scuro 


Tra 'n bisbigliar de rondini gioconde 
che sora 'n corso d'acqua se rincore, 
bagnandose le piume su le onde 
come a calmar un fremito d'amore, 
tramonta `l sole. 


Nascosto tra le foie, l’usignolo 
intona in note flebili `l so canto. 
Incerto `l pipistrel se buta in volo 
mentre la luce perde 'n fia d'incanto: 
scende la sera. 


El sol xe stà ingiutì dal dito al fato; 
ma xe restà 'n baglior là su nel cielo 
che dona ’n’altro fremito al creato 
par dopo dissiparse pian-pianelo... 
... XE VIGNA scuro. 


(Dialet di Pordenon) ETTORE BUSETTO 








I batatocs 


I dis del Passio | 
cuanche | 
i Clautans 

i sent sond 

i batatocs, 

i safogia 

al grop cu la saliva. 
Chi segn le ore, 
espre o mèssa, 

cuan chi sent, 

duc i se ferma 

a scoltà. 

I vues 

i se bagna, 

i regorth i sola. 

Dal ciampanil a l’Arthith, 
dal Col Grant, 
ai Piais, 

da Pra Larc 

a Piolsa, 

chel matrelà 














(Furlan di Claut) 

al tocia al cor. 
E tal rimbòmbo 
de la Val 


a te par 
da sentì 
la storia 
dal paes 
protada da l’aria. 


ROBERTO LESCHIUTTA 





La savola (a me mari) 


Dentri la cichera parsora 
la lavatrice la savola 
a sint la primavera: 

a scjassa il suf vert 

a ristira la sò ciamesa 
di seda. 

“Votu vivi? Ti vifs, 

no ti sfris! " 

Ghi ài dita. 

Una lus s'impia laii 

a son dós. 

La savola ni unis : 

il sot e il sora 

i muars ch'a sun züs 

I vîfs ch'àn di tornà. 


(Furlan di Cjasteons di Sopula) SILVIO ORNELLA 


Limenitis reducta Stgr. - Silvano azzurro 

Il “silvan” turchin al svolete cun gjirometis fofis sorevie lis cisis di 
jarbe de Madone, li che lis ruis e cjatin forestarie. Si rive a in- 
cuintrálu dongje dai fontanons, intant ch'al va a poiási sul mu- 
scli par supà aghe e par distirá al soreli lis alutis tacoladis di co- 
lórs svareáts, che par sot a deventin rusins. 


Il Silvano non ha dimensioni molto grandi, ma possiede un vo- 
lo caratteristico, planato, disegnando evoluzioni morbide sopra 
le siepi di caprifoglio, pianta che ospita le larve. Compare a fi- 
ne maggio per rimanere fino a luglio ad impreziosire con la sua 
presenza ambienti rigogliosi di fondovalle e di pianura. Spesso 
si incontra in prossimità dei fontanili e possiamo vedere queste 
farfalle posarsi sulle superfici umide e muschiose a succhiare 
l'acqua, mentre distendono al sole le ali che sono di un bleu 
elettrico e scuro sulla pagina superiore; di un rosso ruggine che 
contorna macchie bianchissime sulla parte inferiore. 

S. Josef Artesan (Fieste dal Lavór) 
S. Atanasi Vescul 

Ss. Filip e Jacun Apuestui 

S. Ciriac Vescul 

S. Gotart Vescul 

S. DOMENI SAVIO 


S. Flavie Martare e 
S. Vitór Martar 

B. Erman Frari 

S. Antonin Vescul 

S. Ignazi Frari 

Ss. Nereu e Achileu Martars 

S. MAFALDE REGJINE 


S. Matie Apuestul 

S. Doro € 
S. Ubalt Vescul 

5. Pascal Baylon Frari 

S. 'Zuan | Pape 

S. Ivo 

S. BERNARDIN DI SIENE 

S. Gjisele Regjine 

S. Rite ‘ 

S. Desideri Vescul È 
S. Marie dal Jutori 

5. Grivòr VII Pape 

S. Filip Neri Predi 


LA SENSE 


S. Milio Martar 

S. Massimin Vescul 3 
Ss. Canzians di Aquilee 

La Visitazion de Madone 




















LA RACOMANDASSION 
DI PIER PAULI PASOLINI 


"D'idulà mi astu dite che tu sés?”. 

"Di Ciasarsa”. 

"Ah... di Ciasarcis”. 

Cussi al mi veva tornàt a domandá pre Gelindo Mar- 
chet, fradi di pre Bepo, rechia, sintàs ch'i erin a taula, in 
tal ristorant Là di Rochet, il 25 Avril, di cualchi an in- 
davour, subit dopo la messa ch'a si fà ogni an a Santa 
Eufemia di Segnac, par recuardà i scritours furlans. 

“Alore tu às cunussút Pier Paolo Pasolini?". 

"No doma cunussüt: ma lu ai vut coma insegnant. 
Ansit al è stat lui a fami imparà a lesi e scrivi in furlan. 
In pi jo i soi un dai fondadours da l` Academiuta di Len- 
ga Furlana”. 

"Contimi, contimi... Cuissà ce tantes robis che tu tu 
sàs di chei ains". 

Cussi i ghi ài contadis tantis robis. Che lui, pre Ge- 
lindo a nol conosseva. 

"Ma ancje jo ti conti, cumò, un alc che di sigür, tu no 
tu sas, di chel to professòr”. 

AI va indenant contanmi che lui al viveva, a Udin, 

cun siò fradi pre Bepo e la sour. Una dì, tor misdì, al ri- 
va ta la puarta di ciasa Pieri Pauli, domandant a la per- 
petua-sour, s'al era pre Bepo. Che vint sintùt cui ch'al 
era, al si à fat ta la puarta e saludanlu cun afiét, ciapan- 
lu par un bras, a lu à fat comoda in tal tinel. 

“Subit daür o soi rivât cjase ancje jo. E me sûr, mi à 
informade ch" al jere rivàt un gjovin, oltran. Ch al jere 
dila tal tinel, cun lór fradi”. 

Intant che la sour a faseva di mangjà, pre Gelindo al 
si € mitüt à preà il breviari. 

Dopo un puc, àn sintüt un rumour, come di patàf in 
ta la musa, ch'al rivava dilà, dal tinel. E davour dal zber- 
lót al è vignut four Pier Paolo, dut sgarufàt. Davour en- 
ciamò, pre Bepo. 

Ch'al à saludàt il ospit cun tun: “E ten ben adamens”, 
scuasit cigàt. 

"Jo e me sür, o sin restàs, disin, scuintiás, vint imagj- 
nat ce ch al podeve sei sucedüt". 

Cui voi j domandavin al fradi. 

“Veis capit just. J ài petàt un ròf”. 

"Parcepóh... Ch'al semee un gjovin tant educát...”. 

E al é e zut indenant, pre Bepo, disinghi che chel fan- 
tàt al era vignut a domandaighi s'al lu racomandava, a 
la Filologica, pal concors di puisia. Al veva cuncurüt 
encia lui e al domandava un apogiu. 

“Cu le to culture e, soredut, cu la to inteligjense, no 
tu varás mai dibisugne di racomandassions. Po 1 ài mo- 
ladevie une zberle. Ch'a si la visarà par in eternu”. 

“Ala vude reson gno fradi”. 

Judint se ch'al é doventàt “il gjovin" da la racoman- 
dassion manciada, i pensi encia jo coma pre Bepo: “Nol 
veva bisugna di fassi raccomanda” 


(Furlan di Ciasarsa) OVIDIO COLÙS 








PRE TITE a 
E IL PURCITUT TARAMOTAT 


Pre Tite al jere capelan a Forgjarie tal timp dal tara- 
mot. Al veve un picul purcitut, ma tant picul e tant ma- 
gri ch'al someave un frutin dal Biafre. Dutis lis preieris 
di Pre Tite no valevin nuie, parceche la puare besteute e 
deventave simpri plui picule e magre. 

Une di, cul purcitut tai bracs e cu la tonie che i svo- 
lave Pre Tite al à scomencát a cori jù pal país fintremai 
li di siore Taresine ch'e viveve ancjemó sot la tende. 
“Taresine, Taresine mé! Ven ca! Il purcitut al mûr!” al 
sberlave Pre Tite. 

Il capelan e siore Taresine sentàts suntun sgabel für 
de tende a àn scomencát a consultàsi. "Ce vino di fà?” 
Dopo vé tant pensât a an decidüt di dät di bevi un póc 
di vin par rinfuarcálu. Podés nome crodi! 

No sai ce fin ch’al à fat chel purcitut, ma non crét che 
Pre Tite al vebi fat salams e pancetis, chel an! 


MIRELLA MORO 

LA CORSE DAI MUS 


Apene finide l'ultime vuere in duc] i nestris país a 
son tornadis a fluri lis sagris, cul bal in place sul breár, 
corsis a pit e in biciclete e tantis altis atrativis par grancj 
e picul. 

La int e veve tante voe di straviasi, di tornà di gnüf 
insieme dopo agn di póre, di bombardaments, di maca- 
lizis e vie indenant. E duncje si contentave cun póc. 

Dutcas a chestis sagris il plen de int e il divertiment 
a jerin simpri sigurats. 

Une des atrativis plui preseadis e jere la corse dai mus. 

No si faseve fadie, in ché volte, a meti dongje un biel 
trop di concorints parceche scuasi ogni famèe e veve un 
mus. 

Ancje se, par dî la veretàt, la preparazion atletiche- 
agonistiche des pùaris bestiis e lassave unevore a desi- 
derà. 

Ce voleiso? Par dut l'an nome lavòr: stale-cjamp, 
cjamp-stale, ogni tant al mulin e cualchi volte al marc- 
jat di S. Vit. 

La strade ch'a cognossevin miór e jere, dal sigúr, ché 
di cjase. 

Al jere duncje di spietàsal che, une volte partide la 
corse dopo tant berlà e vosà di dute ché int foreste, la 
prime robe che i mus a cirivin e jere propit la strade di 
cjase. 

E une volte che un mus al à decidút ce fà, tu ás voe 
di fàj gambià idee! Par chel, che al travuart di solit a ri- 
vavin nome doi-tre concorints, su dîs-cuindis partîts. 

Ma al podeve capità ancje di piés. 

Mi visi che une volte a Marino, un mataran di fantat 
di Vissignan, paron di une biele musse nere, grande tan- 
che un cjaval, j è tocjade propit biele. 

Cheste musse, ancje se buine e cuiete, no veve propit 
voe di cori, tant al è vér che l'an prime al travuart la ve- 
ve superade ancje un mussut, cussi picul ch al podeve 
passaj sot la panse. 

"Chest an bisugne cjatáj un rimiedi” al à pensòt Ma- 
rino che nol veve nissune intenzion di fási cjoli in zîr di 
enùf dai amîs. 

“Bisugne daj alc che j tegni alt il spirt e il morbin e 
ancje la voe di cori” al à concludát. 

La domenie matine, dopo véle ben strighiade e lu- 
strade, di scuindon di so pari, j a jemplát la “sarela” 
di semule (mangjadorie) bagnade cun mieç seglot di 
vin. 

Tal dopo di misdi Marino al va te stale par cjoli la 

musse, ma cheste, distirade partiare, e durmive dal miòr 
ch e saveve. 

Cirî di sveále cun ogni mieg? Nuie ce fà, timp piardüt. 

No j e faseve nancje a rontà: e tirave sù nome i la- 
vris par mostráj chei siei dintons, come se j vignis voe 
di ridi. 

De corse, par chel an, nancje fevela. La in place a 
viodile, la corse, e cundiplui scugnî contà a duc) ce 
ch’al jere sucedùt! 


| 
SANTE NINIS 


L'Amòr al e... 
lá d'acordo cun ducj e se a an la lune stuarte... spietà che si 
dreci. 


DONATELLA STOCCO 

S. PIERI E IL MADRAC 


Cuanche il Signór e S. Pieri a lavin atòr pal Friudl, 
una domenia a passàrin denant di una glesia dulà che l'e- 
ra un predi matucat ch al stava par scomenca la messa. 

Il Signór al dis: “Pieri anin a messa?”. 

E Pieri: “Pluitost che sinti messa di chel predi lì o fa- 
si pecjat! Varessi invecit voia di bagnà la pivida cun tun 
pocja di aga frescja”. L'era cjaldonon e Pieri al sudava 
tanche una fontana, ma lì atòr no si viodeva un fil di aga. 

Il Signór gi dis di tasé e a ciaminàrin ancjemò par un 
biel toc, finalmentri stuf di sintilu sbrundulà gi rispunt: 
“Pieri passa sota di chel cret e tu cjataràs l'aga!”. 

S. Pieri al cOr sota dal cret e al viót che l'aga frescja 
e vigniva für da la bocja di un madrac. Al stava par tor- 
na indaür, ma la sèt e era tanta ch al decit di bevi. 

Co lu viót tornà il Signor gi domanda: “Atu bevát 
l'aga che e vigniva für da bocja di chel madrac?". 

“A era frescja e bunona!”. 

“Vioditu Pieri, ancja la messa era buna e ti varès fat 
ben, ancja se la diseva un predi matugat, visitilu par 
un altra volta". 

Furlan di Ruda AURELIA PAPARONIS 





LA SIORA CICERI TAL 
ME RICUART 


lara il sîs di mai del 1976 e ta sala da conferenzis dal 
“Hotel Palace" di Guriza la siora Ciceri veva tignüt una 
conferenza su no sai plui se argoment furlan, finida la 
cuál si vevin fermáz, io cun la siora e so marit Gigi, für 
dal hotel su la ponta dal marciapis che zira pal corso Ita- 
lia, propri devant da la puarta secondaria dal albergo par 
completà la serada, cul scambiàsi opinions su la confe- 
renza e par discuti sui fats che vevin di plui interessát 
l’uditori presint. 

lo, su l’orli dal marciapit, metevi il pit una volta par 
tiara e una volta su l'orli dal cordul quant che, tun bot, 
`Ï è capitada una sdrondenata cussì fuarta che ja fat tre- 
mà duta la tiara. Io par la posizion che tignivi non la jai 
sintuda plui di tant ma i Ciceri, fers sul marciapît, son 
restàs patafàs dal fracas che jara vignùt für, ancia parzé 
che son stadis viartis li “puartis dal Hotel e la int che sta- 
va dentri si veva precipitàt sberlant su la strada. Se dal 
diau jara capitàt, mi soi dit fra di me, che no vevi mai 
viodüt una roba simila, non podeva jessi altri che il ta- 
ramot, e come che vin viodüt dopo, se raza di taramot. 

A Guriza, devi di, i dans no son stàs tanc, ma i Cice- 





ri, che la savevin plui lungia di me, si sono tant e tant 
spaurîz e pensieròs par se che podeva sei capitàt a Tre- 
sesin tal lor palaz, ma soradut a Buia dulà che stava Ma- 
ria Forte, mari da la siora. Fato stà, fermadis li” discus- 
sions, son corüz ta machigna e a son partis di volata 
viars 1 soi país. 

Jai savüt dopo dal viaz venturós e dai cruzios che ve- 
vin passàt i Ciceri par rivà a Tresesin, dula che jan cia- 
tat il lôr palaz miez disgrumát e il sburt in fur, metüt di 
flanc dal tinel, dulà che cialavin la television, sprofon- 
dat da la parèt dal mûr che gi jara colati parsora, ma an- 
cimò pies il viaz da Tresesin a Buia, fat cun tanta fadia 
par liberà la strada da pieris, modons e bocons di len e 
intasada ancia da int, che ti coreva par scjampá no si sa 
parsé e non si sa par dulà. 

La Maria Forte Nicoloso, mari da siora Andreina, 
ancja jé buna scritora di poesiis e di prosa, stava in cia- 
sa quant che `l è capitát l'orcat, e di instint si jara buta- 
ta für di ciasa e veva fat ben parzé che chista si jara dal 
dut sclopada, ma no ti veva naneia fat un pas par tra- 
viarsà il puarton, e feva fat ben ancia chista volta, parzé 
che la strada jara lada ancia jé duta disgrumada tant che 
Jarini stàz plui muarz li di für che dent di ciasa. Podé- 
so imaginasi in ce stát che si veva ciatàt la puora An- 
dreina che, dopo, ja vit il so dafá pa la ricostruzion da 

sò ciasa, sbassada di un plan (e lassaimit dì che chista, 
mituda tal miez di un biel parc, l’è stata ruvinada). 

Ricuardà chistis disgraziis zova almanco par fà pen- 
sà a se tantis oris che vin passat insieme cun la siora, tal 
Consei da la Filologica, par sinti conferenzis, par il 
Concors intitulàt al so mai dismenteát marit Gigi, che 
jarin tant inamoráz, e par tantis altris ocasions e simpri 
la siora mi torna ta memoria, cun tanta comozion e la 
viodi come che fos ancimò ca, par continuà il lavór cun 
tanc cruzios par fà cressi la lenga, par fà cognossi lis 
usancis, par fà che la storia dal so Friül jentri ancia ta 
scuelis, lavórs che ja dovût lassá propri 1 prins més dal 
gnóf secul, par passà, cussi disin, a miór vita. 

Mi soven ancimó cumò lis discussions che vin fat 
devant T Hotel Palace, cussì di bot finidis par colpa dal 
Orcat. Ma tal cür mi soi impegnát di continuà la dis- 
cussion co si ciatarin insieme ta chel puest dulà che fi- 
nissin duc. Intant prei par jé e pal so Gigi. 


(Furlan di Guriza) LUCIANO SPANGHER 

A COMEDÀ LIS ROBIS NO 
O PARIN L'AMBIENT 


Tu as il mont in man! 

Ogni volte che tu dopris un obiet tu tu ti giovis des ri- 
sorsis naturáls, de energie, dal lavór e di duc) i studis 
Ch a son coventáts par fálu. 

No dome: tu tu às in man i ricuarts che ché robe a 
svee e 1 sintiments ch'a móf. Chel blecut di mont al à un 
valór cetant grant e tu tu podis dài vite lungje vint cure 
di lui, dopranlu ben e comedanlu cuanche al si romp. 
Salacór cul jutori di cualchi mestri artesan o, parcè no, 
cu la tó abilitàt. 

A pensái su ben tu tu podaressis ancje sielzi robis fa- 
tis par durá e ch'a si puedin comedá. 

In chest mùt si podares fà di mancul di ingrumà tan- 
tis scovazis. 

Lafè, a no è pitocarie, plui prest un stil di vite. 


GIANNI SERGIO PASCOLI 





RICUARTS 
DI UN VIELI MIEDI CONDOT 


Cumo us conti cemût che o di cognossude store Vig- 
je di otante e passe agns. Une matine e jentre in ambu- 
latori une siorute, mi salude cun rispiet, si comode su la 
cjadree, e tire für la borse, il libret de Casse mutue e mi 
dis: “Siôr dotòr, al à di däm il Criminal”. J rispuint: 
"Siorute o che no capis o che no sai, ce isal il Crimi- 
nal?” E Vigje: “A son lis gotis di bevi la sere prime di là 
a durmi". E jo: "Siorute, jo no lis cognos, bisugne che 
mi puarti la scjatule”. Alore Vigje, daspo vé cjalàt atór, 
mi fás: "La scjatule e je ché li, ché inte vetrine dongje 
di lui”. O tiri für la scjatule e j dis: “Siore, ch'e cjali, su 
la scjatule al è scrit GRATUSMINAL - GOCCE PER 
IL CUORE”. Alore Vigje, dopo vémi cjalat a lunc mi 
dis: “Ce brat siór dotòr, finalmentri che al à capit, e alo- 
re ch'al spessei a fami la recipe dal Criminal, parceche 
là difür e je tante int ch’ spiete e ch'e bruntule”. 


Une gnot mi clame a cjase sò une siore ch'e veve une 
grande fierade, mal tal cuel e dolòrs. Dopo véle visita- 
de e scrite la recipe 1 dis: "Bisugne cjoli une cidele tre 
voltis in dì, une suposte la matine e la sere e fà gargari- 

sins ogni sîs oris. Véso capît, siore? Se no vés capît ben 

us al torni a di”. La siore mi cjale e mi fas: “O ài capit 
dut, ancje parceche ogni setemane o lei suntune riviste 
la pagjine de salùt, s'al savès ce tant che si impare!”. 

Doi dis dopo la siore mi telefone “Dotòr, bisugne 
gambia la cure parceche lis supostis a son masse grues- 
sis e no mi van jù pe gose e lis cidelis masse pitininis e 
mi scjàmpin für"! 

Par ultin us conti di Jacun, un contadin su la setanti- 
ne che ogni tant al vignive in ambulatori a misurá la 
pression. Une di, finide la visite, mi salude e al met sul 
scritori une sporte plene di cudumars. E jo: "Grazie Ja- 
cun, ma no coventave ch al si disturbás”. E Jacun: “Siôr 
dotór, par me nol è nissun disturp, anzit, in cjase o ai 
unevorone di cudumars, tant che o scugni dájai ancje al 
purcit" !. 


MANLIO MANFE 








TITE CASLAC E IL DIAUL 


Tite Caslac, savude dai miedis cheste nuvitàt che la 
sò femine e jere malade pardabon, che a vuarîle e sarès 
stade nome la tiare, al pensà ben di fà un pat cul diaul. 
I à dite a sec: “Se tu mi vuarissis la femine, jo o fàs ce 
che tu mi comandis”. E chest ca i à rispuindút: “Tu ás 
nome di la a saludà mé mari, fin a Cjadaldiaul. E co tu 
saras tornat, tu cjataras la femine vuaride, plui biele e 
plui zovine di prime”. 

Tite Caslac, sence pensà a trop lontan ch’al jere, al 
partì dal lamp cun nome bregons e gjachete, lis scarpis 
tai pis e la ombrene parvie che in ché di al ploveve. E 
cjamine che ti cjamine tal forest, jenfri montagnis e 
scjavacant planuris, dopo passe tré agns, al rivà ta chel 
puest, venastai a Cjadaldiaul. 

La mari dal Diaul lu ringrazie une vorone dai salùts 
di so fi e, cun biele maniere - cui lu varessial mai dite - 
lu mande indaùr ma sence nancje une tace di vin o un 
fregul di mirinde o ghiringhel. Intant la sò femine, la 
Nine, cjatantsi a colp vuaride, biele e legre, e vignive 
vualmade e volpinade dai siórs dal dulintor che i parfe- 
rivin cjavai e carocis. E a jé, puorete, i semeave une ro- 

be sei malegraziose a tantis cjarecis e mignassis e cussì 
e comencà a là a cenis e gustàs, a velions e gnotoladis 
di ogni fate. Robis che cul om no si jere nancje mai in- 
sumiade, cun tite Caslac, serio e pusitif, ma une vore ti- 
rat sul interes. Cussi la Nine, a fuarce di là a copedon 
cui oms, si jere dissipade la salüt e cumò e scugnive pi- 
turási 1 vòl e 1 lavris e dási il sbelet su la muse par scuin- 
di grispis e magagnis di ogni fate. Parvie che ancje i di- 
vertiments, co a son masse, a strachin. 

Intant Tite, su la strade dal torna, nol viodeve l'ore di 
rivà a cjase. Al faseve lunaris su la sò Nine vuaride, bie- 
le come prime d'immalási. e che cumò, une volte rivát, 
e varessin fat un frut insieme biel tanche jé e la lór cja- 
se si sares insiorade, insome si spiticave a pensási une 
vite ch`e sares stade un paradis. E intant al cjaminave 
sot la ploe e il soreli, la buere e la néf, il vistit a sbren- 
dui, lis scarpis ch'a sbeleavin, l'ombrene dismenteade 
in cualchi lüc, cuissà dulà. 

Rivat finalmentri a cjase sò, dopo passe sîs agns, al 
cjatà la Nine ch'e jere une disperazion. Secje (anche un 
zupet, la vôs jù pal cuel a fuarce di bevi e di fuma, la lûs 
dai vói distudade, lis mans che i tremavin, il cjaminá a 
vuèu tanche une gjaline trepule e parfin ingobide tal 
personal. 

"Nine" i berlave lui, “no viotu ch'o soi jo, il to om, 

Tite Caslac!" Ma al jere dut dibant. I fevelave di cuant 
ch a morosavin; de gnocade ch'a vevin fate cun tante 
ligrie e tancj invidats che il pais al jere restàt di stuc; i 
fevelave dal viac a Vignesie e de gondule di veri colo- 
rat che i veve regalát e ch'e jere imò poiade sul televi- 
sór. Insome al cirive di fále tornà in sè in dutis lis ma- 
nieris. Ma al jere dut dibant. Jé no si visave un et, dut 
dismenteát. 

Alore al pensa ben di torná feveláj al Diaul, a dij lis 
sôs resons. Ma il segretari i diseve che il Paron al jere 
saldo impegnát. Dai vué, dai doman, stufát il segretàri 
imò prime di lui, i disè clàr e net su la muse: “Il diaul, 
ninìn, nol à timp di pierdi: cumò al è daùr a inzingarà 
un altri spanzuel come te”. 


ALAN BRUSIN 

I BOCALUTS 


Daspes 1 pinsîrs a van libars, ti sacòdin a torzeon in- 
daür pai trois dal timp, ti fasin svolà ad alt o cavarià, in- 
sumis a comandin lòr. 

E cussi in cierts slambris de zornade ch o soi besso- 
le, mi capite di viodi cu la fantasie dai ricuarts une gran- 
de cjase di contadins, cuntun puarton discolorît e caru- 
lat, la stale cun dës balconetis ad arc cu la fereade e par- 
sore vie la tieze cui balcons di planelis poiadis cun biel 
estri in mit ch al passi l'aiar. Une puartele plui grande, 
tal miec, e ven doprade par intoglá i balzúi di fen cul 
forchet e alfin un muret di cret e di rudinac, sfodrát di 
ramacis di clare a pendolon al cunfine cul ort. 

Dentri cheste cjase une grande taule, sence furni- 
ments, parecjade par cená; tal mec la polente fumante 
apene strucjade de cjalderie su la bree e la none che la 
staronze cul fil tirât e j fòs parsore-il segn de crós. Sen- 
tade su dos bancjis di len lungjis e scridelidis di ca e di 
là de taule e je dute la famee. Dacjáf de taule il nono, cu 
lis mans e il cjàf trimulants parvie dal morbo di Parkin- 
son, al sta industriant la frute sentade dongje a strucá te 
manute mieze slepe di polente par stampaná un “pirul”, 

daspo creválu a boconuts e poiáju tal plat plen di toc] 
tant che une picule cogolade. Di putrops agns in ca, par 
bevi in taule al dopre doi bocaluts di veri, pituràts a ri- 
utis rossis, un lu jemple dome di aghe, chel altri di aghe 
e asét parcè che al distude plui la sèt, secont lui. Si vol- 
te bielplanc bande de frute e j dis: “Passe ca, cjape su i 
bocai e jempliju di aghe frescje”. Jè dute gatarine, sal- 
tucant e và für tal bearc dulà che parmis dal laip di pie- 
re al è l'unic spinel de cjase. Apene tal aviert un bono- 
dor picant di rosis tai svintulins dal aiar clip j fas alcá i 
voi sul arbul vieri di calicantus ch'al sta florint e e reste 
inceade de bielece sflandorose dai siei butui indauráts. 
Ma tal bearc, di sot la lobie, si slontane di buride dal 
cjap un ocat particularmentri sfolmenát e ferbint. Sba- 
tecolant lis alis e distirant il lunc sgraseár cul bec zál 
viert al svolete adues a la frute par becotále. Jé si volte 
di bot e sclop stranide e issofat par paràsi e bat lis mans 
fasint “shooo!” sence impensàsi dai bocaluts. L'ocat 
scaturît dal scroc dai veris rots e sparnicáts par tiere dut 
scuintiát la tove e la frute malapaiade e reste a bocje 
vierte e tes mans trimulantis a réstin dome dós mantiis 
di bocál. 

Il nono no j cride, al capis il spac cjapát e la reazion 
dal moment. Ma jé e sa ben cetant preseós ch'a jerin 
par lui chei benedets bocaluts, ju tignive tant che reli- 

cuiis parce che a rapresentavin la storie di une usance 
de famee. Partant dute inguside e a cjàf bas e tache a 
vaî come une scoreade suiant lis lagrimis cuntun pic de 
cotulute. 

Ancje in ore di vué, cuant che o passi a ret di cheste 
cjase aromai carampane e in bandon, ma par me trava- 
nade di ricuarts e di afiet, un grop m'ingrampe e sensa- 
zions contrastantis s'ingrümin dentrivie mo griviis co- 
me pieris, mo lizeris come sbatudis di alis. 


Cors di Palme RENSE VALLENTINUZZI 








GRAU 


Tai miei agns di frutin al jere ancjemò di là di vignî 
l’arzar che al spache la lagune in doi, tant che un sfris 
suntun veri inmaculát e che ae isule i à robát par simpri 
l'incjantesim di jessi une bomboniere che un mär gjelòs 
al streng tant che un tesaur. E al è par chel che cumò, 
apene che lis rovedis dal otomobil si poin su chel ser- 
pint di asfalt, jo o discanceli la vision che o ai denant di 
me e, cuntn salt di inmagjinazion, o tramudi la machine 
tal vaporin che al menave i passegjirs fin sul puart o in- 
tune di chés barcjis cu la so biele tende riade di colors. 
a parà dal soreli, che ancje lór a traspuartavin la int di- 
lunc vie il canal invisibil sot de aghe scure, segnát, di ca 
e di là, dome dai pai di ròl, sotet e polse pai cocai. 

Il treno al rivave a Belvedè, a doi pas de rive de la- 
gune, denant de stazionute, graziose tant che un chalet 
e che a mi, frutin, mi semeave gjavát für di une di chés 
cartulinis che une amie di gno pari i mandavea di Sali- 
sburg vie pal Unvier. Se, invezit, si rivave cu la coriere, 
si fermavisi propit su la sponde; e dismontant, o vevi 
l'impression di meti i pits diretamentri in mâr. 

O vevi cuatri agns e il miedi i veve recomandát a gno 

pari di puartàmi almancul par un més a respirà l'aiar di 
mar, dopo di une brute polmonite che mi veve tignüt 
miec di ca e miec di là. (... e la agne Marcele, ogni vol- 
te che e contave di chel gno passio, e concludeve cul 
grop tal cuel *... mi murive ogni sere..."). E gno pari al 
veve otignüt di podé lavorà a Grau ogni Istàt. 

E jere mé none che mi menave in place Venerio a cja- 
pa la coriere, e l'autist — ami di famee — mi faseve poiâ 
cu la mé valisute su la sente subit daùr di lui. Ma prin 
di cjapà il stradon, la coriere e faseve une ferme in face 
de stazion, a cjapà sù cualchi turist — austriac o todesc; 
cecoslovac, ancje — che al rivave cul treno di Tarvis. E 
la coriere si fermave propit daprüf dal zardin dal Hotel 
Europa, che il nono Massimiliano al jere capocamarir. 
Lu cjatavi lì, sul marcepît che mi spietave; e mi cjapave 
a svol a bracecuel par un salút che mi varès compagnát 
par dut il viag. 

Biel rivant a Gravo, o incolavi il nas tal fignestrin, 
nasant l'odòr de lagune che, par cumò, dome o induvi- 
navi daür de cuelinute fisse di pins di mar. E po, apene 
dopo la ultime voltade, véle là la lagune, denant di me, 
lemie, simpri che no le ingrispàs un suspîr di bavisele. 
Là di là, a man campe, la cuelinute e spandeve pas; e 
par ca di ca, a man drete, il cori vie di isulutis e di bari- 
duris mi strassinavin intun mont di fantasiis. In fin o in- 








cuintravi l'orizont e daür di lui indi induvinavi un altri 
e ancjemo un altri, fin cuant che un lancür misteriós mi 
obleave a voltà il voli. 

Di dentri de coriere chest spetacul mi pareve che al 
fos juste pe mé misure, ma al jere vonde che o poiàs il 
pit partiere, par che o plombàs une altre volte te mé di- 
mension di frutin. Al jere cun voli dispierdüt che o com- 
pagnavi il tornà vie de coriere, che cumó mi mostrave il 
daür bombát. E vie vie che e deventave simpri plui pi- 
cule, l'incjantesim di póc prin i lassave il puest a un asei 
di spierdiment e di bandon, cussì che il slargjàsi dal 
mâr, mi si impareve come alc di misteriós e dome la vi- 
ste de citàt, lajü, apene profilade cuintri dal cil, mi deve 
un tic di confuart. 

Sul vaporin mi acolzeve un vieli marinar. Jo mi buta- 
vi incuintri: ta chel moment, lui, al deventave dutun bar- 
be e nono. E a lui i lusivin i voi, che a cjase lu spietavin 
cuatri nevóts — do mamoli e do mamole — che o varés 
zuiát cun lór vie pes calis de Gravo antighe. Ma il mo- 
ment plui gaiós, che mi strenzeve il grop dal cuel, al ri- 
vave co il vaporin, cjapàt che al veve il canál, si svici- 
nave al puart e jo, cui voi come pontis lustris di gusie- 
lis, o fissavi la fole di int par scuvierzi gno pari; e mi co- 
ventave dome un colp di voli par lumálu, pitinin ancje- 
mò, ma che póc a pòc al cresseve e cun lui Grau interie, 

cul so cjampanili che mi visave il borc antic e la cjasu- 
te che mi varés tignût in sè. 

Infin, velu li, gno pari, dapit de plancje, plui ingosit 
di me. No nus coventavin tantis peraulis, a n6 doi. Di 
proposit, lui, no mi cjapave pe man e al lassave che o 
fos jo a puartá la valisute. E jo o cjaminavi dapráf di lui, 
slungjant il pas, a omenut; e no mi inacuarzevi che al je- 
re lui a scurtá il so. Al leve sigúr, gno pari, e dilunc vie 
il viál fresc e movimentát (che ta chei agns si inomena- 
ve viale Margherita) al saludave mo chest e mo chel al- 
tri e chescj i rispuindevin cun buine grazie, cussi che a 
mi semeave che Grau e fos ancje nestre. Po, svoltant 
dentri pal borc antic, o jentravi te flabe. 

Il giosso de campielo mi spietave e mi varès niculát 
par dut il timp che o sarès restàt. Lis cjasutis, disponu- 
dis a trapezi — une plui alte, une plui basse, cuntun puiu- 
lut o cui balcons come voi mugnestris — al gno cür si 
imparevin tant che un abrag di mari, spalancát par acol- 
zimi e par tignimi; e lajù insom, denant dal puartonut 
che o varès passât par jentrá tal curtilut e di là in cjase, 
vè il tamarindo, che sot di lui, ogni matine, mi sarès 
sentát cu la mé cjadreute a fà di golezion, in spiete che 
un ami o une amie di gno pari a rivassin par menámi sul 
savalon; ma no di domenie, che cheste e jere la zornade 
di gno pari. Come lis seradis, apene dopo cene, che o le- 

vin spassizant vie pes calutis o su la dighe, paiazant e ri- 
dint e, cualchi volte, a fàur un mateg aes amies che gno 
pari si faseve vie pal Istát, e nol jere di rar che mi rega- 
lassin dai biei zugatui a suste, come il prin trenin cun 
tant di sinis o la riproduzion — ma in grant — de rovede 
dal Prater. E infin, strac e pendolant, o plombavi tal jet. 

Dute ca, par me, la flabe. L'amòr pal mar al è vignüt 
dopo, ma cence ché flabe, cuissà se mai mi sarès jentràt 
tal sanc. 

E dutun cul mär, la dolce scuvierte di Biagio Marin: 

Cale del Volto gera un'aventura; 

la scuminsieva un giosso de campielo 

co'un balaor de fianco, su la destra... 

...@ cussi vie indenant. 

Grazie, Gravo. 


GIANNI GREGORICCHIO 

IL GNO PRADUT 
IN TIMP DI VIART 


Jo o voi mate pai flòrs. In zardin, tai barcons e ta la 
ringhiere dal teraç ind ai simpri plen di vás a seont de 
stagjon. Ma ce che mi indalegre di plui al è il gno tucut 
di prat co lu lassi salvadi. Tré noglárs cui lór flòrs che a 
pindulein come nastruts e a svintulein cul aiar. Sot, a 
son za nassúts i dindins di un biel póc. Ma la bielece e 
je il bleon di pestelacs che a fasin dut un zál cui flórs dal 
dint di cjan. Tal mec a vuglinin lis violutis blancjis, il 
blu dai cucucs e il blanc da lis margaritutis. Co o vierc 
il barcon, il gno cár al gjolt di chistu biel cjantunut e mi 
fas pensà a la nature e che e sa spindisi e calmà plantis, 
flòrs, colòrs e parfums. Nuie ce dî des primulis che o ai 
sul barcon: a son bielonis, coloradis, però no àn parfum 
parcè che a vegnin für di li dal florist. Dut chest mi fas 
pensà a ce che a fasin i grancj cjavons de sience: a in- 
crosin "geni" di ogni cualitát, ma plui di dut di nemái, 
par fà vigni la robe bondant e cence malatiis. Ma o lin 
simpri piés: 1 pedói a son i stes e o vin un stragjo di pu- 
diesis che ai timps si eliminavin tra di lór. 

Cuant che o viót chés fragulonis bielononis mi ve- 
gnin i sgrisulons jü pe schene: che a sedin incrosadis cul 

pès? ... jo, che no lis mangji! O sarai ancje indatir ma 
jo di sigür no lis compri!! E sarà ancje vere che chestis 
robis a puartaran bon stà par ducj e no plui fan pal mont. 
Si rangjaran chei che a saran, ma a mi mi par che il puar 
al sarà simpri plui puar e il siòr simpri plui si6r. 


MARIA MININ DURAT 


Tresemanis 


A Pieri Sfacje j an puartáts i lens di brusà. Cuindis mil 
francs al cuintàl par circuante cuintài, un capital. Strucjats 
tal curtîl, cumò a son di meti sot la lobie. J dis Gjelmo: 
“Serú sigúr ch'a sedin tante robe? A mì il grun mi semee 
scjars”. E lui: “Magari, copari, ch'è fos cussi: o varès 
mancul fadie di fà par mètiju in tasse ". 


ALAN BRUSINI 





Nymphalis antiopa L. - Antiopa 

Ancje l'Antiopa si met in mostre di avril, e fintrimai la sierade e 
a miór frecuenta l'umidum dai ambients pondint (i siei Ús) sui 
vencjars, su pói e bedois. E lis ruis, neris cun maglis ruanis, 
dispès a son in batarie su lis ramis zoveninis dai arbui. 


Con le sue ali nere bordate di tenero giallo, questa farfalla com- 
pare in aprile e si può vedere sino all'autunno. Frequenta am- 
bienti umidi e depone le uova sui salici, i pioppi e le betulle. | 
suoi bruchi sono neri con caratteristiche macchie rosse che li 
rendono facilmente identificabili: si trovano spesso riuniti sui 
giovani rami in numerose comunità. Solo alcuni di loro comple- 
teranno il ciclo ed, in effetti, questa farfalla è sempe più rara. 

IL CORPUS DOMINI 





Jugn 


S. Justin Martar 

S. Marcelin Martar (Proclamazion de 
Republiche) 

LIS PENTECOSTIS 

5. Cuirin Vescul 

5. Bonifaci Vescul 

B. Bertrant di Aquilee © 
S. Norbert Vescul 

S. Severin Vescul 

S. Efrem Diacun 

LA SANTISSIME TRINITÀT 
S. Barnabe Apuestul 

S. Onofri Rimit 

S. Antoni di Padue Frari 

S. Liseu Profete 

Ss. Vit e Modest 

S. Justine Vergjine 





en 


S. Marine Vergjine 

Ss. Gjervás e Protàs Martars 

S. Silveri Pape 

S. Luïs Gonzaghe ` * 
S. Nicét di Aquilee Vescul 

S. Josef Cafas Predi 

S. 'ZUAN BATISTE MARTAR 

S. Gjelmo Abát 

Ss. 'Zuan e Pauli Martars 

S. Ciril di Alessandrie Vescul 

S. Ireneu Vescul $ 
Ss. Pieri e Pauli Apuestui 

S. Lucine Vergjine 








Regort de Andreina Ciceri 


Te n'a lassà. 

Te suò partida in pas. 

T'a poià al thestòn 

cargo del to savé 

del to dové 

del to dafié 

in sómp `na riva del Friul 
segnada dai to pés, 

dulà che nos, 

sebègn che siòn in pocs 
podòn ciatà al lòc. 

Ma in font al còr 

a ne resta una spina, un dolor. 
Cungiò Andreina! 


(Furlan di Claut) BIANCA e TERESA BORSATTI 

A une buinore amie 


Buinore di sucar, fofe, sbaldide 
dome che un blictri, amie! 

Ce pensino di te lis cèlulis dai pins, 
i pics dai violárs, i viers vuarps 
che a nadin inte tiere sute, 

lis alis dai masurins sul lát, 

i vói dal gno cjan amát? 


Savino capi in sot une buinore fofe, 
un misdi larc e inluminát, 

une sere floride di un salustri, 

une gnot incolme di misteris, 

la perfezion dal coton di une nevere, 
il soreli e la lune intal midiesim cil, 
la vite che nus clame dal so antîl? 


AGNUL DI SPERE 





Stric di Lüs 


Il cuarp s'incee 
di un boreál di lûs 
sot sere. 


E ti viót... 
grís i cjavei, petenáts, 
di fii d'arint inglimucáts. 


E ti cjali... 

i voi incinisits, 

che il timp, 

di sperancis e ricuarts, 
nol à smavits. 


E ti scolti... 

cidine la bocje, plene 
di un silenzi di peraulis 
che il cür al sdrondene. 


E ti splei... 
il veli di ruis ceseladis, 

dai lambicáts dolórs 
e des lagrimis ingosadis. 


E mi innei... 

in tal amór 

che incjemò nus berdee 
in chist stric di lûs 
prime di sere. 


MORGANA BUSINELLI 


Sa ves las alas 


Mi plasares vê las alas, 

svuelà lassù tal biel turchin 

là ch'al regna l'ordin 

e pàs cenca fin. 

Lassù lontan da chesta cjera 

là ch'al è un mont 

cenga dolòr, cenca odios e cenca vuera. 


MARIA LIRUSSI 











La frae de viarte 


Tal puart pustot di Aquilee 

s'imbrucje un'aghe scure e muarte, 

ma vué un sgrisul gniîf di vite, 

in jé si spegle int, paréli antighe, 

ma vive inmò, clare e fuarte, 

e je la Julia gens de Frae de viarte. 

Cidine che i studiàts a scolte 

suspire pensierose aes nuvitàts 

s'ingrope di scuindon par ducj chei muarts 
podopo un siór gustà e fronte. 

Vilotis un tropüt ctr d'intoná, 

un átri imboracát tache a cuestionà, 

a cuntindin sól par amór de puisie, 

ché di lór mari sole, la Furlanie. 

Sot sere un "sermo rusticus" l'anime ur console 
e bande cjase un popul serenát s (pute, 

Un pâr di lôr la cjape "stuarte ", 

ur dál molá cussi, a colp, ché armonie: 
dai vons ché sante tiare, la vós dai fradis 

e ché juste, legre e sane companie. 


PAULI CERNO 

Ricuardant mé mari 


...une rascjute 
di ulif 

come une glagn 
di fil 


un rochel 
un stric 

un vignariil 
un pontapet 
come une 


SERGIO GENTILINI 





Filastrocche de Maran 


Quela dela panarissa, 
quanti ani parché mi divento nuvissa? 


MARIA TERESA CORSO 





Preiere di un di otante 


Finîts ch'o ai 80, 

ai dit: «Graziis, Signór, 
par vémi riuardàt 

tant timp, cun tant amór. 
Peró se tu mi lassis 
rivà ai 81,...» 

Mi à dit. «Vaben; a pat 
di no pesà a nissun!» 

« O ai cualchi dulie 
mi clopin i zenoi 

ma o pensi di gjaváme 
fin ancje a 82.... 

Se po Tu mi permetis 
di fà i 83, 

o ai ancjemò des voris 
pai fis e ancje par me. 
o soi une magagne, 

o sai ch'o soi madiir; 
ma fin a 84 

rivà nol sares dûr. 
Bielsvelt si sfuèe il lunari, 

st sa che il timp al va; 
ma s'o podes - Signór - 
a 65 riva... 

No sta capîmi mál 
Signor; ma o ai amîs 
che cence grancj malans 
e an fat 86! 


LUIGI MESTRONI 


Butinle in ridi... 


5i sint tant a fevelá di "Inter net". Ce vuelino di? Chel il 
Milan al è sporc?! | 

GIGI MESTRONI 











(Furlan di Ciasarsa) 


Il veciu mont 


Mi soi insumiada 

di essi un animal, 
ciaval blanc 

cu 'l cuar arancion 

in mies al ciaf. 

I corevi tai biei ciamps 
plens di flours, 

i viodevi ‘na granda 
marcia grisa 

ch'a cuiarzeva 

il ciamp coloràt: 

a era la sitàt, bruta, 
grisa sitàt ch'a ruvina 
il biel, veciu mont. 


ELISA MORETTO ( I Media) 

Friùl di îr 


Ucefuarfis de Val di Resie 
atòr pal mont 

cun muele e biciclete; 
migrants tal lasimpon 

cu la jerbe par stramac 

€ par cuvierte il cil; 
feminis cul gei 

plen di lens su la schene 
Ju pai trois gugjant 

par no tignî dibant lis mans. 
Friül di ir, 

o soi cun Te! 


GIOVANNI PILLININI 





A Italo Michieli 


Pa la zent dal paìs 
ti eris 

"Tubo pitòur” 
opùr 

“Tubo” e basta... 


Ma par qualchidun 
coma me 

ti eris “Malincunia” 
Italo... 


Ancia cuant 

ch'j ti ridevis 

content 

tal curtîl dai mes 

par vé ciapàt sù 

tal ort 

una grampa di radiciu 
fresc 

o doi pomodoros 


o se ch'al era 
di stagion 

pa la tò sena 
puòra 
rimita... 


Sensa mai 
nissun dongia! 





Se no i giàs 
doi o tre 

ch'a ti fasevin 
compagnia 
sidins... 





Sempri! 

Tal disordin 

da la tò ciasa 
blancia 

di Savorgnan... 


Malincunia 

Cuant ch'j ti passavis 
cu la tò bicicleta 
celesta 

par zî a piturà 

di qualchi banda: 
Siest, Bagnarola 
Cordovát, San Vit... 


Malincunia 

li’ rari’ voltis 

Ch j ti ti fermavis 
ta l'ostaria 

a lezi il Gazetin 
sintàt bessòu 

tal cianton 

pi scùr... 

Malincunia 
dolsa di èssi 
e di vivi 

ta un paîs! 


Ancia cuant 

ch'j si fermavin 

un moment 

a ciacarà sul àrzin 
dal candl 

0 pa la strada 

o ta la ciasa dai mès 
o ta la tò 

duta un disordin... 


Cui giàs 
`] me xe tanto cari...” 
ch'a ti sporciavin 
dapardut. 


E la pignatuta 
dal lat 
par tiara. 





E i furminans dopràs 
par impià il gàs 
tignùs cont 

ancia s'a erin brusás! 


E colòurs 

e telis preparadis 
bessòu 

par piturà ciasis 

e ciantons di paîs... 


Fin ch'a ti an trovàt 
siarat in ciasa 
muart: 

cui giás ch'a sigavin 
e ti fasevin 

anciamò compagnia. 


EDDY BORTOLUSSI 

Amants a tamaroc 


O viare i voi 

e de mé balconete 
curiòs mi cjale il clap 
di un pic de mont, 


o tiri su il lincál 

par taponámi 

che il so fissà insistent 
mi confont. 


Berlin i fruts 

cun vòs di canarin, 
al sbat un scár 
apene spalancàt 


Un cjan al bae . 
datir dal birucin 
che il so paron 


al à di fen cjamát. 


I fòs la serenade 

la fontane 
ai canelons 
ch'a cjalin dai puitii. 


Picját a cjáf in ju 

sul filistrin 

si sglonfin e a sclopetin 
di linçui. 


Lis feminis 

a cirin il ladric 
butant a lis gjalinis 
ce ch'al vance. 


Intant tal cil 

e passe une poiane 
Movint lis alis 
Come intune dance. 


Intal cil un trop di stelis 
cimiant sence creance 

a nudrissin tal so cür 

un amôr sence sperance. 


LOREDANA D'AMBROSIO 

Amór fruiát 


Tal pés da la vite 

in ogni respîr; 

al rive ogni tant 

tal cür plen di smare 
il confin de pazienze. 


Malcuiete la ment 
tune danze infinide 
di gjonde e dolór, 
e mostre cun stice 
la rabie cuvierte. 


Cun tante tristece 
0 plati tes grispis 
cinise e peraulis 

de vite passade . 

e un amór za fruját. 


LUIGI BEVILACQUA 





Sesta agunia 


Coma ’na rana piarduda 
‘ta `n fossál di piera 
j'cianti bessola 

il plansi dal cou. 


La ligrìa a è svulada via 

e dal dolou' 

a no nassin peraulis 

mencia `l pinsei' 

al prea o al sta svedt cun me. 


A no val nùja plansi 
parsè intant ch'j' ti spèti 
dut al mi è dineát. 


Sul ciaminà disvistit 

a cola 'na stela sensa sanc 
sot dai vui bagnats 

di 'na not freida. 


(Furlan di San Vît dal Tiliment) ADRIANA PAGOTTO 

Resonament filosofic 


Jéssi al ùl dî là a vore 
Parále atór, rangjási, traficá, 
Spindi studiá dutcás insumis fá. 


Fà! Parcè fà ? 

Parceche un ch'al è, 

propit pal fat ch'al è, 

a fá al è obleát: 

Si cjate duncje a séi cundizionát. 
Logjcamentri cheste cundizion 

e sclût la perfezion di un ch'al séi, 
pe logjche bisugne di une azion. 


Ogni bisugne ʻe je une imperfezion 
di cui ch’al è: jo, culì ret o soi, 
ma se no fos, o sarès si perfet! 


LELO CJANTON 





Peraula di lus 


I ti ai lassàt ‘na peraula 
di lus, ta la taula 

di chista matina, 

ciòila su 

e prova a fala flurì in mies 
a la zent ch'a ciamina 
pestant il mont. 

I ti ai lassàt un pinsetr 
di lus, par un svual 

tal siel da la tiara, 
respirilu planc planc 
cuant che"! vivi 

al sarà un punt stret. 


(Furlan di Bagnarola) GIACOMO VIT 





Vanessa atalanta L. - Vulcano o Vanessa atalanta 
Pavee di plui colòrs - Gjate (la ruie) 

Ve cumò la pavee di plui colòrs, regjine e siore dal atom tal fà 
companie e fieste aes pomis madressudis, aes vendemis e al 
sprafum dal most, pronte magari a passá l'unviàr in sufite obèn 
intun toglát, sence dismenteási di séi "vanesse" tal mostrà, sa- 
lacòr, lis zois des sòs alis. 


Le farfalle, in genere, le colleghiamo alla primavera, ai fiori ed 
alle campagne: la Vanessa Atalanta, regina dell'autunno, si po- 
sa sul frutti maturi e spesso si accompagna alla vendemmia, 
attratta dall'odore del mosto, anche se possiamo incontrala in 
tutta la bella stagione. Anzi, poiché: alcuni adulti svernano, 
quando ci capita di salire in qualche soffitta di campagna, non 
é raro che la possiamo vedere, risvegliata nel suo torpore, che 
tenta di uscire da qualche finestra o di rifugiarsi nelle fessure 
del tetto. Il nero, il bianco e il rosso sono i suoi colori, ma ba- 
gliori di striature e macchie azzurre impreziosiscono le sue ali 
come gioielli. 











S. ESTER REGJINE 

5. Oton Vescul 

5. Tomás Apuestul 

S. Liodor di Aquilee Vescul 

S. Antoni Zacarie Predi 

S. Marie Goretti Vergjine 

5. Claudio Vescul 

S. GUIDO ABAT 

5. Veroniche Muinie 

5. Piu | di Aquilee Pape 

S. Olghe 

Ss. Ermacure e Fortunát Martars 
S. Indrì Imperadòr G 
S. Camil di Lellis Predi 

S. BUINEVENTURE VESCUL 
La Madone dal Carmél 

S. Lessio Rimit 

S. Fidri Vescul 

S. Rine Muinie 

5. Elie Profete 

5. Lauring di Brindisi Frari 

S. MARIE MADALENE 

B. Brigjide Muinie 

S. Cristine di Bolsene Martare 
S. Jacun Apuestul 

Ss. Ane e Joachin 

5. Aureli Vescul 

Ss. Cels e Nazar Martars 

S. MARIE DI BETANIE 

5. Pieri di Ravene Vescul 

S. Ignazi di Lojole Predi 

IL “FORO MUSSOLINP” 


Nonu Svualt al veve fat di dut in vuere par salvá la 
ghirbe. Prime in Albanie e po in Gjermanie. Spes al 
contave, vaint, dal puint di Perati e da la Vojussa, da la 
presonie e dal cjamp di concentrament di Essen, sù in- 
somp de Gjermanie, scuasit ai cunfins cu l' Olande. Tan- 
te voe di torná, ma póc di mangjá: rás, verzis, spelis di 
patatis e un chilo di margarine in di ... ma par mil pre- 
sonîrs. E come cuinse frét e pachis. 

Butantle sul ridi Svualt al diseve che alore a erin 
duciu biei sclagns di fà invidie a lis “top models” di 
uê, magris come cjadenacs ch'a samein scjampadis al 
muini. 

Al sustignive che Dolfo al è stát, sence fal, il plui 
grant dietolic da la storie e forsi ancje il plui grant mie- 
di internist, dal moment che si sares podüt jodi für par 
fùr tal cuarp di chei puars fantats sence bisugne dai rag- 
jos X. 

Une fan cussì grivie di sumiási da lis spelis dal sa- 
lamp e dai roseons dai milucs che a cjase a si butave vie. 
Insumie, tirà cengle e cuzo. Ogni doi més - al contave 
simpri Svualt - bisugnave proviodi a fà pa la miei, cun- 

tun claut, un gnüf bis ta la cinture dai bregons. E strenc 
cumò, dibot, cunch'a rivarin 1 Merecans, ta l'avril dal 
'45, o eri di cuarantasis chilos. 

Tornàt a piè in Italie al rivà a Spilimberc il 13 di jugn. 
Di gnùf, ma belplanc, al scomenca davierzisi il mont e 
... à slargjási ancje la cinture. 

Svualt, però nol veve dismenteát. La tignive picjade 
ta l'armaron e la tirave für di tant in tant par mostrále ai 
nevòts cuant che par television si favelave di “bambini 
apatici, inappetenti e bulimici”, insome di certs fruts 
flaps, massepassúts e sbugjeláts dal dî di vué. Cence ba- 
ti cee al mostrave cul dét nome l’ultin büs de cinture, 
chel che lui al clamave il “foro Mussolini”. 

Se púr fate a la buine, cheste lezion di Svualt à valút 
pai nevóts unevore di plui dai rasonaments di dis psico- 
lics e di cent sociolics. 


(Furlan di Spilimberc) ZUAN COLLEDANI 

VACANCIS O TORTURIS? 


Si jentre te canicule e il popul dai vacancîrs al sta ri- 
vant ae colme. E seancje stampe e television nus tontò- 
nin che la crisi economiche e je galopant, che i presis a 
van simpri plui sù e la disocupazion e je tante, sdrumis 
simpri plui grandis di personis a van in vacance. Al- 
biarcs plens, int a pletons su lis splazis, autostradis in- 
tasadis e tantis vitimis dai incidents: il rituál dal estát. 

Lis vacancis, dal rest, a son une necessitàt legjitime 
dal om, un dirit scrit te nestre costituzion. E duncje al è 
just: prime il lavór e podopo la polse. Cussi al à fat anc- 
je Nestri Signór, che dopo sis dis di vore al à polsat anc- 
je lui, dant ae seteane une olme teologjiche. Cert, par 
secui la int e je stade obleade a un lavor dûr, mal paiát 
cjatant un alc di confuart dome la domenie lant a mes- 
se o in ostarie. 

Ma la civiltàt moderne, ancje in Friül, e à modificat 
fin a ribaltà dal dut il rapuart tra fieste e lavór. L'aument 
dal redit al à puartát l'estension dai dis di fieste rispiet 
a chei di vore, al pont che vué il lavór al e un interval 
tra lis fiestis. 

E je vere, une volte in feriis a lavin dome 1 siórs e 

vue, invecit, al va dut il popul, al pont che l'industrie e 
à creat citàts, splazis e lúcs dulà che si vif dome di turi- 
sin. La int e úl fà gnovis speriencis, viodi museos, mo- 
numents, fotografáju, cognossi int gnove e voe di tra- 
sgression. I uficis turistics a vendin viags "dut com- 
prendüt", vacancis sessuáls in Orient, isulis di paradis 
come lis Maldivis e i clients a comprin dut stant che 
viodi lûcs esotics e je une manifestazion di benstà, di 
impuartance social, di potence. Ancje se chest al coste 
codis su codis: in autostrade, tes stazions, tai aero- 
puarts. Al úl di viacs stressants, mangjative prefabrica- 
de, sudór e fadie di no crodi. 

Nol impuarte, ce ch'al val al è contá ai amis “O soi 
stát tun lùc di paradis!”. Ancje se ti an robade la valis, 
o il puartesfueis, o la machine, e scugnüt spietà straoris 
tes stazions par cause dai ritarts, sentàts parsore la valis 
come 1 nestris emigrants. 

Alore, sono vacancis o torturis? SalacOr chel e chel. 
Ma dal sigur bisugnares domandà di gambia il prin ar- 
ticul de Costituzion italiane, stant che la Republiche no 
je plui fondade sul lavòr ma sul timp libar. 


LUZIAN VERONE 

OMBRENIS 


Ai timps de ultime vuere, là a Udin cu la coriere a 
carbonele (cussi clamade par-vie dal barilot dal gasoge- 
no) al ere daspès un probleme, parceche ti podeve ca- 
pita (0 ricuardi ancjemò ché sere tornant di Udin) di do- 
vé là a cirî un par di bûs par tirà il cariolon, (venastaj la 
coriere) il plui dongje pussibil di un pais, e li viodi di 
comedá `e miór il guast, o `e piés di stà in spiete di une 
coriere di ricambi... e po, se dut al fos làt ben, rivà cja- 
se tor une di gnot e jere propit une fortune. 

A vuere finide lis robis a son un tic mioradis, nafte 
invezit di “carbonele”, ma pai motòrs e pai oraris, che 
Diu nus vuardi. 

Cun dut chest la coriere e jere scuasi simpri plene, 
specialmentri sal minagave scür di ploe... e propit une 
di che la ploe e vignive-jù a spissulon, la mame mi man- 
de a Udin par une comission e tal däm l'ombrene mi 
racomande di no piardile. 

Rivàt a Udin e fat ce che o dovevi fà, vie di corse in 
place Venerio par spietà dent di un Bar l'arif de cori- 
ere, che cun tune pivetade di claxon o di trombete nus 
varés clamáts par montá-sü. Poiade l'ombrene sul ór de 


taule, o vevi denant di me une gazose che doveve durà- 
mi fin al moment de partenze. 

Finalmentri o sintin... pitit... pitit... pitit. Duc für di 
corse e par cumbinazion al veve dismitùt ancje di plovi. 
Une volte sintats o sin partits subit, parceche come al 
solit o jerin simpri in ritart. O vevin apene passat il ca- 
valcavie, co mi pensi de ombrene... orpo la vevi dis- 
menteade a Udin. 

Rivat a cjase la prime robe che la mame e disè e 
fò: E l'ombrene? E jo: mame, o le ai tignude simpri 
cun me, ma jessint dal bár mi soi dismenteát di cja- 
pále-sü. 

E je: "Orpo e jere la miór ch'o vevin". 

"Mame, mi displas”. 

Un més dopo, mi torne a mandá a Udin par un altre 
comission. La coriere e partive di Tor di Zuin, tor dós di 
dopomisdi e für al jere timp di ploe. 

Prime di jessi di cjase la mame mi consegne l'om- 
brene e mi racomande di torná a puartále indaúr. 

Mame, no stà dâti pinsir, cheste volte... 

A Udine, come al solit, pal “ritorno” ducj tal bar in 
spiete de coriere e po... pitit, pitit. No ocór dilu, duc di 
buride in coriere, mancul l'ombrene che e jere restade 
ancjemò une volte sul banc. 

Rivát a cjase, la mame mi spietave su la puarte... e 

jo, lant indenant a cessecùl, no savevi ce dî... o sai no- 
me di velis sintudis. 

Passade ancje cheste, une dì mi cjati di gnüf a Udin 
tal solit bar, simpri in spiete de coriere e par scalogne al 
ploveve ancje in ché di... 

Al rive il solit segnál... pitit, pitit... e jo, eh no, che- 
ste volte no la dismentei e cjapade-sù l'ombrene vie in 
coriere. 

Rivát a cjase dut content, o dis: "Mame, viót ca, no 
le ai disementeade”. 

Ché mi cjale maraveade e mi dis: "Ma hon benedet, 
tu "eris lòt vie sence”. 

“Orpo mame, alore ind'ai recuperade une”. 

A distance di tancj ains, vué come vué, o mi sint anc- 
jemò un lari di ombrenis. 

\ y PUPI MARIN 

POURA DI SARPINS 


A sarà stàt par una reson di sanc (me pari, da püc ma- 
ridat al era stat becàt da `na vipera), o par li predicjutis 
da li munis par tégnini lontan dal pecjàt (a zi a durmi 
cul pecjàt a è coma spalanca li cujertis e jodi rodolàt-su 
un sarpint). Suche 1 ai sempri vut fin da pissul un odiu 
di chei mas par ogni specje di madràs. 

E a pol dassi propit par chel che la me vocassion mis- 
sionaria a mi sedi intarsivada cussi a lunc. Beldalora 
che inta li primis dós missions a si cjatava doma che 
cualchi sborf o svuàrbula, e dut li, parseche la-sù i jèrin 
altòns, pojàs ai piè dal mont Kenia. 

Il lambic a mi à vignüt doma `ntal vierzi la tersa mis- 
sion, a bas, "tal cjalt e viers il desert il ver habitat dai 
sarpins e scorpions. 

Cualchi predi dai nustris a si a subit tirat-fòur, sem- 
pri par via di chei malandrès di madràs... E a cui po a 
ghi tocjava se no a mi? 

I crodevi al Vanzeli ch al dis di no fastilià sui sarpins 
che i ti possis cjaminaighi par-sora ch'a no ti fan nuja; 
ma jo i volevi alc di evident par tignimi trancuil. E la 
prova a mi è capitada: i missionaris che da sent ains — 


176 








su po jú — a vivèvin da che bandis sensa un becon dal 
zenar. 

In dispensari li munis a curavin cualchidun scalognàt 
ch'a si lassava becá par il so durmi par cera. Ma nual- 
tris i jerin siòrs: i vèvin `na branda. 

E cussì i ài vivùt cu ogni specje di madràs. I mi ri- 
cuardi di essi passàt dongja ai màmbas, neris e fins, 
ch a podevin saltáti intor e dopo tre minùs i ti sarèssis 
stàt dal gjat. 

E il cobra? Gros coma un bras di un omp. Cu la Land 
Rover a si ghi zeva parsora par sclissàlu, ma di bant par- 
seche a si tirava drenta "nta la so corassa fata di tantis 
scàis di pièl, e po a si alsava sù pi gros vuardant intor e 
olmanti par ben, svendicatif. 

Di not, co si zeva a durmî scjavassant il curtil, miej 
clamálu un toc di savana i amigus a vegnèvin four da li 
tantis cu l’aria frescja e a si metèvin a ridi fasint un ru- 
mòur coma di crepis di plas ch un frut al sbatocjèja. In 
cjamara i ghi devi-sot a un’ultima operassion prima 
d'inbusámi sot li cujèrtis: cu la pila 1 spessionavi sot il 
jet. A mi podèva capità coma a ché fantata da li nustris, 
a servissis da la puòra zent di che altra banda da | A- 
frica. 

"Sta pusdàta, "na matina in tal levássi-su, a si necuárs 
di una roba tinera di lunc la gjamba: un sarpint dut dis- 

tiràt su la so cjar cu l’intension doma di gjoldi un puc di 
fresc. A no ghi à restàt che di stà ferma, sensa movisi 
d'un pel fin cuant che chel sacrabòlt a si l'à svignada. 

E adès ch'i mi cjati par sempri in Italia, no mi cro- 
dèizu che encjamò dopo romai un pus di ains ch'i ai las- 
sat chel lòucs disfortunás, co vai a durmî a mi ven da 
daighi `na cucada sot il jet... 


(Furlan di Ciasarsa) PRE DANTE SPAGNOL 








MORARADE DI BEARC 


Distát, te plombe dal soreli, e faseve une penze om- 
brene dulinfür de murae di claps, la morarade che e sie- 
rave il bearç a man Campe, 

Lungje e fisse e grandonone e jere la schirie dai vec- 
jos morárs, parceche in timp di vierte lis fueis no pas- 
sevin plui i cavalirs, cuissà di cuant! 

Intant a jerin deventàts un preseós ricès di passarutis, 
di furmiis e lisiertis e fintremai di gjats furbacjots che 
simpri ur e petavin biele ai cjans di cjace dal nono. 

La murae, cui soi claps blancs e grís e nereós, mál ni- 
veláts adalt e in ca e in là sclapáts e cence malte, e nu- 
drive tes s©s fressuris incoloridis rosutis di cjamp. 

Ce bielece maraveose pai vôi! 

E ce golose disfide pai sghirets di un morosut di prin 
pél, morbinòs e stracuet come un cjapon! Difat, su la 
tardose, la nere morarade e la murae e rionzevin la scu- 
retát de gnot e il cidinór dal bearc ancje in cressi di lu- 
ne, platant par zonte la smavide lûs dal lampion ch al 
ardeve rimit, a mieze androne. 

Ce tante pore che e veve la frute! 

Ancje de gnot, ma soredut di so pari, sberlon e ru- 

spiós e sevér für di mát. 

A] jere paraltri di tant imp che i doi si cjalavin e une- 
vore ferbinte e jere deventade la voe di podé stà dong- 
je. a cocolási ancje sól par un lamp. 

Une tarde sere di lui, jessint il pari làt für cu l'oto- 
mobil, al fo vonde par smicjà di voli place, par intindi- 
si e cori pes scuindudis a cjapási a bracecuel tal scür dal 
bearc. 

Daspò d'inchevolte int cence cúr e cence judizi a an 
disfat ché cubie antighe. 

Cumò la murae, imblecade a la buine cul ciment, e je 
restade bessole. 

E i moràrs, láts in cinise, no podaran plui vuardià 1 
sgrisui e dut il baticür di doi fruts te prime bussade sot 
lis stelis. 


ADRIANE VIDAL 


180 











EMOSSIONS 


A Leonard, gno fi 


Dut al eis cumincia tal 1995 e cuant che l'ai savuda 
na l'ai cjapada massa ben, parsè che saveve se che al me 
spetava. Bel belu te cuminciavis a fate, ma uchi na 1 ri- 
vava pi a state davour, e alora i son tacáts i vias sù e ju 
da Bologna; al Sant'Orsola, dulà che a era una clinica a 
posta par chel gjener de gravidansis. Te eris za visp sin 
da chei timps uvì, e i miedis par podeite fà lis trasfu- 
sions in utero, 1 te tigniva fer fasendu pression ta la pan- 
sa de to mare, in modu che cun ché lungja gusiela de 25 
schei i riussis a cjapáte. 

Dut chistu al eis stat un calvariu. Saveàn che da un 
moment a chel altre jo e tò mare podean pierdete, o che 
se li robis 1 se avès mitù mal dovean fa se che na aven 
mai vulù nancja pensa de fà, ma Tu te eris za vita, e nos 
dovean zî indavant. Ogni 15 dîs te avevis bisugna de 
sanc nouf, e chistu al eis zu indavant par un biel pos de 
meis. Tu, tò mare, Nicolas, jo e la botega apena planta- 
da, debis; adès pensanduje ben la vet ta n'altra maniera, 
ma ché volta, i son stadis tantis li voltis che me soi dit e 

che l’ai dit a tò mare: “Lassen stà dut e tornen a cjasa 
nostra”. Robis chi me fan vergogna de me stes, ma se 
vostu fà, sen dome omis e nua de pì. 

Fin che passandu i meis al eis rivà chel dì, sì, chel dì, 
propriu al 23 de zun, doi dis dopo chel de ciò frade (21) 
e tre dis prima de chel gno (26), propriu in mies de no 
doi, come par volei disc cun fuarsa: “Je soi ancja jo!”. 
Tô mare à vulù che e fos uvì ancja jo, e jo soi vignü 
dentre, ai vidù dut, te ai vidù vignî four e davant de te, 
in chel moment, ai propriu capî che na ere nua. In chei 
moments davant al misteru de la vita, una vita, sepür in- 
difesa e delicada, come te, a te fai sintî propriu un nua. 
Ancja se tu te avevis bisugna de dut, in chei atimus l'i- 
nutil sen propriu nos, omis grans cu li nostris miseriis. 

I te an portà via subitu, cun tant de ossigeno e na te 
avevis nancja la fuarsa de sigà. A li deis e mieza de la 
sera li speransis de vedéte vigni in ca i era sempre man- 
cu, e i miedis i me an fat firmá pal prin “esanguo”, i te 
ind àn fats 4 in doi dis, e ogni volta li speransis i era 
sempre de mancu. Ma dopo dal cuart i valours i se àn 
fermà par un pocis de oris e dopo al ciò cuarput al à ta- 
ca a rispunde, sempre de pi, fin che ta n'altra zornada te 
sos zu four de pericul. Adès te sòs na susta, plen de vi- 
ta e cun un mostás da dispiés. Te zuis, te vas in asilo e 
cuant che al eis un moment te sos sempre cun me. A eis 

zuda cussì. I son passas cuasi sinc ans: tu te sos stàt e te 
saràs sempre la mé pi granda emossion. 


Ciò pare 
(Variant di Gris di Montereàl) GIANCARLO POVOLEDO 


Filastrocche de Maran 


Ala una el can lavoro, 

ale do el miti zo, 

ale tre el fa de re, 

ale quatro el fa de mato, 

ale sinque el fa la pinse 

ale sie el se alsa in Die 

ale sete el fa de prete 

ale oto el fa fagoto 

ale nove el fa le prove 

ale diese el magna le sariese 
ale undese el salta in belansa 
ale dodese salta la pansa. 


MARIA TERESA CORSO 

LA BUSA DAI TONS 


I rioni duc’ sudás. A si siva su pai truois par rivà sot 
dal Cridola, dopo jessi passàs pal cason di Giaf. “Cuant 
si riva mo?” — i domandavi — “I varés pruopit vuoia da 
vedila chista benedeta Busa dai tons”. Barba Tin nal ta- 
baiava. Al talpinava su pa la curta comi un ciamos. E jo 
davour comi un tandéli. Al veva tacát a discori da la Bu- 
sa dai tons ala lontana, dapé dal picol, dunlà ch'al truoi 
al monta sü a vultilins. Jo chel puost ni lu vevi mai sin- 
tüt nominà. I eri pruopit curiós di vedilu. 

A un siart moment, tal biel mies dai baranclis, Barba 
Tin vardant i cres al si ferma e al tira ‘na corea, ansi `na 
sorta di corion comi una lavina, un rumór ch'al sumia- 
va chel di un camion a gasogeno o di una bestiata ra- 
biosa. E po dopo cualchi pas al tira un biel fladon e al 
scomensa da nouf a molà lofas e pusas intant ch'al mi- 
teva un pe davant chel altri. "Vonde mo camó, Barba 
Tin, se tu as da metiti comit dilu, chi si fermon”. 

E Barba Tin al dis: “Vet mo, canai, i son rivás pruo- 
pit ta la Busa dai tons, ma ni sai se tu as cimò vuoja da 
vedila". 

(Furlan di For Disora) ELIO VARUT e ALFIO ANZIUTTI 

LE SBEFE 


Intant che barbe Meni al stave travasant, le sò femi- 
ne lu clame parvie ch'e je une telefonade par lui. Le 
surie, sperant che nol fos pi nissun in cantine, e va zi- 
rint alc di rosen ma, inveci, ti lampe un gjatut. Spauri- 
de, par no là in ta sgrifis dal tui, curint a è lade a finî 
dentri un barîl cuasi plen di vin. E il gjat cun ché di 
brincale, vie a saltuts fin sul ór da bocje dal stes bran- 
tiel. Di lì al sint clamà aiüt da puare pantianute. “Atu 
bisugne, ninine?" “Si, tirimi für di chi prime che mi in- 
nei, par plasé; al orarà di, tal promet, che dopo... mi 
fasarai mangja di te". 

"Bon bon, cà une cate" e dopo véle gjavade dal piri- 
cul le bute partiare lecantsi li moschetis, za sigùr di vé- 
fra pòc un gustà di chei: une surie al tocai! Ma inveci le 
pantianute veloce e va intune buse che il gjat nol pol 
passa. “Dai, biele dal savurît cicin color di rose, ven 
Dr" “Oee, ve lì po, mi átu ciapade par mate, forsi?". 
"Ma no erino dacordo, nó doi?" “D'acordo d'acordo... 
ma no tu sås che cuanche si è bevûts si cóntin balis!” 


(Furlan di San Zorz di Nojàr) PIETRO LUIGI SGUASSERO 

A PROPOSIT DI SPAGHETS E DI... 
IDENTITAT 


La paste, come i taiadei, i rigatons, i tortelins, e je di 
origjin taliane, ma i spaghets no: aromai al è sigùr che 
cheste cualitàt di paste culì e je stade fate, pe prime vol- 
te, dai Arabos. Za secui indaár, difat, lis feminis dai ca- 
ravanirs (ch'a vevin di fà tante strade dulinvie 1 deserts 
par vendi o cuistà tes oasis la lòr marcanzie) a savevin 
che ai lôr omps ur coventave di vé a disposizion robe di 
mangja pluitost sostanziose, di pòc pés e di podé cuei in 
pócs minúts: cun aghe e farine, come base, a fasevin bi- 
euluts luncs e sutii. 

Su la cuince no si sa. 

Si sa, ancje chest di sigür, che cu lis scorsadis dai sa- 
rasins tes regjons meridionals i spaghets a rivarin in Ita- 
lie: prime in Sicilie e podopo in Pulie, là che la farine di 
formenton e jere l'ingredient ch al leve di cane par fà 
une buine paste. 

(I contadins furlans a clamavin il formenton ancje 
"forment sicilian”). 

I spaghets a si conservavin a dilunc e cheste e fo la 
condizion par ch'a deventassin un tipo di mangjà une 
vore in tis, specie tes scuadris di marine des famosis Re- 


186 








publichis Marinaris (Gjenue soredut!), che cul lòr zirà a 
contribuirin tant che mai ae difusion di cheste paste. 

E chi ret bisugne dismontà une liende e stà a ce ch'a 
disin 1 studios des abitudinis de int: dome tor dal "400, 
a Napuli, i spaghets a scomencarin a deventà golosecs 
de cusine popolàr! 

E i furlans? Ancje lôr a an gjoldût la paste ma, prime 
di dut, la polente, il formadi, la cjar di purcit. E vué? A 
an sdrumát 1 cjóts e bandonat 1 purcits par là a becotà tai 
gjalinàrs de Mc Donald's. 

Ma alore là ise lade l’identitàt... culinarie? Jo, a di 
chest pont, o pratint che une lec regjonál e imponi l'ús 
di mangjá “cjalcons”, al minimo, dos voltis la setemane 
(a àn di jessi ametudis dutis lis variantis) e il "pistun" a 
Pasche. 

Almancul sul mangja si à di resuri! 


Z. SUALDIN 








“STORIA DI UN FRÙT 
E ’N VECIO COCOLAR” 


A jè gnova chista istàt che ti spieta seneosa... 

Al è zâl dut al forment ch al si ninsula ta l'aiarin... e 
`Ï saresár, tal mies dal grant curtîf al è za `n fiesta gran- 
da! Li’ saresis dutis rossis, ogni di ti fasin cucùc e pin- 
dulin su e ju par fási viodi e saludáti, e ... '| vecio co- 
colár che tant e tant al sa di te ... `I ti ciala sbraurós e 
un pocut al si comóf ... Sgurlin fuart li” sòs fueis, par fà 
fresc al grant cialt; fasin ombrena dut atòr cuant che 
strac, tu vas a potati su ché bancia... vizîn di lui ... a `i 
tramin li" ramassis dal grant ben ch al ti âl, e ... sidin al 
si ricuarda i tioi pas ... li” tòs corsis e li' grandis giro- 
metis che ’ntor di lui tu ás fat! 

Erin picui i tioi piduts ma bocon `l to oré fà ... `l to 
cori ca e là ... `Ï to simpri tant dafà! 

Ma cumo che tu sês om ... e tantis altris son li’ robis 
e simpri plena la tó vita di saresis e zàl forment, al ti 
spieta plen di gionda par scoltà li" gnovis storiis ... al ti 
simìa sgurlant di ligria! Tu, tu lu saludis e po ... dut di 
corsa a tu vas via ... Lui ‘1 sa ... ma nol dis nuia ... da 
tò corsis e °l tò dafà ... tu par chist tu i ulis ben: ch'al 

sedi istàt, autun, unviár ... lui l'è simpri lì cun te. Ma 
CUMÒ ... po via di corsa ... che di fùr cul cùr ti spieta 
... una biela saresuta! 

Al rit content al saresár ... sbraurós al cocolár ... a 
son rossis li” saresis e tal forment simpri pì zâl si sint 
ciantá ancia `l gri, par fà pì biela ogni tó di! ... come `n 
pari cun so fi!! 


(Furlan di Flumisel) EMANUELA PAULIN 

LA VALADA DAL REVOC 


Eco, Pieri, rivàt tal our da la “Valada dal revoc”. Sio 
barba Blás a i veva sigurát che se al veva a cjár di savei 
alc sul avignî al podeva fà domandis a la “Valada dal re- 
voc" e ché 1 varès dat rispostis justis. Pieri, alora, sma- 
nious da savei il sio doman in chel moment al 3 puartàt 
li mans devant la bocja a fà da plera. 

Po al dîs: “valada dal revoc, par cognossi il gno avi- 
gni, aio di domandáti a te o al paradis?" 

.. dis, dis" a rispunt la valada. 

“Jo 1 ai dibisugna a la svelta da vei na compagna. 
Cuál esi, di chist an, il meis chi pos cuetà il gno dibi- 
sugn?” “...sugn, sugn” al rispuint il revoc. 

"Cuál sarai il nom da la mé marósa?" "... Rosa, Ro- 
sa”, al si sint a di. 

“Dimi il non di un paeis dula zi par stà in pàs lavo- 
rant ES tant smania!” 

..Manià, Mania” al à rispuindát il revoc. 

In chel moment un grant bot: una clapada tun barcon 

e la vous di sò mari che a à vosat: “Jeva che al è tart!" 


(Furlan di Manià) ALDO TOME 

IL MONTAFIN 
DI FORTUNATO PONTONI 


Cheste storie me àn contade Noemi, Nelly, Rine, Vi- 
torine, Sardegne, Norine, cuatri o cinc agns fa e lòr le 
vevin sintude di un ciert Fortunát Ponton che le conta- 
ve tes files de stale d'unviér. 

A la vecje Pitane il di di joibe, ch'al è il di des striis, 
cualchidun i à metùt i spirts te arcje, parce che no veve 
metdt lis benedizions. Come dutis lis nuvicis ancje jé, la 
joibe prin di maridási, e veve cjariát sul cjar la dote, 
ancje jé e veve fat cul baston il segno de crós denant il 
cjaval e ancje jé e veve crevát tal zenoli il baston e anc- 
je jé lu veve butàt daür de schene, ma si ere smenteade 
di meti l'ulif, la medaute e il triangul te cassele dai lin- 
zui, des intimeles e di dute ché robe che e puartave a 
marit. 

Só sür, che e veve compagnát sul cjar l'aventari te 
cjase gnove, i à preparàt il jet e e à metude la robe ben 
pleade tai armárs e tai cassets, come che si usave fà ta 
ché volte, parce che la nuvice no podeve lafè là te cjase 
dal moros prime di maridási. 

Dut al someave normál e ancje il di des gnocis al e 
lát dut ben cul gustá te cjase de nuvice, cul zir pes osta- 

riis dal paîs, cu la fisarmoniche tal dopomisdì e cu la ce- 
ne te cjase dal nuvic. Saludade la compagnie, dopo vé 
balat fintremai a miezegnot, i doi nuvics a son láts a 
durmî, ma la prime gnot nissun dai doi al à durmît. A an 
sintùt rumòrs fin al cricà dal dì, come se al fos cualchi- 
dun a sbisià tai armárs. 

A speravin che e fos une robe di nuie, ma cul passà 
des gnots i rumórs a son cressùts e nissun al jere bon di 
fermá il fracas. A an decidút di fà il zir dai predis de co- 
mune. A son riváts cu lis lòr benedizions, ma no son 
stàts bogns di fermà cheste maludizion. A son láts, par 
ultin, là di pre Fabio di San Marc, un sant predi, muart 
vecjo. Alèvignit, al à fat ce ch’al veve di fà e, par un 
póc di timp, chel brut striament al è passât. Ma daspo 
cualchi zornade di polse a an sintòt di gnüf sgripià, sbi- 
sid, vierzi puartis, spalancà cassets, sdrondenà robe. 

A son tornáts avilits e disperáts là di pre Fabio e ina- 
lore il predi ju à conseáts di cjapá sù dute la robe, jem- 
pla un par si sacs e lá a brusále intune crosere. 

A cui tocjave la vore? A 1 è tocjade a Fortunát Pon- 
ton che, dibessól, cu la carete, al è partit viers 1 confins 
tra il Comun di Basilian e chel di Cjampfuarmit, te cro- 
sere di Bresse, a puartà chei sacs che nol saveve che a 
jerin plens di robe maludide, ma che i vevin fat nassi 
plui di cualchi suspiet, parcé che no si lave mai vie di 


192 





gnot e di scuindòn come laris atòr pes campagnis. Ala 
scjamat i sacs e, come che i vevin dit, al à spietàt plen 
di pòre, tremant come une fuee sul arbul, che i cjampa- 
nii di Varian e di Bresse a batessin la miezegnot. Al prin 
glon al à piát il füc. Al è sclopât il montafin: al à viodût 
saltà für 1 spirts tal miec des flamis altis plui di une cja- 
se. Une robe straordinarie. Cuant che al contave cheste 
storie, al diseve che si jere pissát intór. Prime che a tor- 
nassin a bati 1 dodis glons al è tornát cjase, fasint un'al- 
tre strade, ché che e passe cumò par li dal Fot. Nissun 
in país, par un lunc timp, al à savüt nuie di ché gnot. La 
cjase di Pitane e jé tornade cuiete par simpri. 

In ta chel timp Fortunát al veve apene disevot agns. 

Lis feminis che mi an contát cheste storie mi an dite 
che al è stàt bulo, parcè che al scugnive là ta ché crose- 
re dibessòl, di gnot e cence che nissun al saves nuie. Al 
podeve restà sec, parce che nissun al sa ce ch'al po su- 
cedi cuant che a si fasin chés robes li. 


GUIDO SUT 

SCLOPIT 


Fra lis tantis jarbis che si cjatin tai nestris práts e ri- 
vai, une des plui cognossudis e preseadis e je del sigur 
il sclopit, une jarbuce doprade par preparà mignestris, 
risots, fertais e altris plats. 

Ché di doprá lis jarbis in cusine e je une antighe abi- 
tudin di dutis lis popolazions, ma in particulàr dai fur- 
lans. Lant indaùr te nestre storie, difat, ognidun al sa 
che cheste tiare e je stade martoriade di ogni sorte di 
disgraciis; invasions, taramots, pidimiis. E, come con- 
seguence, tantis carestiis come, par esempli, ché dal 
1817, “L'an de fan”, di percudiane memorie. 

Si pò crodi, duncje, che propit par cause de fan e de 
miserie la int e vedi imparát a cognossi e a mangjá lis 
jarbis. 

In proposit ancje Valantin Osterman (1841-1904), stu- 
diós di tradizions popolárs, al à, vit scrit che 1 furlans a 
üsin “cuei e mangjá jerbucis, litúm e fridúm. In cheste 
messedance si cjate ancje il grisulò”, valadi il sclopit. Il 
non latin al è “silene vulgaris”, intant che tal rest d'Italie 
al ven clamat "bubbolini" "strigoli" e cualchi altri non. 
L'usance di doprálu in cusine, però, e je soredut furlane. 


194 





Il sclopit si pò ancje semenálu e il dr. Costantin Cat- 
tivello, dal Istitüt sperimentál agrari di Pucui, al consee 
setembar come il més plui adat. In altris més nol con- 
ven semenalu par vie ch al crès di mancul e al va in se- 
mence ae svelte. 

Co e rivarà la primevere i tenars zermois dal sclopit 
a saran cetant gustós e preseáts pal lór gust delicát e 
ancje parceche si trate di une jarbe facil di cjatà: in pla- 
nure, in cueline, in mont. Sperin dome che disiarbants o 
altris velens no vadin a fà murî cheste semplice ma sau- 
ride jarbuce par podé continuà a prepara plats dabon no- 
strans. 


LUZIAN VERONE 

Aglais urticae L. - Vanessa dell'ortica 

Inmò une Vanesse, ma cubiade ae urtie parvie che lis sòs ruis, 
ch'a j disin ancje "gjambastinis" (a chés pitininis, crotis e muli- 
sinis: *viár o "bau"), si nudrissin propit di ché. E ce spetacul 
ch'al parferis il grop dai mascjos, cuanche ognidun si dispitiche 
in milante svoletadis par inzingará une mascjute. 


Questa Vanessa prende il nome dalle ortiche che nutrono i suoi 
bruchi, larve spinose di un nero brillante con puntolini bianchi. 
In montagna, vicino alle baite immerse nei prati fioriti di giugno, 
è frequente incontrare questa farfalla, rapida nel volo, elegante 
nei volteggi, affascinante nei colori. A volte si radunano in grup- 
pi, nel momento degli amori, quando i maschi gareggiano in 
prolungati corteggiamenti ed approcci alle femmine, legge- 
mente più grandi nelle dimensioni delle ali, ma più modeste nei 
colori: la natura protegge, aumentando il mimetismo, chi é de- 
putato a perpetuare la specie, colei che deporrà le uova e con- 
tinuera il miracolo delle Vanesse. 

Timp no vin 





Nus vansa tant timp 

par sfadià cun tanc' riscjos 
su pe li' mons plui altis, 

par lá a rustîsi 

par dret e par ledrós 

tanche diambers 

sui savalons des marinis. 

Si à bondansia di timp 

par sbandeási a scjavacacuel 
in tei bai plui scjadenás. 

E cjapin su strachis fenomenáls 
par là a fà stragjos 

di ucéi, cjavrii, jéurs, cais... 
Si sgosin plui che i salvadis 
par chei ch'e corin 

datir a un balon, 

par cheátris ch e cjalcjn 

sui pidài de bicicleta. 

Si lavin pulit li’ orelis 

par scoltà tanche vanseli 

un tissio ch'el cjanta par forest 


199 








scarabotant su la chitara. 

E strassin el tesaur del timp 
par mil átris nàinis, 

ma par Te Signór, 

Signòr dome par Te 

timp no vin! 


ZUAN MARIA BASSO 





Elsa 





| No pol pi baid 
a li' machinis ch'a passin. 
Ï eri buna, no muardevi. 
Il me cour a si à distudát 
coma il soreli al tramont 
in tal silensi 
di ’na not d'estât. 


(Furlan di Ciasarsa) CHIARA SANTO 
(I Media) 





(Furlan di Morsan) 

Che sizila 


Na sizila 

st è poiada 

na matina 

sul fîl 

da la lis; 

ch'al passa 
devant `| 

me barcon. 

La vuardavi 
sensa jessi vidút, 
a cisicava, 

ma no capivi 

se di legria 

o di tristessa. 
Encja ich 

era bessola, 
bessola, coma me. 


E. LORETTI 








Gri 


Dami la man e lin, 

lin a cirî di sere 

une tane di gri. 

Tu mi daràs un fros 

di fen secjàt sul cjamp 
e lì tal miec de arbe 

lu cjaparin chel gri. 

Lu metarin ta scjaipule, 
cuntune fuee di vert, 

po sul balcon di sere 

lu sintarin cjantà, 

e pararà di jessi 

in mie dal vert, bessói. 


(Furlan di Cormons) GIORGIO FORNASARI 


203 


—— 0 w a 


204 





"Le miór un cjan ami che no 
un cjan paron 


'L è un cjanut cussì ninin, 
blanc e neri, un bastardin. 
Lè let cu la cjadene, 
par di il vér, mi fás pene. 


Al si contente di une cjarece, 

subit par tiare, panse par aiar di contentece. 
Cui uceluts lui al spartis, 

il toc di pan, tant no patis. 


Cuissà di gnot, ce che lui pense, 
libertát? un póc di cussience? 
no simpri scláf da só cjadene 

e condanát a ché só pene. 


Jo o learés a miór reson 

cu la cjadene il so paron. 
Un mesut sól lu tegnares 
e ogni tant butáj un vues. 


Se ’lè bon, une cjarece 

e se al vuiche, une pa schene. 
No si pol vé un bon paron 

al dis il cjan, al à reson. 


(Furlan di Cormons) MAURO FRANCO 

Pa lai 


lo mi sares pierdiit tai cjei cjavei 

Serant dolce le mans ta la tò vita 

Ator da la tò vita di busdata 

Biela dal colòr da la salût 

E ti vares tignuda cussi strenta 

Lassant che il timp al les lontan da nò 
Slissant la piel cui déts brusàts di fievra 
Ah, mi sares pierdiit tai cjei cjavei 


PAOLO VENTI 


La cjamòcia 


a Etty Hillesum (*) 


Dal s'ciàp de li cjamòces 

tiràni su une cun doi déis. 

Vuarda da vizin ché elica de anzul 
ché venùtes de blanc 

chel bon odour de Signour. 


La giamba ta l'ingiostre 
a tabàca negre 

fin ta li" urèles. 

Respiru de dolour 

de velèn un sudor. 








(Furlan di Andreis) BENO FIGNON 


(*) zovine inteletuàl ebree muarte in cjamp di concentrament a 29 
agns. 

Sveta Troijca 


O ti, ki greš 

med lobimi nagubanimi razorji 
ledi tvo mater 

tou zapuščeni anu prazni njivi, 
ki ti odgovarja v govorici 
zemlje, ki te veže 

prinasoc ti počivanje sarca. 
Je tva Karnahta, 

ki varva nasmjehe 

zubjene po potah sveta. 

Je tvoj oltar anu kamenje 
Svete Trojice tou Viskuorsi, 

ki brani up rože, 

klic Sèinkovca. 

Čuj križe tve senožeti, 
neposlušane besjede pod skalo, 
ki pijejo izdih tvoja njezda. 
Med travo so Xli ocjovje 
osmukani s skorjo kruha, 

bosi zmljo rahlo boZat 

z rokami nica anu truda. 





Santissime Trinitàt 


O tù, che tu cjaminis 

intai agàrs prafonts, 

cîr tò mari 

intal cjamp bandonát e vueit 

che ti rispuint inte lenghe 

de tiere des tòs lidris 

e ti puarte recuie intal cür. 

Al è intes tòs vissaris il Cuarnap, 
ch'al ten di cont la tò ligrie 
pierdude pes stradis dal mont. 

Al è to l'altár e la piere 

de Trinitàt di Montavierte, 

ch e ten bot a la sperance di un flór, 
al zornà di un franzel. 

Scolte lis cròs dal to prát, 

lis vòs che no si sint altri sot dal cret 
ch'a bevin sù il passât dal to nit. 
Framie de jerbe a talpinarin i vons, 
flapits cu la croste di un pagnut, 
discolçs a cjarecá la tiere lizere 

cun mans di fadie e di nuie. 

In ti zaimi 

vodo Velike Glave, 

ki s krasi ti uorì 0 sjenu, 

ti odnese misel na Cas, 

ko smò bili vsi Slovenci 
izkopani tou boZjem sarcu. 
Inje ko sonce gre zat 
poledi v tebè ono Zivljenje, 
zapuoj zakrito djelo 

zberi tvo sejanje 


zake Buoh u poZeni tvo hodinje. 


(Dialét sloven di Lusevare/Bardo) 

VILJEM CERNO 





E tú, anin, cjape sit 

l'aghe de Mont Grande, 

che dal cret ti cjacare di fen, 
ti mene il pensir intal timp 
che ducj cuancj a si jere Slovens, 
di Diu intal cár sgjaváts. 
Cumo che il soreli al va jù, 
torne cîr dentrivie ché vite, 
cjante lis strussiis sapulidis, 
racuei la tò semence, 

e che il Signòr al benedissi 
il to destin. 


(Voltade di Rem Spicemei) VILJEM CERNO 

Sunsûr 

di svualas di pavea 
atôr da lampadina 
al sbrega la cussina 
da gnot. 


Sui trois 

un lamp al svuarba 

las voltas 

nà che lusignas a gemin 
prin d'intanási 

di spavent 

pas sclesas 

di stelas muribondas. 


Daár la tindina - 

si scolta il ciuiciuic 

da cuvita 

ch'a berla i nons 

di chei ch'a no son plui. 


(Furlan di Trep) 





Ah lambicási cussì 
par cui ch'al va 
lassant datir un fil 
spinát par cunfin 

da l' “eterno esilio”! 
Non'd é pi agrimas 
non'd é 

a son restadas tai voi 
di chel frut 

ch'a nol po nasci ne muri 
in tiera di nissun. 


E dut l'é fér 
dut al é muart 
nissun partis, nissun al riva. 
LUCINA DORIGO 


Puisie premiade de XXIV edizion 
dal Premio “Aque Slosse” 2000 

Friùl 


Friül gno di ...scuviarzi: 
in tal cir da tò int 
simpri sancire e vué plui 
disponibil a viarzisi; 

- tai flums ch'a corin 
tra il profum dai racolts 
- tai país legris, spielis 
des valadis in flór, 


- Sui tiei cuei prosperós 
e tra i monts sflandorós. 


Il zil bláf al si spegle 
in tal vert dal tó már, 


dolç paradis sielziit 
dai foresc e turisc '. 


Ciár FRIÜL di ..VIVI 
fra sane ligrie e lavór, 





FRIUL, tiare mé, di gjoldi 
par fà deventà ogni di 
un meracul di pis e d'amór. 


BRUNO NOBILE 


Tresemanis 

Toni Sartòr co la sabide co al veve di paid la stemane ai 
lavorents, al tacave a berlà tanche un mat, disint che i 
clients no pàin , che lui nol veve begs, che al varès siarade 
la buteghe e che lòr, i lavorents, a saressin restàts “sul 
lastrico”. E intant al tirave i rochei di fîl cuintri il Signòr 
ch'al jere picját sul már. Alore po Artemio, une sabide j à 
dite: “Se un doman jo o ài di menà la sò vite, siór paron, 
clapadà parfin il Signòr par vivi, o spessei daurman a 
cambiá mistir. E lì nessun lu à plui viodit. 


ALAN BRUSINI | 

Igra od Dubrute 








War te gorè Caninave, | 
luna mi kukuca, | 
tuw nebi, na igra zvizdi, | 
tuw dulini, na dalec, 

samo pesji lajajo. 

Ma tuw zibili, 

je ma ta lipa dusica, 

ki se gubi, na lipe snè 

od stuw miarjow kulorjow. 

Ta sveta luc utroska, 

sama igra od dubrute, 

tami zemjo nu nebe. 

Dan janjul, lehko, 

ta par ti zibili, 

pocaso, pocaso zibji, 

za ne priuzet, 

to igro. 


(Dialèt di Resie) SILVANA PALETTI 

Un ech d'amor 


In som da mont Canine, 
la lune a fas cucu, 

in tal cil, un giuch di stelis, 
in ta val, lontan, 

un uacà di cans. 

Ma in ta scune a e 

la me biele ninine, 

ca si piert tal sium, 

di cent mil colors. 
L'inocenze di un frutin, 
un giuch d'amor, 

tra la tiare e il cil. 

Un agnul, tal so cidin 
dongje che scune, 

a nice plan, plan, 

par no disturbà, 

chel giuch. 


(Voltàt in furlan a Resie) SILVANA PALETTI 

Hipparchia fagi Scop. - Satiro del faggio 

Une pavee bielone, cundiplui buine di deventa cu lis alis siera- 
dis tanche un lichil parsore des scuarcis, soredut chés di faiár. 
Si viodile svualá di jugn fintrimai in avost, dulà ch'al zove platá- 
si dopo di vé dat supadis a gotis sucarinis. 


Questa bellissima farfalla ha una capacità di imitare, quando é 
ad ali chiuse, la forma ed i colori dei licheni che tappezzano le 
cortecce, soprattutto quelle dei faggi, da cui il nome. In effetti 
le sue larve vivono sulle foglie di graminacee, erbe dei prati ai 
limiti del bosco. Vola da giugno a tutto agosto e si posa sulle 
ferite degli alberi o dove può succhiare gocce di linfa zuccheri- 
na, rimanendo poi posata ad ali chiuse sulle cortecce per na- 
scondersi ai predatori. 

CENTRAT IN PLEN 


O soi lat te direzion de scuele di lenghe furlane ae 
Societàt Filologjiche, par sintî lis gnovitàts. 

O cjati l'ami Zuan, che al mi conte di un incident ca- 
pitàt al coleghe Edi. 

“Orpo”, i domandi, “ce i isal sucedit?”. 

“Ma...” al cuntinue lui, “al somee che lu vedi cjapât 
sot une machine sul viâl Ungjarie”. 

Mintri che o stavin fevelant, al rive il President, prof. 
M. Michelut, informât par ben: “Nò, no lu an cjapat sot! 
Secont lis mês informazions, i je lade parsore une ma- 
chine!”. 

Inalore... fevele, domande, comente... lis robis tra di 
nô no si clarivin. 

“Ma lui, il ferît... cemût isal?” i domandi jo. 

Zuan al dîs di vê sintût cussì: “Une machine e tone 
Edi. Edi al cole de biciclete. Il paron de machine al sal- 
te fûr a domandâi se al veve fat mâl”. 

Edi inalore, vosant: “Ma isal vuarp? Vevial voe di co- 
pami?” 

Il paron de machine: “Vuarp jo? Ma se lu ai centrat 
propi, propi tal miec des dòs rovedis de biciclete, gonc- 

jant la pidivele. No lu aio pocát just te gjambe?. 

Edi distiràt par tiere: “Joi, Joi! Oh la mé biciclete, 
pleade tal miec!”. 

L'automobilist: *Ào di puartàlu dal mecanic?”. 

Edi: “O disares che al sares miór che prin mi puarti 
in ospedál a dregá la gjambe, che no rivi a movile!”. 

L'automobilist: “Come che al úl! Par me e je la stes- 
se robe!”, 


AGNUL COVAS 

UNA DOMANDA DI MATRIMONI 
FÙR DAL ORDENARI 


Severino Paludar (Blasizza 1893-1929), di zovin, al 
lava spes a udá Zuan Montanár tala vigna, parse ch `l 
veva passiòn di ché vora, ma ancja parsè che Zuan al 
veva una fia, la Ida, in etat di maridási. 

Severino al veva fat un pinsir, se `l podeva cumbinà 
alc su ché cuistiòn, ma l’era pluitost spauròs e imber- 
deát ta la peraula e nol veva mai al coragjo di butála al 
vecjo Zuan, solamentri al cjalava la Ida di lontan, spie- 
tant al moment just par cjacarà. 

Tra l'altri, al fantàt al veva rispiet (forsi trop) dal vec- 
jo e lu clamava “barba Zuan” tant che una di chist gi à 
diti “Sint fi, o clàmimi barba, o clamimi Zuan, che duc) 
doi insiemit no cumbinin massa ben!”. 

Intant passàvin i més, e Severino al veva leát 1 filárs, 
doprant ancja un pòs di metros di fil di fiàr partàt di cja- 
sa sò, par fini al lavòr, che Zuan nol veva avonda, e in 
paîs no si cjatava. 

Finît li voris tala vigna, Zuan om precîs e onest, al 
clama Severino par paiálu, e ché a je stada l'ocasion par 
lui, di domandà la man dala Ida. 

Pluitost che una domanda, a mi somea un rebus, di- 
fati al discors tra i doi l'è stàt plui o mancul chist: 

Zuan: Fi, ai di paiáti al lavór, e dimi ancja trop che ti 
devi pal fil di fiár. 

Severino: Nuia nuia, barba (Zuan), pal fil di Där no 
mi dovés nuia. 

Zuan l'insist: Nò fi, nol è di just, dimi trop pal Där 
che ancja a ti i béz no ti vegnin jù pai còps. 

Severino: (gi ven l'ispirazion) Alora sintit barba, se 
l'é alc, nol è nuia, se nol è nuia, son tre liris. 

Zuan: (che nol capiva) Sclarìsiti miòr, che no ti sès 
clàr. 

Severino: (lera talmentri imberdeát che nol l'è rivât 
ad ora a cjatà altris peraulis)... 

E... se l'è alc, nol è nuia, se nol è nuia, son tre liris! 

Zuan puret, propit no gi à riváti, l'a menât al cjâf e l'a 
lassát colà al discors. 

Cussì Severino, l'a piardût l'ocasion di domandá la 
Ida, e di ché strada, ancja li tre liris. 


(Furlàn di Viles) AGNESE PORTELLI ed AGOSTINO MONTANARI 

AMOR E ODIO 


L amor e l'odio a son dôs espressions dal nestri cara- 
tar che no simpri o rivin a domeà, a vivin e a mùrin cun 
nò, al dipent di ognun di nò di savélis doprà. 

Lis espressions in furlan une volte a erin: “si vuelin 
ben” opùr “si vuelin mal”. Il “volési ben" nol è mai di- 
bessòl, se un nol cognos il “volési mal” nol po cognos- 
si il “volési ben”. 

Il ben al è simpri compagnát dal mal, il clár dal scár, 
il cjalt dal frét, il biel dal brut e cussì vie. 

Par dî di “volési ben” j úl dimostralu, cuntune cjare- 
ce, cuntune bussade, e nò come cuant che nò o erin fruts 
che se tu viodevis un gjat tu lu fasevis cori, se tu viode- 
vis un ucel tu lu cjapavis a clapadis. 

Lis personis grandis no si bussavin parceche bussàsi 
al ere pecjat. 

Planc planc o sin cressúts e al è rivát il moment di vo- 
léj ben a cualchidun; cemát si fasevie a dij a une perso- 
ne: “ti vuei ben” se nissun tal veve insegnat? 

Mi visi che cuant che un om al ere rispetòs e com- 
plimentós cu la sò femine j disevin ch al ere un cotul. 

Però mi visi ancje cuant che gno pari al e rivàt cjase, 








dopo tancj més di vuere fate in Grecie e Albanie, là 
dongje di mé mari e bussále, mentri jé, inferme su la 
cjadree, lu cjapave par tirasal dongje e strenzisal intor- 
si, lui come vergognát di véle bussade, al cirive cu lis 
mans di distacasi, biel che tai lòr voi, tai lòr motos si 
sintive come un fil invisibil che ju tirave dongje ancje se 
si slontanavin. 

In famee une volte si vevin i gjenitòrs, i barbis, i non- 
OS, si ere fruts, si lave di une cjamare a di ché altre sen- 
ce nissun probleme. I grancj pùr stant tal jet insieme al 
sameave che la lòr vite e fos dedicade dome al lavòr, a 
la famee, a la religjon, no vevin timp par lòr. 

Però nol è pussibil dismenteà la dolcece di mè none, 
la severitàt di gno nono che cuant che si leve vie di cja- 
se ti racomandave di fà il bráf, di saludá, di no sporcjá- 
ti, di sedi educát. 

Par ch o rivedin a capi miór nus contavin un prover- 
bi, une picule parabule popolár, di chés pandudis di pa- 
ri in fi tes nestri fameis. 

Il *volési ben" fra personis lu vuei paragonà al garo- 
folàr, che cuant ch'e rive la viarte al sburte für il butul, 
al samee ch al patissi cuant ch'al cres e si ingruessis par 
liberàsi di ché scusse verde che lu siare e po tun mo- 
ment tu lu viodis a sfluri, a tirà für i soi colórs, a spar- 
nicà tal aiar il so profum, e po planc planc a rusinîsi e 

lassási puartà vie dal vint. Ma intant che un garoful al 
mûr un butul daùr chel altri par tant timp al va indenant 
a sflurî fin a fin stagjon. 

Al capite tantis voltis di viodi für stagjon un ramac 
vert sence fueis cun tantis spinis che al sosten un butul 
ch al vares voe di sfluri ma nol rive, al è für di timp nol 
è avonde cjalt e cussi cu la prime zulugne al mûr. 

Ancje nò personis cualchi volte o sin come il butul 
für di stagjon, no rivin a sflurî tai nestris afiets se no cja- 
tin lis personis adatis. 

Ma no stin dispera, almacul n6 umign o vin la furtu- 
ne di vé lis feminis, che cu la lôr sensibilitàt, cu la lôr 
gracie a rivin a fa sflori chel butul timit che alèin ogni- 
dun di nò. 





ELIGIO D'AMBROSIO 


p 








“LE FOURLAN” DI SAN LAURINS 


Quatri Bertois e quatri Quarins a fan dut San Laurins. 
Cussi a disin, apunt, a San Laurins di Darzin, di la che 
Bertois e Quarins, oltri che a vivi in tal borc, a si son 
sparnissas pal mont. Un di lour, Enzo Bertoia, partit di 
tant timp, al a maridat na fransesa, Christiane Masson, 
ch'a à scrit e publicat un romans titulat " Le fourlan”, 
fasint cognossi ai letóurs fransèis, traviers li psicologiis 
dai personagius, l'etica furlana dal lavòur, ch a doventa 
mout di comunicá amour, rispiet e parfin pòura. 

E la Pro loco di San Laurins, insiemit cu la Filologi- 
ca e Dani Pagnuc mestri di cerimonia, a ghi à fat na 
eran biela fiesta a la siora Christiane, ch'a è vignuda in 
Friul par presentà il libri ai furlans di cà. La sala a era 
plenona e fra 1 tancius intervignus a nd erin di chei tor- 
nas da la Fransa di tant timp, ch'a àn contat li so storiis 
e no an podut trategni l'emosion dal moment. 

E par finî chistu resocont, i vi conti un anedoto con- 
tat par l'ocasion di Sergio Bertoia, un omenon ch'al à 
lavorat anons coma tecnic in Rai ma ch'al à lassat il co- 
ur di frut in Fransa e al ghi torna apena ch al pol. Dun- 
cia, visin Tolosa un siert Benjamin Pagnucco, di famèa 


230 








orignaria di Darzin, titular di “na impresa mecanica di 
avanguardia, al à dovut comprà un machinari todesc. Il 
machinari al è rivat cul tecnic montatòur, ma i doi a no 
rivavin a indindisi: il fransèis a nol capiva il todesc e vi- 
ceversa. Fintant... fintant che il “todesc”, lavorant cul 
marciél, al si à batut un deit e al à tirat ju un mocul par 
furlan. Al era un Fantin di Ciasarsa! 


(Furlan di San Vit dal Tiliment) BEPI MARIUZ 


“Vustu ch'a si feveli 
ben di te? 
Fis il muart" 


ALFRED A. BOUGEARD 

LIS TEENAGERS 


Ere une volte une frute che si clamave Fuxiete che e 
lave a scuele cuntune sò amie che si clamave Verdo- 
enule. Une di sul gjornál e ere une fotografie di une fe- 
mine secje secje. Chiste frute e la sò amie a volevin de- 
ventà come ché par vé i bluejeans duc) atiláts e la maiu- 
te curte curte. Alore a provàrin mil robis: slimfast e tan- 
tis atris robis ma no ur zovavin nuie. Une di al ere pu- 
blicat simpri sul gjornál di une strie buine che e veve un 
bussulot magjic che al faseve mil striaments, alore a de- 
cidin di lá li di chiste strie. Rivadis a i disin: “Nô o va- 
ressin voe che 1 bluejeans a nus ledin ben e che a sedin 
atiláts propit a la mode”. Alore chiste strie ur dà une be- 
lance e lòr a van cjase e rivadis a montin su chiste be- 
lance e a calin subit. Dutis contentis a la poin sul cami- 
net e a metin su i bluejeans e la maiute. 

Alore a van a scuele e Fuxiete a i dîs al so muròs: “A 
no notitu nuie di diferent in me". 

E lui al rispuint: “No. A ... forsit sì ... tu às cambiàt 
petenadure!”. 

E jé a i dis: "No". 

E lui: “Alore tu as scurtàt 1 cjavei”. 

Ejé ai dis: “No”. 

E lui: “Bon si jodin in mense!”. 

Dopo a rivin in mense e Fuxiete par fasi notà a i dis 
a Zalute, che chiste ere la frute plui triste: “Zalute ti sta 
veramentri ben chel completut!”. 

A van indenant, a un cert pont, a si sint che ducju a 
ur ridevin a Fuxiete e a Verdognule, chestis dôs a si cja- 
lin e a viodin che a ur vevin coláts i bregons e dopo vé- 
ju tirats sù a si nacuarzin che a stavin deventant simpri 
plui pigulis. 

Alore a tachin a cori ma e sune la campanele e ducju 
i fruts a vegnin fùr da lis aulis e lis stavin cuasi par tal- 
passà, parceche a erin une vorone piculis, duc] i vistîts 
a erin deventàts grandons par lór. Zalute e viarc il so ar- 
mär e e cjol i libris, intant lór a saltin tal armár cence 
che Zalute a si nacuarzi, juste a lì a erin dòs pipinis cul 
completut, alore Fuxiete e Verdognule a si viestin cun 
chei vistîts lì. A saltin ta la borsete di Zalute che e va vie 
cu lis amiis e e picje la borsete tant adalt che a no rivin 
a vigni jù, alore a butin jù il fil dentál e a rivin a là jù. A 
corin viars cjase e a cjatin il muròs di Fuxiete che al 
passave par li alore lór a si picjin tai curdons da lis scar- 
pis e a van dentri ta la bocule dai bregons che dentri erin 
plens di tiare che chist a la veve metude parceche a re- 
stedin sglonfs i bregons. Chistu muròs di Fuxiete al 

monte sul autobus e D al ere ancje un altri ami che 1 fas: 
“Atu judude la fotografie di chiste secje rimpinide?”, 

E chel altri: “Ma ... no sai jo parceche lis frutis pür 
che ur ledin ben un par di bluejeans a si metin a diete, a 
mi no mi plasin par nuie chés secjis secjis”. 

E lór dós, simpri ta la bocule dai bregons, a disin: 
"Dopo dut ce che o vin passát? No podevial dilu pri- 
me?". 

Al smonte dal autobus e lis dós Fuxiete e Verdognu- 
le a saltin jü da la bocule dai bregons e il murós di Fu- 
xiete a ur dà un colp cence savé e a lis scaravente ta la 
buchete da lis letaris, subit dopo al rive il barbe di Fu- 
xiete che al cjol la pueste e lór dós a si rimpinin ta la 
pueste e lui al va in cjase e al poe la pueste cun Fuxiete 
e Verdognule sul taulin, lòr dòs a rivin a rimpinasi sul 
caminet e a là parsore da la belance e subit a tornin nor- 
måls e la belance e sparis. Lôr di chel di an decidit di 
no montà su une belance mai plui. 


ELISA TASSILE 
(V Elementár) 

SIGNURINES 


Chés signurinis che ti telefonin a cjase e an une vós 
che ti tocje la cussience. "Signora, lei conosce gli aca- 
ri?" Tú tu restis un póc instupidide, senze peraulis e jé, 
svelte, ti dis che, par salváti, e ven a cjase tó a mostráti 
un imprest special. 

Apene rivade e tire für un libron e ti mostre lis foto- 
grafiis dai acari: nemai pelôs, cui voi für dal cjaf, la 
bocje a bec come ché dal falcuc e tantis gjambis plenis 
di lincjins par tacasi di ogni bande, ancje sot des ongu- 
lis, e and è une vorone, pardut, e ti fasin vignî infe- 
zions, aftis, asmis, atrits, cefaleis a rap, malincunie e 
ancje di plui. 

"Chen no nde signurine", o dis. 

Jé mi cjale cuntun ridi di ghigne, e tire für il tramai e 
e met adun i tocs. E móf lis mans come un mago e a mi, 
denant dai voi, mi balinin lis ongulis rossis e spicadis 
come pugnal. 

Lu mie, si met a supá il tapét, lu ferme e daspo e bu- 
te für un côl di porcariute. “Chei li a son duc] acari, si- 
gnora mia!!!”. 

A mi di colp mi bat la fiere e o resti li dute infurmia- 

de; daspò o pensi che jé tal tubo de machigne e a une 
furducje e mi à disvuedade la cantine; opür, simpri par 
spaventáti, e à jemplát il tubo a cjase sò disvuedant il 
cjast di sò none. 

Insome, scaturide, o compri. 

Ma cumò, dopo vé cjolt tre o cuatri trapulis, se a te- 
lefonin, o rispuint che jo 0 soi une tiarce cusine de pa- 
rone, che no comandi nuie, che chei di cjase a son ator 
pal mont: “E chenti, signurine, no son ni tapéts, ni cua- 
dris, ni tendis, ni poltronis, nì materàs; e je une cjase di 
mats, insome!”. 


ROSANNA BREZZI ZAMPAR 


L'Amòr alè... 


di che la vite e je biele ancje se tu sés plen 
di mal e di fastidis. 


DONATELLA STOCCO 





ROBIS CUL COTUL 


1. Un sbalgjo madornal 
KOHL Col par furlan. Al someave un “Còl” di miar- 
de. Invessit al iere un “Còl” di bèz! 


2. Tecnologjie sen di pissà 

In solidum et in liquidum 1000 liris. Te stazion dai 
trenos di Verone i Servizis (cèssos) a son tant eficients 
di smaraveà i clients. Si presente un stanzon cun tune 
grande taule, un tecnic in blanc, un dopli videocompu- 
ter e un cartel ben in viste cun su scrit L.1000. Mi soi 
presentát e il tecnic mi fermà par vie che il computer al 
segnave dut ocupát. Alore i domandai se il presit al va- 
leve dome pa'l solidum o ancje pa'l liquidum. Mi ri- 
spuindè che il presit al iere unic. Tornai a metimi in fi- 
le, ma dopo un pòc mi vignì une sen di pissà di no po- 
dé plui. E alore o soi jessüt pensant che la tecnologjie e 
fos lade ancje ché a pissà. Difür de stazion al iere un ar- 
bul solitari e par fài compagnie i regalai il liquidum. 


3. Resurrexit non est hic! 
Pre Tite Masanete al veve un cùr grant come une pa- 

narie. Duc chei ch'a vevin dibisugne a vignivin sodi- 
sfats. Sborse uè, sborse doman, lis palanchis di pre Tite 
a ierin ladis a spic. I solits bisognós, finit di domandá, a 
tacàrin a robà... e cussì pre Tite al restà in braghessis. 
In glesie e iere une capele cun tun altarut e un picul ta- 
bernacul. A pre Tite i vegni l'idee di plati i bêz de gle- 
sie tal tabernacul. Po al meté un cartel cun la scrite: 
"Dominus est in loco", ven a stai il Signór al é culi. Une 
di al cjatà il tabernacul vueit e un gnüf cartel cun cheste 
scrite: "Resurrexit non est hic", che tradusüt al ôl di: al 
è risurit nol è plui chi! 


4. In paradis si mangje dome milucs! 

Toni Sgnak al veva fats tane’ sacrificis su cheste tia- 
re di meretà il paradis. Difat, conche si presentà denant 
di S. Pieri, distrade i fo viart il puarton... e lui al ientrà 
smaraveansi di tant lusso ch'al iere. Daspó un par d'o- 
ris si stufà e al domandà s'al puedeve viargi la TV. I fo 
rispuindút ch'e iere li par chel. Al fracà il boton dal Pur- 
gatori e al viodè une teorie di animis che a spietavin di 
gustá, dutis furnidis di gamele par cjapà il rancio. Toni 
al pensa: puarinis lis pùrghin ancje cun la mangjative. E 
viodút che i fasevin dil al fracà il boton dall'infiar. Cu- 
li al viodè une cagnare cuntinue e tante legrie come tu- 
ne grande sagre. Lis taulis a ierin preparadis a bocje ce 

ustu. Dutis chés animis danadis a ucavin, a sunavin, a 
cjantavin e po ... jù a mangjà fin vonde e bevi a gorne. 
Toni al restà incocalît: “Viòt ce che mi tocje cjalá. Car- 
naval tal infiar! Se viòdin chest spetacul su la tiare a fa- 
saran di dut par là Cjadaldiaul!”. Intant al sunà misdì 
ancje in paradis. S. Pieri i domandà: “Astu fan!”. “Al- 
trochè!”, al rispuindè Toni. E S. Pieri i dè un biel miluc. 
Par cene S. Pieri al tornà a passá e i dè un altri miluc. 
Toni alore: “Ma culì si mangjal dòme miluc?”. E S. Pie- 
ri: "Ce oressistu ch'o impiàs la cusine dòme par te!”. 


TARCIS MUK 

LA TASSA DAI LENS 


Gno barba Carlo di Almades, recuia, puaret e conta- 
din, al veva let da cima a fons la Bibia e il Vanzeli e un 
grum di libris. In paîs ai diseva che, se ai lu ves mandàt 
a scuela, al sares deventàt almancul vescul. Insoma, al 
veva un cjaf...! Par esenpli, al diseva che a si inpara pi 
a fà una tassa di lens che a lei un libri di sociologjia. 

Cumò che ancje jo o ai cualchi carnevàl su la goba a 
mi par di podé confermálu pal fat che ogni an, sul fà da 
la primavera, mi lambichi a tirà sù una tassa ben nudri- 
da sot il puarti da la mé cjasa di Clausét. 

Alore, veiso mai fat cas? 

A tassa finida il len lunc e il len curt, il dret e il stuart, 
i taronts, i spacáts e i manei, duc] a an cjatàt il sid puest. 
Cui al sta sul frontál e cui tal miec, cui tal cjanton e cui 
in banda. Cumò a stan un dongja l'altri frassen e vuar, 
cjarpen e rep, noglar e molec, lens dal stes bosc ma che 
il câs al veva fat nassi ca e là. 

La varietàt dai lens a no à inpedît a l'architet di fà una 
biela tassa. Ducj a an cjatàt il sid puest, ducj a son státs 
inpuartants par fà la tassa. Ancja i curts e 1 gobos. 

A lavór finit l'architet al à capit soradut dos robes: 

che la diversitát a è la fonda da l’unitàt e ca la varietát 
dai flòrs a no rint mancul biel il mac. 

Al veva propit rason il barba Carlo. Nissun libri di 
sociologjia al varès podüt contàla cussi scleta. 


(Furlan di Cjastelnouf) w. ZUAN COLLLEDANI 














TU AS RESON! 


Isuline che ducj a clamavin Nine, e jere une biele e 
brave fantate di pais ch`e jere lade a sarvi a Udin te cja- 
se di un avocat. 

Nine no jere lade a scuele, e veve fat nome la tiarce 
elementàr, ma no par chest che no fòs avidude tes sòs 
robis. 

Intal so pais a vivevin doi oms, che, parvie ch'a jerin 
cunfinants cu lis lòr proprietàts, a jerin simpri in baru- 
fe. Une matine, intant che la Nine e netave di polvar tal 
ingres de cjase dal avocat, al suna il campanel. 

Nine e lè di corse a viarzi, e e vedè Elmo des cjavris, 
un so paesan, un dai doi ch a jerin simpri in cuestions. 

A Elmo i disevin des cjavris parvie che so pari une 
volte al veve lis cjavris. 

La Nine, dopo vélu saludát, i domandà il mutif de vi- 
site, Elmo i disè ch al veve voe di fevelá cul avocat, ma 
nol zontà nuialtri. 

La Nine lu fasè comodá suntune bancje ch'e jere tal 
ingres, po e lè dal avocat che al jere tal so studi e i disè 
che un siòr al voleve fevelà cun lui. 

Fat jentrà Elmo tal studi la Nine e lassà la puarte in 





sfese e fasint fente di là indenant cu lis sós voris e stè in 
scolte. 

"Siór avocat" al disé Elmo “il mio cunfinant Meni il 
ros, (par vie dai cjavéi), mi indi fas di ogni sorte par fá- 
mi dispiet. 

Che altre di, si è impensát di slargjà il fossál ch'al di- 
vit lis nestris proprietàts, dut par vé plui aghe de só ban- 
de e fámi dispiet a mi. 

Cuant che i ai fat prisint che nol podeve fà cussì, mi 
à dit che lui sul so al fas come ch al vil, e che se a mi 
no mi lave ben lui mi vares fat viodi, mostrantmi la pa- 
le de bande dal mani, aial capit siór dotór, cè ch'al vo- 
leve di chel sacrament di om?”. 

L'avocat dopo vé tirát für un grant libri, vé let un póc 
par latin, al disé: "Ma sigür bon om, vó o vés dutis lis 
resons dal mont, lu clamarin in judizi, la cause e je zà 
vinte. 

Lassaitmi il vuestri indiric, doi francs pa lis primis 
spesis e jo us fasarai savé”. 

Elmo i dé lis dos palanchis, magari un tic cuintrivoe, 
l'avocat al sunà il campanel ch'al veve su la scrivanie, 
e rivade la massárie lu fase compagná a la puarte. 

La Nine e tornà a lis sós voris, ma dopo une orute al 
suna di gnüf il campanel de puarte: viarzint e viodint 
Meni plui ros di simpri, e restà par un moment come di 

clap, po fasintsi coragjo lu fasè comodà e i domanda il 
mutif de visite. 

Ancje Meni i dise ch al voleve fevelà cul dotòr; do- 
po vélu nunziàt, lu fasè jentrà tal studi, e ancje in ché 
volte no siarà la puarte par podé scoltà. 

Meni al contà la stesse storie ma al disè che Elmo lu 
voleve fà clamà dal judic. L'avocat dopo vé di gnáf let 
suntun grant libri, 1 disè: 

“Tù tu ás reson, lui al pò clamáti tant ch al ül, la re- 
son e je de tò bande, lassimi il to indirig, doi francs pa 
lis primis spesis e jo ti fasarai save". 

Tiráts i becs l'avocat al clamà la massàrie cul cam- 
panel e lu fasè compagnà a la puarte. 

Dopo vé siarade la puarte la Nine e jentrà tal studi dal 
avocat e i disè: 

"Chal mi scusi dotór, o ài scoltát i fats di chei doi 
miei paesans, ma v6 i vés dat rason a ducjudoi, jo no ai 
studiát, ma mi par che nol pò jessi just cussì”. 

Il dotór la cjalà di parsore i ocjài, po 1 disè cuntun su- 
spir: 

"Si Nine tu as reson ancje tu, ma no tu volaràs migo 
che a vé tuart o sedi 107. 

La Nine e toma a lis sòs voris scjassant il cjaf e dis- 
int: 

“Cuant che ducj a àn reson lis robis no puedin là ben 

e la reson no je di nissun! A vé reson simpri al è nome 
il mus”. 


LORIS AZZANO 





L'Amór al è... 


savé sintî ducj i savórs de 
vite...dolc...amár...garp...salát..."frizantin ". 


DONATELLA STOCCO 

PRIN DI OTUBAR 


Grimalut neri, goletin blanc, la mame che mi dave 
une bussade sul carneli e... mandi! Si va a scuele. Do- 
po la messe o ai cognossüt la mestre e lis més compa- 
enutis. Lór a cjacaravin par talian, e jo ch'o stavi für des 
puartis di Palme dulà che si fevele furlan o ai vùt un 
brut intop cul talian. A fuarce di sinti la radio, lu capivi 
scuasi dal dut, ma no vevi mai provát a fevelálu. Vilma, 
la mé compagne di banc, cuant che non savevi cualchi 
peraule, mi judave. Ma une di intant de polse pe ricrea- 
zion, lis més compagnutis mi domandàrin ce nemii 
ch'o vevi in cjase. E jo "il gatto, la mucca, la gjaline..." 
"Noo! Si dice gallina!... e poi?". “Il cane, l'oca, il 
purc...cit...”. Si meterin dutis a ridi e a cjolmi vie. Jo 
dute rosse di vergogne che scuasi mi metevi a vai. Te 
sere, sintade tal brac di gno nono, o vevi un bon magon 
sul stomi. Sotvós j confidai ce che mi veve tocjàt a scue- 
le. Lui, che al leieve ducj i dis il gjornál "L' avvenire d'I- 
talia” e al fevelave ben par talian, mi disè: "Mi à tocját 
ancje a mi cuant che o jeri frut, e di Roncjetis o lavi a 
pit a scuele a Palme. Ma ce àno di ridi i Palmarins? Lór 
a cjacàrin un dialet ch'al è talian misclicát cul venit, il 

furlan e je une vere lenghe ch e diven dal latin e dal to- 
desc, e a son plui di mil agns che si le cjacare. Cjol sù 
il silabari, e lei, che cussì tu imparis ben il talian”. 

Podopo, tes mediis, o imparai il francés e ancjemò 
plui indenant tes scuelis seràls il todesc. 

Cussì cuant che a Lignan, te mé buteghe, o vevi bi- 
sugne di fevelà cun todescs, talians e furlans, o mudavi 
lengac sence inacuarzimi, parcè che o jeri usade fintre- 
mai di frute a cjacarà lenghis diviersis. 


LUSSIE OSSO 


Acherontia atropos L. - Sfinge Testa di morto 

Pavee de muart - Augür o Foiál / Sfueiál (la ruie) 

Par solit, la pavee de muart si móf sotsere, poiansi putropis 
voltis dongje dal bòz des ás par rafá il mil. E jè l'uniche de fa- 
mee des paveis, in Europe, a podé manda für un ciül confidant 
di spauri i nemis, come i musans. Ce destin scugni vivi cun 
suns di funerál e i segnái de muart! 


La farfalla ha abitudini crepuscolari, si trova spesso posata in 
prossimità degli alveari che visita per trafugare il miele. L'unica 
farfalla europea capace di emettere un suono stridulo che — ol- 
tre ad aumentare il suo fascino lugubre — ha la funzione di spa- 
ventare eventuali aggressori, come i topi di campagna. Le lar- 
ve vivono sulle piante delle patate e la sua crisalide sverna nel 
terreno. 

Otubar 


S. Taresie dal Bambin Jesü 
Ss. Agnui Custodis 

S. Cjàndit Martar 

S. Francesc di Assisi Frari 
S. Luîs Scrosop Predi 

S. Bruno Abât 

LA MADONE DAL ROSARI 


S. Demetri Martar 
S. Dionis Martar 
S. Denél Profete 
S. Firmin Vescul 
S. Serafin Frari 
S. Eduart Re 

S. CALIST PAPE 


S. Taresie di Avile Muinie 





En 


S. Margarite Marie Alacoque Verg. @ 


S. Ignazi di Antiochie Martar 
S. Luche Vangjelist 

Ss. Martars Canadés 

S. Rene Martare 

S. URSULE MARTARE 


S. Donat Vescul : 

S. 'Zuan di Capestran Predi 

S. Antoni Marie Claret Vescul 

S. Grispin di Soisson Martar 

S. Evarist Pape Martar 

S. Flurinz Martar 

SS. JUDE E SIMON APUESTUI 
S. Ermelinde Vergjine 

B. Benvignude Boiane Vergjine 
S. Lucile Vergjine 

Lis 


A tornin, il lór ferál 

un bus di lûs cuntra il soreli jevát; 
li saetis ta li scarselis 

e un Diu dismintiát indovor 

ta lì plazis sglonfis di “patùs”. 


Ju scolti scoltà il scjas 

di ‘na vita in cridinsa, 

siòrs di benzina 

e in-tal pèt cjamesis di seda clara 
implombàdis dal svuàz artificial. 


Sotans vistîs di fiesta 
ch'àn piardút il lusór da la Viarta 
par vodagnà doma il ruzà dai parons. 
Samenin zoventiît tal sterp 
da li pasàdis di un futiir za passât. 
E no è simpri vera che dismintiá 
a zova pì che recuardà, parsè-che 
il tim dai laris nol à marcantins 
e indulà che peraula no brusa 
no coventa pì orlevà suns. 
(Furlan di Sesaròl) FRANCESCO INDRIGO 

Riclam di pàs 


Flap e saturno, 
inglemuçât suntune bancje 
dongje de Ledre. 


Tor a tor un vai 

di fueis ingrisignidis, 
lagrimis coloradis 
di un otom sfredulit. 


Mans che nol rive a bond 
tun tremór senze fin. 


Voi distudáts ch'e cjàlin il nuje. 


VAL e la Ledre a doi pàs, 
cuiete tal còri. 


…… riclam di pas. 


ENZO DRIUSSI 


La cianuta da la siora Maria 


La cianuta da la siora Maria 

a ghi zeva sempri driu 
da-par-dut. 

E...se ‘l proverbiu al dîs 
“fortunato coma un cane in chiesa” 
par la cianuta da la siora Marta 
tocia fa ‘n’ ecesion, 

parsè ch'a no à mai manciát 

a nissuna messa ni procession... 
e nissun à mai provát a parála four. 
Cuant che la siora Maria 

a era dentri ‘ta la sò farmacia, 
la cianuta a steva ‘tal tapét 

ma come a vierzeva la puarta 

la cianuta, contenta, a partiva... 
No ài mai capît s'a è stada 

la siora Maria a ‘dotà la cianuta 
o a è stada la cianuta a ‘dotà 

la siora Maria! 

Come ch'a passa il timp 

purtrop la veciaja 

a no sparagna nissun, 
I ricuarts a son biei parsè che... 
chei a no morin mai. 


ANTONELLA RAVASI 


Tresemanis 


“Jo li més robis no li ai mai fatis dibessòl” al dis Sebio 
Petec," ch'al sei stàt di comprá la cjase o vendi la galete o 
un nemál de stale, jo mi soi saldo conseát cui amis. Parfin 
co si tratrave di cjatá la morose, mi soi zovát di lôr. “Cumo 
o ài capit, copari” j disè la Cheche," parcè che i fis no ti 
semein gran”. 


ALAN BRUSINI 

Celso 


In ponte di pîs, 

te glacere di une gnot d'autun, 
tu ses låt 

e tu mi ás lassât il vueit tal cür. 
Ch'e coli civiline le néf 

a scuindi di dolòr. 

Ch'e sofli fuart le buere 

A suà les nestre lagrimes, 

a sparnicá tra i popui 

chei ideái cun te spartîts, 

che s dort il soreli, 

cjalt a slosorá l'abrac de Mari, 
ch'al soridi il to cjant : 

tu ás inclostrát a te l'Amór, 
par simpri. 


MARIA PIA PAVANI 


FA 
Qn 

Gina Roma 


An robát la meridiane dal mio timp 


La mé ciase e cjalave a misdi, 

il mès di avril un mar di flòrs di tale 
il mio vignál, 

il parussul sul mandolár, 

o podevi sintî la sere 

i glons di plui cjampanis. 

Parcè robà la meridiane dal mio timp? 
Par straviàmi, come un cocál cence lagune, 
par sladrisà il parcè, il cemiit, 

par scjavacámi l'anime. 

Parcé propit a mi? 

A mi, furlane salvadie, 

gjate marangule, Bastian contrari, 
jo femine, 

jo mari. 

Jo voe di jessi e no di vé 

Faliscje, bore, 

aghe di ole, 

dolce fumate di San Martin, 

urtie, barac, 

ma siore, siore di un pugn di savalon 

platàt di frute, 

ta une clessidre vecje 

cul veri sgrefignàt, 

metude là in reces dal mont 

e che cumò mi covente. 

Parcè robà une meridiane, 

che a San Bastian, tai miei fossài 
ancjemò tu cjatis violis. 


GRAZIANA CIANI 


“Nol sá nuje e al cròt 
di savé dut. 

Chest al fis 

previodi 

ne cariere pulitiche” 


GEORGE BERNART SHAW 

Amr cence sperance 


Ancje vué come ogni sere 
Palesant il to torment 
Sul altàr de Dolorade 

tu ti fermis un moment. 


Di datir une colone 

li di front, par sot il miir, 
lui ti viót ingenoglade 
domandá cun dut il cür, 


fra la lis di cent cjandelis, 
une gracie, simpri ché : 
“Madonute, fâs ch ol torni. 
Oh ti prei vé diil di mè!” 


Jé i cjale e se ti scolte 
No pò fà nuie di plui, 
se di ducj e je la mari, 
par no fáj un tuart a lui 


In segret cumó tu i contis 





ce che al mont no t' ús di.... 
Si distache de colone, 
nol po' plui di stà a sinti. 


Come un lari si slontane 

a cjaláti no si volte. | 
PREE! Cumo tu sés bessole, 

cui lu sa forsi ti scolte. 


Fur la vòs di une cjampane 
lu salude cuntun bot, 

e je l'ore che la sere 

si bracole cu la gnot. 


FRANCO D'AMBROSIO 





| Par scrivi 


Par scrivi 
‘na granda 
puesia 

a basta 

no pestà 
‘na furmia, 
ch'a à 

il so 

sefà! 


MIRELLA GASPARDO 


(Furlan di Ciasarsa) 











Malinconie 


Ai distudade la lûs, mi soi za disvistude, 

lis cuviartis a contat cu la mé piel a son fredis, 
ma il sinti che mi stan taponant mi fis plasé. 
un plasé strani. 

No vares voe ma o val. 

Un vaî lent come di gotis 

ch'a colin dai arbui cuant ch'al ferme di plovi. 
Cumo lis cuviartis a son plui cjaldis, 

lis més gjambis crotis si sfiorin, 

a cirin tra i linzui, 

ma si maravein e si ritirin spauridis dal frét dai 
cjantons plui platáts. 


Dulà sétu? 


E parcé mi sintio cussi ogni volte:ch'o viót i tiei voi, 
dome par un istant, 

scolpits te memorie ? 

Ti vores chi, 

reál, cjalt come une cuviarte. 

Cumò no vai plui. 
Ere malinconie, 
ma dentri di me, o sai che tu tu sés simpri 
duncje intun moment dut al sparis 

come un brut sium al rifles de lûs matutine. 
O crót che alc di grant al sedi dentri di me 
se la póre e scjafoe e cualchi volte e disturbe, 
magari e tente di sminui, 

alore o vuei mandále vie 

pensá crodi sperá al infinit 

a chel ch'al è grant come un mår, 

come un cil, 

grant come i siei voi cuant ch'a ridin. 


MARICA STOCCO 

"O vorès, Signor... 


'O vorés, Signór, 
tornà - par Te - pitinin 
sicu il gno nevodut 
che, apene mi lampe, 
si bute tai miei bracs 
come par dimi: 

"Di te mi fidi”. 


Cumo, Signór, 

'o soi debil e induliát; 
ma s'o pensi a Ti 

mi sint sigúr. 

Cjapimi par man, 
Signòr. 

Di Te mi fidi. 


L. DL CJ. 











AMÓR 


O ai sintüt une di mé agne ch'e diseve a gno barbe: 
"Ti vuei tant ben che o vores fáti deventá picinin tant di 
rivá a tigniti te sachete par vèti simpri dongje di me...” 


E jo o ai pensát, vignude grande, a ti: 


Vores mudámi in aghe 
e une gote deventà 
poiámi sui tiei lavris 
e la tò sét studá. 
LAURA VIOLA 


L'Amòr al è... 
stà dongje dai tiei cuant che vecjos e malàts a an plui 


bisugne di te. 
DONATELLA STOCCO 

Sera dei morti 


'Na penelada de rosso in fondo al ciel, 
tarocar de rosari entro le case, 

salessi che se spoia drio `l Nonsel: 

ma tut senza rumor, tuto che tase... 


Oltre i muri, la zo, 'nte `l camposanto, 
sentenéri de mocui, de ferai 

ghe ilumina le case ai trapassai: 

una luce d'amor e de rimpianto. 


E po ... campane de ogni dimension 
che se move lassù "nte l'aria scura 

e che ciama a racolta, in gran premura, 
i morti de ogni ceto e condission. 


Xe deserte le strade, e l'aria giassa 

se perde via a zogar co H grun de foie; 
pare che atorno no ghe sia più gioie, 
ma un senso de tristessa che no passa! 





I morti: ... lori i sa che la tristessa 
la fa pensar i umani, e meditar: 

e i vien da tuti i tempi a saludar, 

a darne un fià de fede e de certessa. 


Le campane i li ciama, e a mile a mile, 
i cala zo parlando fra de lori, 

fòsseli mendicanti opur signori ... 

tuti precisi in ciel: come favile! 





E i passa come `l vento, indafarai, 
girando par le case e pa' i curtivi; 
rifasendose al tempo che, da vivi, 
xe stà ‘nca lori lieti o disperai...! 


(Dialèt di Pordenon) ETTORE BUSETTO 

Saturnia pyri Schiff. - Saturnia o Grande Pavone di notte 
Augur (la ruie) 

Dabòn une paveone, propit la gjigantesse europeane di une tål 
sorte. Lis cuatri maglis tarondis su lis alis, a ricuardin tant i anéi 
di “Saturno” che i voi dal pavon. E duncje, nancje discòri, il non 
de paveine juste zontand che la sò ruie e smorsée sul perar. 


È una farfalla dalle dimensioni notevoli, che ne fanno il gigante 
europeo dell'ordine. Le quattro grandi macchie circolari delle 
ali, richiamano sia gli anelli di Saturno sia gli occhi del pavone 
(ecco l'attribuzione dei nomi). La larva tipica si nutre sul pero, 
privilegiando quelli selvatici, ma anche sui noci (Juglans regia). 





Novembar 

Ducj i Sants 

| Muarts 

S. Silvie Martare 

S. CARLI BORROMEO VESCUL 
Ss. Martars di Aquilee 

S. Lenart Rimit 

S. Ernest Abát 

S. Gofrét Vescul 

5. Oreste Martar 

S. Leon il Grant Pape 

S. MARTIN VESCUL 

S. Josafat Vescul 

S. Diego Frari 

5. Clementine Martare 

S. Albert il Grant Vescul 

S. Margarite Regjine 

S. Lisabete de Ongjarie Regjine 
S. ODON ABAT 

5. Matilde Muinie 

S. Otavi Martar 

La Madone de Salüt 

S. Gecilie Vergjine 

S. Clement | Pape 

S. Crisógun di Aquilee Martar 
S. CATARINE 

S. Dolfine 

S. Valerian di Aquilee Vescul 
5. Mansuet Vescul 

S. Gjiralt Abat 

S. Andree Apuestul Martar 








VUERE FREDE 


La vuere frede ch'o ai di contàus e je ché ch'e jere tra 
gno pari e gno von Pieri. Une vuere unevore simpatiche 
puartade indevant a colps di batudis e di cjoltis pal ci, 
ma simpri tal rispiet profont di un pal altri. 

La vuere, ché vere, lôr la vevin za fate: il von la pri- 
me mondial tes montagnis dal Cjadovri dal *15-"18, e 
gno pari la seconde mondial in campagne di Grecie te 
isule di Cefalonie, cuant che l'aleát todesc al deventà 
nimi e al scjadenà il “macalizi di Cefalonie”, cun plui di 
6000 muarts copàts a sanc frèt. Pòs di lór si salvarin dal 
macalizi e pòs a rivarin a scjampà dai cjamps di con- 
centrament, li che si sa cemüt ch'e sarès lade a finile; un 
di chei che si salvarin, par furtune, al fo gno pari. 

Tornant ae conte, us dis che la vuere frede tra 1 doi e 
jere imbastide sul spirt di cuarp, dal cuarp di partignin- 
ce: il von dai alpins, gno pari invezit artilir di montagne 
mandat cu la fanterie; e di li lis cjoltis pal cül e i dispiets. 

Une matine i doi a son in cusine par fà di mirinde; 
gno pari al met sù il lat a scjaldà par duc e doi, e daspo 
un pòc di timp al domande: “Sár Pieri, cemát uelial il 
lat? Clip o cu la piel?". 


Il von nol rispuint subìt, ma daspo di une ferme cja- 
rie di tension e cuasi sticát de domande, al dis: “Jo, o 
vuei bevilu... JUST!”. E al sbat la ponte dal baston in 
tiere. 

Inalore gno pari, che in cualchi moment al sarés stát 
bon in cualchi sene di teatri, nol dis nuie, ma bielplanc 
al alce il dét che tu segnis fasint un taront par aiar, e 
cence bati cei lu innèe tal cit dal lat: lu tire für e lu met 
in bocje, lu supe, e dut ferbint al dis: “Bon, mi par ch'al 
sei propit... JUST!”. 


PIERPAOLO COLUSSI 








GHIRNISUT 


Lera una volta un frut, Ghirnisut, sbadát, pastrocjon 
e ch'al cumbinava simpri una. 

Una di la mari gi dis: “Ghirnisut, va tal pulinàr e para 
la clocja tal bearc; sta atent che 1 ús no devin disfredá- 
si”. 

Ghirnisut al va, al manda fùr la clocja e si sinta bea- 
tamentri sui ús par tignîju cjalts, ma ju romp duc, 

Un altra di la mari lu manda al marcját a vendi il lat 
e gi dîs: “No sta vendi il lat a chei che a cjacàrin tant 
parceche a pain pòc!”. 

Il frut al va al marcjat, ma duc chei che a oressin 
comprá il lat a erin tabaiots e Ghimisut no gi lu vent a 
nissun. Cuanche al tornava a cjasa al viòt tal cit dal lat 
lis moscjis e al pensa ch al era ben dági il lat a chés, che 
a tasevin. Cussì al rabalta par tiara il lat e lis moscjis 
come matis a bevilu! Al capîs che nol pol tornà a cjasa 
senza lat e senza solts, ma nol sa se fà. Dulinvia e era 
una Madonuta che e veva sota dai pîs una casseluta di 
ufiartis pai puars. Nol pensa dos voltis, al cjol la casse- 
luta e la disvueda: “Un, ... doi, ... tre, ... siet sente- 
sins”. Ta fuessa a erin i crots e a cjantavin: “Vot, vot, 

vot...". Ghirnisut rabiós al rispunt: “A son siet!” E 1 
crots: “Vot, vot!”. Alora al cjapa i solts, ju buta ta fues- 
sa e al sberla: “Contait vuátris trops che a son!”. 

A cjasa só mari, puara femina, lu spietava cun mil 
mans, cuant che Ghirnisut gi conta duta la storia, si met 
a vaî e sberlà: “Ah, ah puare me, parsè aio un frut cussì 
cjastron?”. 

Un'altra di al riva un venditòr cun tacis, scugjelis e 
plats. L'om al tira für e gi dis: "A vue o vendi par pòs 
solts! Se mi dátu di chesta roba?" Ghirnisut al cor a cjo- 
li i solts che sò mari e tigniva platáts ta l'armaron e gi 
ju dà ducj. Chel gi lassa ancja la careta e il mus. 

Intant il frut al scomenca a puartà dent la roba un 
pocja a la volta, ma il mus stuf di stà leat al spaca dut 
chel che al restava für. Cuanche la mari e torna dal 
cjamp, straca muarta e e viót chel disastro, e decit di 
bandoni ti e cjasa. 

Prima di là via gi dis: "Ghirnisut, viót di tirà simpri 
dongja la puarta cuant che tu vas für”. 

Il frut al distaca la puarta, si la met su la schena e gi 
cor daür a sò mari. 

Ven gnot e si cjàtin intal bosc, par pora dal lòf a van 
suntun arbul. A mieza gnot a rivin propi li sota lis striis 
par dividisi lis monedis d'aur che a vevin robàt. Ghirni- 
sut l'era straconon di tigni su la schena la puarta, che 

dut intun moment gi cola. Lis striis spauridis a scjam- 
pin come jeurs e il frut e sò mari a cjapin sù lis mone- 
dis e a tornin a cjasa contentons. 


(Furlan di Ruda) ALESSIO BELLAMINUT 


UNE DI PRE” PIO POLO 


Pre’ Pio Polo al jere plevan di Preon. Persone inte- 
ligjente e cu la batude simpri pronte. Ormai vecjo e tra- 
sandat te persone, si presente une domenie a messe pi- 
cule cu lis mudandis sleadis e lis curdelis a pendolon. 
Lis femenutis a cjalin e si mètin a ridi. 

Dopo messe une vecjute e cjape il coragjo a dòs 
mans e j dis: “Siôr plevan, ch al viodi ... cussì e cussì. 
Ch al ciri di rimedeà par messe grande”. 

"E la int ce fasevie?" 

“E rideve”. 

“Poben, se a an ridüt chei di messe picule, a an dirit 
di ridi ancje chei di messe grande!” 


ERMES MUNINI 

CUATRI RIFLESSIONS 


Divinitàs 


Bacco, dai antîcs, al è stàt inventàt sicu divinitàt, par 
podé incjocási in pas, senze póre di fà pecját. 

Difat, a si lu cir cuanche al ocór e nol fâs teme, inmò 
co si lu clame porco, nancje a no si blesteme. 


Antenáts 

Sustigní inmò, che il puór omp da scimie al proven, 
a vùl dí contále in ta chel mit ch a nus conven: 

che la scimie di pèl, par fùr, a no jè mai senze, men- 
tri che l'omp lu à fis, ma nome su la cuscienze. 
Condanis 

“Ma ce condanàiso Jüdiz?" Nus à lassát scrit Tertu- 


lian, polemist lustrissim a pro dal puór perseguitàt cri- 
stian. 

E par mostra che la justizie imperial a jere un bidon, 
al zontà: “Al è ben ridicul tirà fùr un delit da un nom”. 


Vin e aghe 


A San Martin, ogni most al devente vin. Al conte 
DOC, aromat, chèst mot genuin. 

Ce còntial, ce vàlial sberlálu par cui? Cumò a jè l'a- 
ghe che a coste di plui! 


NOBILE 


Il sproc 


I monuments a son la storie in pits. 


UGO OJETTI 

LA MACE DI CJASTENAR 


Cressude su pes cenglis daùr de mont, là che no nol 
trai il soreli e al tire il vint, par antic e viodè ju vian- 
dants, passade la scluse dal Tiliment, cjapà la strade des 
Gjarmaniis. 

E viodé dis di bonece e di stravint, sut e montane, di 
fedis e arments cjamá la mont e discjamále. 

Amîs e viodè, nemis a trops e tancj che nome a passin. 

Se la si cognòs e la si dopre ben, la mace di cjastenár 
a ognidun a po' dà jutori. 

Cun jé tu ti tiris sù e tu ti pois, tu ti slontanis e tu ti däs 
dongje, a ti puarte il gaban e tu tu i contis lis tós penis. 

Nissun al é tant puar e dibessól ch'a nol podi véle par 
amie. 

Se mai al ti covente, jé a ti pare ancje dal moro e a 
ten lontan il lof. Tal cjaminá de vite doprile cun judizi. 

No sta lassale ferme che il slacaiut de vanitât no j 
monti sore. 

Tenle di cont l'umil, preseose mace di cjastenár vi- 
gnarà buine ancje tai agns doimil! 


GIANNI SERGIO PASCOLI 

UCEI E UCELARS 


Gno barbe Cen (fradi di gno nono), clamât di duc) 
“Cjen valade”, al jere trement, al veve di chei riclams 
che chei altris oseladórs a podevin dome sumiàsai. Ju ti- 
gnive dut l’istàt tal scür e tal fresc, e ancje ju svuarba- 
ve. Cuant che ju puartave fùr po, a zornavin come che e 
fos stade primevere. 

“Sintistu?” mi diseve “chel franzel al è un -ci beo-, 
no si "nt cjate mighe trops”. O ai fevelát cuntun dai ul- 
tims oseladòrs, un dai tancj Feruis, che mi a spiegadis 
tantis robis in fat di ucei e di tindis. 

Par esempli il franzel al po sei: 

— cinglinot cuant che al fòs dome cin ... cin ..., e si 
trate di un franzel di anade; 

— cju cju fricjoooo! Cuant che, al cin cin, al zonte 
apont "cju cju fricjooo”; 

— ci... beo... cuant che i tache daûr dal cju cjui fric- 
jooo un ci ... beo! Svelt e sec; 

— cualchi franzel, che al ven jü de Austrie, al gambie 
cussi: "cin ... cin ... cju ... cju ... fricjuooo ... fran ... 
ces ... CO... miooo ...”; 

— cin ... cin... gricjooo ... invezit al fâs chel de pe- 

demontane dal Friül, in ché volte lu clamavin franzel 
gurizan; 

- al è ancje un franzel che nol à un ciant definit, i 
vecjos lu clamavin "stradeule" duc) a vevin gole di vên- 
tint, par vie che a jerin plui crodùts di chei altris franzei. 
Par là a tindi no "nd ere di miòr. 

Ancje chei altris ucei a jerin preseáts a secont dal mút 
di cjantà. 

Dut cas gno barbe al veve di dut, vuitis, dordinis, 
smearts, dordeis, cirants, sverzui, luiars, faganei, mon- 
tans, frisots, gardelins, sivilots, passare fine, passare 
gruesse, bandule, smirele e ancje un bec stuart. 

Mal visi, sentàt su la puarte di cjase, dut cjapat a ties- 
si réts cuntune gusele di len. 

I prins ucei che al cjapave ju meteve a fà di pastore o 
gjugule. Ju leave, sot des alis, cuntun spali che al vigni- 
ve impirát tun fier di ombrene. 

Il fiér, gancát tun coni di len plantát te tiére, al fase- 
ve svoletà la pastore ogni volte che si tirave la filaine. 
La filaine e sarès stade il spali che, dal fier, al lave fin 
dentri il casot. Il dut si clamave gjugule. 

Plui di cualchi volte o ai sintùt, dopo, che i ucei, 
adalt, a jerin láts vie drets cence butàsi: “Tu vevis di dài 
plui gjugule. E ancje vuità plui fuart, che il vuit al è fat 
par chel, mighe par supàlu”. 




















Cun mé agne e chest Ferui o ai rivat a tirà für 1 nons 
dai oseladórs di in ché volte. A "nd jere passe cincuan- 
te e il paîs al veve poc plui di mil animis. 

Vué no son plui oseladòrs e ancje i ucei a son sparits. 
Mi ven di pensá che, par tornà a viodi chei miárs e 
miars di ucei, bastarès torná a oselá. 

O vin corùt masse; e je ore di fermasi e magari tornà 
indaür. 


ZUAN CODUT 


Scoltadis di Driüs 


Scoltade te ostarie: 

La siore, vivarose, e jere tal tinel cu l'ami. Al sune il telefono 
e je rispuint sierant le conversazion cuntun “Va ben, mandi" 
E l'ami: - cui érial? - 

"Il gno omp." 

- Orpo, nol starà migo tornant cumo? - 

“Non stà vé pore! Mi à apene dit che al è a zuià di cjartis 
cun te." 

CONSIDERAZIONS 


Sensibilitàt 

Mi disin: “Ce ben che tu stàs! Ce biele frescje che tu 
sés!”, 

E dai e dai, e ché e simpri ché...!!! 

A une sclendare ingrispade olsaressino a dij: “Ce mal 
che tu stàs! Ce brute secje che tu sés!”. 

E alore, parcè no tàsino ancje cun mé!!! 


Par vivi 

Miedis, ragjos, esams! 

No van: colesterolo, trigliceridi, sodio, potassio e 
ancje la pression. Sintîlis di continuo: che si mangje 
masse e che si à di stà in diete. Mangjà pòc, mancul che 
si pò: no ise ore di capîle! 

Ma Signór! Ti parie juste? Nancje mangjà plui par 
vivi! 


EVELINA RIGO 

L'ULTIM CONTOSTORIOS 
DAL FOR 


Pè int al ero Tito Colo, ma lu so nom di batisim al ero 
Giobatta Crovagna, nasjüt al For intór il 1860; chest co- 
gnom cumo al è sparit dal país; ju vecjus ei disevo ch al 
vignevo de Croazio, e che di sigür cacu soldat si ero in- 
clapàt sù da nuo e fermat! 

Da gioven Tito Colo al ero stát a fà lu menau in Ro- 
manio. Al ero un toc di omenòn, e al lavo vio a pè; cuant 
ch'al al tornavo, al puartavo simpri a cjaso, como ri- 
guart, un sorto di “krichil” cul scuvierti par bevi la biro. 

AI vevo maridat Catin, che la int e disevo che ero 
strio; cuant chi la scontravo pe strado, ai fruz ur vevo in- 
segnát di tegni la man in sacheto e di meti l'indice par 
traviers sul poleár, par forma uno cruos; cussì lio e no 
podevo fa pi striez! 

La cubio e vevo avût cuatri fis: Bepo di Branco, de- 
ventàt stradin, Vigj, boscaduor restàt sec sot uno planto 
di pec devor lu Truc, Nuto, e Garito, che stevo tar uno 
cjasuto duto in len dingjo la glisjo dal Fòr; mi impensi 
che, denti, chesto cjaso e jero néro di cjalin, e cul fogo- 
lar su la cjéro. 

Cuant che muri so agno Mabile, Garito la metè in va- 

ros te cjamero di sóro, e como ch'a si usavo un viac: 
denti tal jet, la pleto de bleòn cu la capo, e lu cuvertùor 
blanc ch'a la taponavo duto; e spiciavo for nomo la mu- 
suto scarno e ingringinido de muarto. Pùos dis prin che 
muris, Garito e jero lado jà dal peciotàr in placio par ve- 
dio tros bèz ch'ai varés dat par vince’ chilos di vuès... 
chei di so agno Mabile! 

Un viag jù vecjus i murivo cunsumáz pe miserio, 
parcè ch'a no nd ero da mangjà: no vint dinc’, cuant 
chi lavo a durmi i poiavo uno crosto di ciug sot lu plu- 
mac, par supálu vio pe not cuant ch'a ur tacavo la de- 
bolecio e jù bugjei i rondolavo pè fan... 

Tito Colo e Catin i stavo tar uno cjasuto cul cuviert in 
scjandolo, dingjo l'albergo Scarpon; invezo lu cjüot cul 
stali i lu vevo su te “Cjarandolo”, sro lu borc di Cjamp. 

A chei timps las cjasos es ero avondo miseros: te cu- 
sino al ero lu fogolàr o lu spoler in madon, metúz tal 
miec par che i ves scjaldàt a plen; a tor a tor, jù banc- 
jons cul schenal e la ribaltino, uno tavoluto fermado tal 
mûr cun tun cevol in len che vignevo tirado jà cuant che 
ju fruz 1 vevo da mangjà; in bando, la concjo des legnos, 
lu seglàr in piéro néro cun sot lu lincin di fièr dulà chi 
ero picjaz lu cjalderin de polento e la sélo dal purcit; no 
mancjavo mai la secjarolo pes legnos, la casso de fari- 
no e la scovacero in len cu la scovo. 

Tito Colo d'atòm si lu vedevo simpri for di cjaso a 
spacà ciocs di fau; al dopravo uno maciuelo di len rin- 
fuarciado cun doi cerclis di fier par ch’a no si fos scla- 
pado, e al davo jù cun snait sui conis di len; a fuarcio di 
lavorà al cjaminavo plet. 

Tes notolados d’invier al lavo in filo pes cjasos a con- 
tà storios a picui e a granc', un grum famòso e jero ché 
da "L'uccelin bel verde"; a las tiravo a lunc uno punta- 
do par sero, e par dàur impuartancio enfro vio al disevo: 
"Si che duncjo" o “Ven a stai”. 

A] vevo tanto di ché miserio ch'al ero simpri plen di 
fan, e sul fini di ogni storio al contavo la parabolo dal 
"Ricco Epulone" al ero lui chel biát puver cjamat di fan 
sot la tavolo a mangjà mundicios vanzados, e lu re ai ve- 
vo trat sot un vuès par ch'al ves frusiát ma chest ai ero 
rivat pripi sul sdinc de so gjambo, ca i dolevo imò! E la 
storio par in ché sero e jero finido! 

Intant che Tito al contavo, ju parons di cjaso, par 
ch" al ves tirât lu flòt, i davo un got di batudo, o doi ras 
da roseà (cha si usavo fa bulî la sero), e, si fasevo for- 
madi, al podevo bevi lu sér biel cjalt o mangjà un picul 
balòn di ciug; ma uno preso di tabac da nàs al ero chel 
ch’a lu fasevo pì content! 

La demenio al podevo bevi lu brulè, ch al vignivo fat 
tal cjalderug sul fogolár; tiràt in bando a sfredasi, si usa- 

vo ficjà denti un groput di spongjo par umilià lu stomi. 

La sero al lavo a durmî biel cjalt tar chè cjamero 
friodo cui véris dei barcons disegnàz dal glac; lu friot al 
glaciavo parfin l’urino ta l’urinàl, ma Tito, distès con- 
tent. si sumiavo chei granz banchez dal re de parabo- 
lo!... 


(Furlan di Fôr Davuatri) NOVELLA DEL FABBRO 


Tresemanis 


Pieri Garibaldin, dopo cjiapade Rome tal setante cin Porta 
Pia, al mande un telegram a cjase: “Caro papà, Rome è 
nostra , mandami soldi”. E so pari che al jere un dret j à 
rispuindût: “Vent ancje la mè part e tegniti i bees ". 


ALAN BRUSINI 

LA MUSSA DI “GRILU” 


Romai son passáts tancj agns da cuant ch'a si jode- 
vin passa pa’ li” stradis doma ciars tirâts da mus e cia- 
vai. Di chei agns, vuoi, al resta doma il ricuart dai pi’ 
vecius o tal mout di disi di mé mari la sera co va a dur- 
mi: "I vai dulà ch'a no passin ne ciars ne caretis”. 

Al di di vuoi, s'a si voul jodi enciamò cualchi mus, a 
bisugna zi da li" bandis di Bertiul o spetà li corsis ch'a 
fan a Feagna o a Rovereit. 

"Na volta ducj i país a vevin i sio mus, ma a Sòpula, 
coma ch'a susseit da simpri par i omis, encia ta li” be- 
stis, a vevin la magioransa li^ feminis, tant che vuoi 
m'impensi sora dut da li” mussis: ché dal “Muni”, ché 
da la “Gardina”, ... e ché di “Grilu”. 

Propiu di chista ultima, l'altra di, sgarfant tal solar in 
mies da li” robis vecis, i ai ciatàt `na fotografia. 

Chista puora mussa, che ta chei agns dificils dal dopo 
guera a dividüt fadiis e fan cui omis, a mi a fat torná inda- 
vou cui agns fasintmi vigni in mint cuanci ch on lavorát o 
zuiát insiemit e ducj chei ch'a stevin tal borc dal cias-cjel 
e che vuoi a no son pi o son sparnissáts par dut il mont. 


(Furlan di Sopula) CLAUDIO PETRIS 

CONCORS DI FURLAN 


Jo o soi Hugo, un frut di V? elementár, e l'an passât 
o ai vint il secont premi a un concors di storiis. 

"Cemüt?" O ai scrit une conte e il titul al ere «Pau- 
rolandia>. 

“Mi fátu il riassunto?". 

«A erin un cjan ch al corève daûr a un gjat che al co- 
reve daür a une pantiane. La pantiane a si nascuint ta 
une cise e e viót un sgripion. Dopo vé fat la pas a vio- 
din un sghirat ch al stave lant ta la sò buse cuntune no- 
le gruesse gruesse. Chei altris doi i disin: “us puedio ju- 
dà?" Il sghirat al dis: “Sii”. Dopo al rive un pic e al dis: 
“us puedio juda?” E lôr: “Sill” e a disin ancje: “tu che 
tu as il bec a ponte poditu slargjà la buse?” E il pic al 
dis: “O.K”. 

A rivin il cjan e il gjat che a vevin fat la pas e a dis- 
in: "ce bielè buse di balis di bowling". E il pic: *voléso 
deventà nestris amis?” E lòr a disin: “Siii”. 

Intant e rive une scuadre di furmiis che a disin: "anc- 
je vualtris cjapaiso une pome?". 

Il pic al dis: “no, ma voleso deventà nestris amiis?". 

E lis furmiis: "Sii". 

E il sgripion: “jo 0 soi curiòs, ma sino ducju pau- 
rós?". 

E lór: “jo sì, jo no sai, boo, mi par di sì”. 

E cussi al è nát il pais di <Paurolandia>. 

Ché chi e je la mé storie. 

Ce biele. 

E cussi o ài vint il concors. 


HUGO CAMPEOTTO 





L'Amòr alè... 
judási tra om e femine cui fats...e nó dome cu lis peraulis. 


DONATELLA STOCCO 





AL BARBA TONI 


Barba Toni, l'era lat in guera, come tanc altris sovins 
dai soi ains. 

Par lui, la guera anda duràt dis ains. 

Prima in Etiopia, cuntra al Negus, chel diseva di ve 
viodut; dopo in Libia e par fini in Toscana. 

Ogni tant, al mi contava di se che i susedeva, par 
esempi quant che le lat a lavá la divisa ta un flunc, e gi 
n'da vegnuti fur un coccodrillo, plen di paura gi n'da ti- 
rati al savon, crodint di spaurilu: figurinsi! 

Un altra volta, l'era in perlustrasion cul so compain 
e si an scontrat cuntri une tribù di Babuins e an dovüt 
sciampà parseche son stas ciapas a clapadis. 

In Libia invesi una di, le passat in visita a li trupis un 
General. Ritirat davant dal barba Toni gi n'da doman- 
dati se mistir chel faseva e lui gi n'da diti, al Militar. 

Al General seciat gi n da rispunduti “non mi prenda 
in giro”. Al Barba dissè: son pi di dis ains che lavori par 
vualtris. 

Tornàt in Italia par fini la guera, invesia di combati lu 
an mandat a siri us, fics, fasui, farina e altri robis di 
mangià. 

Dal foglio matricolar che gna mostràt risultava che 
l'era “lavativo”. 

Dalla Toscana an da fat l'ultima impresa, le tornàt a 
ciasa in bicicleta, parseche al veva paura di essi ciapat 
dai tedescs sul treno. 

A] Barba Toni ta so vita a n'da combinadis bastansa. 
Ma una che mi visi, ie stada che a 80 ains, le sciampat 
al pursit dal ciot, e lui come un Cow Boy la sirut di fer- 
malu; podes imaginasi vualtris. 


FEDERICA TAVAGNA 
(III Clas - 30° Concors Bressan 2000) 


“Concet talian 
de poesie: 

tant che orcolàt 
e da riveri" 


EZRA POUND 

BARBA BORTUL DI MANIA 


A] veva l'ambission, dopo travasat il vin, da véi plen 
ogni caretèl da la s6 cantina, barba Bortul. 

E alora, sul moment dal vendemá, al intimava a duc] 
i siós di famea da tirà i raps cenga mangja nencja un gri- 
gnel di uva: parcè, mancul a saressin stàts i grignéi ta la 
brenta e mancul al sarès ståt il vin da meti tai caretèt. 

Un an, oltri ai siós di cjasa, al à vit bisugna da clama 
encja Ema Jacona a dà una man a vendemá. E, ché femi- 
na, da ogni rap ch’a tirava, a gjavava un grignel par men 
in bocja. 

Barba Bortul, cu la coda dal vòli, a la tigneva scuajada 
e al pativa parvia ch'a nol veva la cunfidensa da pruibighi 
chel bicutà. Ma, tal sio stomi al nudriva ‘na stica ch'a lu 
feva deventà vert di bila. 

A la sera, a vóra finida, dopo tornáts a cjasa, la novara, 
ajà domandát a barba Bortul: “Ce avino da dàighi a Ema 
par pajála”. 

E, barba Bortul, ch" al veva incjamò il magon dentri di 
lui par ducju i grignéi ch al veva vidút a glòti da ché fe- 
mina, al à vosát: “Ema, a no và pajàda: a vá torcjàda!!!". 
Furlan di Manià ALDO TOME’ 

22 DI NOVEMBAR 


Milie e Rose a jerin brüt e madone. 

A làvin d’acuardi e a mantignivin lis vecjis usancis 
tramandadis di ete in ete. 

Une di la madone e freave 1 cjaldirs, e jere vilie dai 
Sants, e i disè a só brit: 

“Tu frearàs 1 cjaldîrs cuant che o sarai muarte, parche 
o puedi vigni a bevi la aghe la gnot dai muarts!”. 

Milie le veve simpri ubidide, cussi la gnot dai muarts 
i meteve l'aghe tal cjaldir freát e il cop par bevi. 

Un an Milie mi clame pai Sants a fài compagnie. 

O sin ladis a gjespui e po tal simitieri e, dopo vé sgra- 
gnolade dute la schirie dai salmos, des Avemariis e dai 
recuiems, Milie mi dis di lá là di jé par mangjá uns cua- 
tri cjastinis dongje dal fùc, e cussì o vin fat. 

Prime di sentàsi paraltri, e à preparade l’aghe tal 
cjaldîr e le 3 metude su la scjale cul cop parsore. 

Tiradis dongje dal füc, mo discorevin, mo mangjà- 
vin. 

Dut un moment si sinti un grant sdrondenon: al jere 
colát il cop jù pes scjalis. 

Milie a dit ch'a jerin stàts i muarts a bevi! 

Cumò no son plui: a son muartis dutis dós! 
Jò, la vilie dai Sants, o ai freàt il cjaldir, o ai metude 
l'aghe e il cop par che a vègnin a bevi 1 puars muarts. 


MIRELLA ZILLI 


Modi de dir de Maran 


- EI someia duto so pare (nel bene e nel male). 

- Esse el fio dela serva (non avere lo stesso trattamento). 
- I fioi i porta miseria, e l fogo ligria. 

- Dàmene una, fràchemele ben. 

- A chi che no fa gnente el diavolo che bala in traversa. 

- Doe te va? Là ch'el musso el fa le prove. 

- Magnà drito-storto (mangiare senza aver paura 
d'ingrassare). 

- Ve' una lagrema in scarsela (piangere con facilità). 

- Andà par tresso (far visita a qualcuno), 


MARIA TERESA CORSO 

Par rilassasi 


La colme par une sartore: pierdi il fil dal discors. 

La colme par un marangon: maridà une persiane. 

La colme par un muradór: vé póre dal ciment armát. 

La colme par un colomp: vé la piel di ocje. 

La colme par une gjaline: vé tantis penis e no savé scrivi. 

La colme par un cent-gjambis: no capi ce pit ch'al fâs 
mâl. 

La colme par un naufragât: stà tal mieç dal mâr e vê il 
morál a tiare. 

La colme par un sotacuatic: vé il cjaf tai nüi. 

La colme par un frut cui pits sporcs: cjapàsi une 
lavade di cjaf. 


Sástu cuale ch'e je l'uniche robe sigure ch'e si cjate su 
ducj i gjornài? Il lòr presit. 


Sástu parceche i ciroics a metin i guants di gome par 
operà? Par no lassà lis olmis dai déts. 


Ce sono un puntin neri e doi verts su la rosule? Une 
furmie cui ocjái di soreli. 


HUGO CAMPEOTTO 
(V Elementar) 

Macroglossa stellatarum L. - Sfinge delle notti stellate o Uc- 
cellino di buon augurio 

E bat lis alis tant ma tant a la svelte di someá un ucelut ch'al 
svuali, tanche il colibri. Difàt come chel jè e reste par aiar de- 
nant de fiòr zupant la mil cuntune lengonone a trombete, sevi 
di di che di gnot: clàr, alore, il tariup dal stelàt su cheste pavee. 


Vola con un ritmo elevatissimo di battuta delle ali: assomiglia 
appunto, in volo, ad un colibri. Si nutre senza posarsi sul fiore 
rimanendo sospesa, per mezzo di una lunga proboscide (da 
cui macroglossa: lunga lingua) riesce infatti a succhiare il net- 
tare. E dotata di una vista piuttosto acuta, che le consente di 
volare di giorno e di notte (stellatarum). 

Sierade, miercus 


E piule une puarte inte buinore alte 
dongje e lontane, indiferent; 

dilunc de strade al pare il vint 
impressions cun maglis di alc, 
ritais disflorîts dal timp, rots, 
vaidis di violins inmobii. 

che i lòrs archets si sbaldirin. 


Rondolial simpri cualchi alc in vint, 

dentri di dut svintial inceant, 

puartial vie sfiliáts ducj i vivúts? 

Compagn di vué, un miercus di Sierade, 

un miercus blanc di vint e cidinòr, 

un miercus che o bramarès ch ol fos lusint? 


AGNUL DI SPERE 

In scolte 


Su la viarte sflandorade 
il Friùl o vin cjantàt 

ma rivade la siarade 
sence vós o soi restàt. 


E cumò ch'o soi in scolte 

sù faseit une cjantose | 
inmagáts come 'ne volte | 
co la vite e jere in rose. 


Che seancje tal cidin 
jo o vif tai miei amis 
e par simpri o cjantarin 
cun tun LA dal paradis. 


ROMEO 


(Dediche di Luzian Verone a un cjantór dal Friül) 








Butiguta dal favri da fin 


Butiguta poc iluminada 

mûrs neris da fum di fusina 

il favri tacava la zornada 

cul prin lusour di buna matina... 


Pai márs par cjera dissemenáts 
acjar bandón zingu fil di otón 

cuàr madreperla tartaruga cjarbón 
lamis sustis articui imbozàts... 


Sora il banc “Jesù Maria" ce confusion 
limis raspis martiei pontarói 

molis spuntiu cola di marangon 

bugjei di gras cjalcina da pierdi i vôi... 


La fusina sempri infogada 

fola martel e incugn in fusion 

lamis e sustis spetin la temperada 

il bussul da l'aga ol voli pa l'operazion... 

Cartelis mostris pal temperin 

brocjis lavour di mola di incugnela 
una imbrunida e ‘na lustrada da fin 
‘na lavada di petroliu "nta la scugjela. 


Il toc finál la filadura 

la netada l'impalcadura la spidission 
encja chel un lavour di bravura 

par fálu paréi bon... 


La mola a zirava par gucjá li lamis 
fintamai ch 'il soreli al zeva a durmi 
ultimis lusignis sparnicadis 

seravin la zornada ... doman un altri di. 


(Furlan di Manià) MARIO MILANESE 








L'Amòr al è... 
bracolà, figotà, bussá i tiei frututs. 


DONATELLA STOCCO 


302 





L'amòr 


L'amòr a son 

I soi voi 

simpri in uaite, 

curiós di savé.... 

la só bocje 

ch'e muart 

e busse e vuiche.... 

lis sós manutis 

che mi cirin 

mi cjarecin la muse 

e no voressin lassámi.... 
i soi piduts 

balarins 

ch'a saltucin insigúrs.... 
L'amór al cres 

cun mio fi. 


ROSANNA PIAZZA 

(Furlan di Manià) 


La salùt 


Si varès ogni dì 

di podei dî cussi: 

"I ai la saliit 

i gòt di ogni miniit”. 

Mai fà nissuna lagna 

co la saliit a ti compagna: 
chel ben ch'a si stima 
nomi cuant ch'a no si l'à. 
Al sta ben 

chel ch'al sa 

ce ben ch'al sta 

co al sta ben. 















Sanitàt “fai da te” 


l vi conti una storia 

ch’i na l’ài inventada, 

a mi è tocjada 

in chei dis da l'Imacolada. 

I eri in da l'ospedál 

i soi rivada di dopumisdi, 

a mi àn dit: -Aspetti un momento- 
parcè che jets a na ‘nd’ era pi. 

E 'a na era incjamó finida 
parceche zent a continuava a rivà 
e a me cun dun’ altra femina 

a ni àn cjatàt una cjamarute par là 
da ché banda dal curidour 

dulà ch'al era pì cujet 

e a sares "suda benon 

s'a no vessin fat confusion: 

a an mitiit da li sòs cjartas 

che in tal gno puest a era jè 

e a corevin dentri siguras 
clamant cul numar dal jet : 

-Ché dal cincuantadoi...!- 

Ma nò j si sgrisulivin 

E i si cjalavin tai voi... 
Podopo i reclamavin 

(cun creancia, po si sa) 
-Cun cui vuliu fevelà? 

no soi jo ché da la gjamba 
a è la femina uchi in banda- 
E cussì a è vignuda 

che ni clamavin cuasi par nom 
Ma nò j la vevin capida 

Che a dipendeva da nò: 

si cigneva “supervisiond” 
l'andament da la situasion 
par essi sigürs di evità 
cualchi erour di distrassion. 
La vilia j vevin pinsier: 

a si era sintiit contà 

che cualchidun, agn indavour, 
lu vevin ben operát 

la ciampa e po no la dreta... 
S'a era vera i na lu savevin 
ma i si sin intindudas sul fat 
che al era miei informá 
miedis e lavorants 

di ce ch'a vevin da fà. 





A jé j vevin prometút 

di operàla di bunora 

par no ch'a stei a cruciàsi 
cul passà da li oras. 

Difat a son vignùs 

di prima matina, 

mi àn puartada via me 

e jè a a cigniit cidina 

spetà fin a li tre 

dopu di misdi 

cuant che la an clamada 
par scusàsi dal disguit: 
-Faremo domani- a j an dit, 
fiduciós che jé a vares capit, 
E cuant ch'i soi stada su 

ta la sala operatoria 

jo i eri atenta a dut 

cemont ch’a era ché storia. 
A mi ven dongja una femina 
e a mi sbusa il braz ciamp 
il parcè no lu savevi 

ma j stevi biel spetant... 

Al riva un infermier 

eidis: -ce faitu uvi?- 

jo suelta: -ch'a mi scusin 

joj ài propiu da operámi 
chel braz chi!- 

- jostu mo, ti vevi dit! 
Cemont fasin a operà 

si tu mes la flebo uchi ?- 
Simpri stà di sentinela! 


Ma i ài encja di contàvi 

ce primari tant di cour, 

al è vignút a domandámi 

se jo i vevi displasé. 

Jo i ài dit: -Un póc, sigür...- 
Al mi à fat una cjarecia 
lizerina ta la musa 

e podopu al é süt via 

cincia disi una parola 


Cuant ch'al è tornàt indavour 
par tacá a fà il sid misteir 
a ché infermera zovinuta 
a j steva par colà 
"na sai ce" ch'a veva in man 
e jo svelta lu ài cjapát: 
forsi i eri pi dismota 
jo di jé, àn comentát. 


Ma uchì j vin po di fà i conts 
cul Guviar ch'al è paron 
tant dai béz che da li lez 
ch'a decidin lour par nó. 

A si sa che al di di ué 

si vulin restà in Europa 

a si à da sparagná 

no stracià duti li robas 

e cussì l'anestesia 

a era fata cul sparagn, 

i ài cridat: -Aiuto! Aiuto! 
lo qui sento, sento tutto! - 

'l di saviit po da ché femina 
che encja jè a sinteva dut; 
i sin fieras da vé dat 

pa l'Europa il contribút: 
encja nó i sin patriotas! 


(Furlan di Darba) EMANUELA MIOTTO 

Il füc 


Sentade dongje il füc 
mi sint imbarlumide 
de flame ch e bale, 
des faliscjes ch'a sáltin, 
ch'a si còrin daür, 

su pe nape nere. 

Il rifles dal füc 

al indaure dut, 

dut ce ch'al è dintor. 
I lensa sclopetin, 

il fitc al busine. 

“Al busine il füc! " 
“Un muart nus pense, 
no nus dismentee “. 
Füc di fogolàr 

ch'al scjalde il cür: 


NOEMI RUPIL DEL FORNO 











Al nevee 


Sensazion di pàs... 
come coton 

i prins flocs 

a vegnin jù. 
Simpri plui fis 
e dut blanc 

al devente. 

i uceluts 

a svoletein 
scaturits. 

l arbui 
“disfueáts”, 
come princips 
a son vistits. 

La néf... 

come tun sium, 
si fàs intindi: 
“... O soi biele 
ma o duri póc ". 


ANGELO BERTOIA 

Na ài mai 

timp par te. 

Ven four cu li solitis robis: 

che soi sempre sót par valtris; 

che una di avaréi calcossa. 

Ma voi, cuant che tu te vens vissin de me, 
Jo na ài mai timp par te. 

Core, core sempre, 

core. 

Al cjo mostassüt al passa un póc al di. 
E fra cualche an na al sarà 

pì cussi. 

Un doman te te cjataràs c'un franc 

in scarsela 

Ma c'un sac vuoit 

tal cour. 


(Furlan di Gris) GIANCARLO POVOLETTO 


La Mama 


La mama a è coma un pàl 
ch ol juda a fà cressi l'arbulüt: 
a è gionda. 

A è sicut la nula ch'a ten 
la ploja. 

Coma la ninfa 

ch'a dà vita a li plantis. 

A è la distinassiòn di 
cualchidun. 

A è la lùs 

par cui ch’al stà a scùr. 
La mama a è dut. 








(Tradussion in Ciasarseis di Ovidio Colus) CHIARA BONSIGNORI 
(IV Elementàr 
“Caterina Usai” Roma) 

Al Coper (o fornaser) 


Luonc, magre; 

doi vues 

còma doe boréie. 

La pipa de travèrs. 

In damene o in scarpèth 
al vegnia 

siti - vuot vòlte al di: 
un négre, una sgnaputa 
ta 'na bothita la cógna 
e ta la tassa un panèt. 
Sòt séra, fin a tarth, 

la partida de tresset 
cun Canoto, Fugnic 

e al quart c'a capitava. 
Ulivòto, 

la restava a ciasa: 
piciula, negra 

doincià al Giò, 

sul soal: 

lui a nòl rivava. 

Al polentin 





l'ulava da brusà. 
A se podéa mangià 
anc una volta al dì. 


(Furlan di Claut) BIANCA BORSATTI 


Scoltadis di Driùs 


“O soi vigniit a savé che la tò femine ‘e je scjampade cun to 
copari. Ce mont!” 

Nancje un fastidi. “O ai za cjatàt il mát di cjastiálu." - 

"Ea ce sorte di svindic âtu pensât?” 

- "Je lassi!" - 

Pin Martin 


Pin zent 

pin verdon 
pin civil 

ce átu non? 
Forsit Martin? 
Oh! pin martin 
ti ai incontrát 
tant pitinin 

Ce berechin! 
Po sés cressüt 
par fà in mát 
di curiosá 

sul miò balcon. 
Ce curioson! 
Jo eri là 

par là a durmi 
in canisole 

no jeri sole... 
e tu, fer, li 

ce vergognós 
e ce estrós. 











Ma pin Martin 
se vevis ché voe 
ma, brut stupin 
parcè nò sposà 
che biele bedoe? 


ZILLI FOSCA COMUZZO 





Butinle in ridi... "A 

I indians de Meriche a fàsin un bal cumplicát par fà vigni la 
ploe. Jo o ai cjatàt un mát plui facil e plui sigàr: baste ch o 
vadi für in bici cence ombrene. 


GIGI MESTRON 

Dubis e certessis 


Cun il pietin dal univers 

i meti in fila ducius i mes parsè, 
nudrint di dubis cunvins 

la me cussiensa. 

Se però, i scolti il sdrondenes 
sidin da la To certessa, 

i sinti ciapami 

un batecolà mat 

di felicitàt. 


(Furlan di Gleris) ERALDO IUS 


L'Amòr alè... 
cjacará la 10 lenghe cui tiei fts. 


DONATELLA STOCCO 

